Mestské zastupiteľstvo v Košiciach

Zápisnica
zo XIV. rokovania Mestského zastupiteľstva v Košiciach 
zo dňa 10. decembra 2012

Prítomní: podľa prezenčných listín

Rokovanie mestského zastupiteľstva otvoril a viedol MUDr. Richard Raši, PhD., MHP, primátor mesta Košice.

Úvod rokovania

p. Raši, primátor mesta - Dobré ráno prajem. Poprosím ctené dámy poslankyne a pánov poslancov, aby sa zaprezentovali, aby sme mohli začať XIV. rokovanie mestského zastupiteľstva. Vážené dámy poslankyne, ctení páni poslanci, vítam vás na poslednom, teda dúfame, zasadnutí tohtoročnom mestského zastupiteľstva. Dovoľte mi, aby som ešte pred oficiálnym otvorením rokovania, súčasne takto formálne otvoril aj výstavu, ktorú pripravili pracovníci Archívu mesta Košice pri príležitosti udelenia štvrtej erbovej listiny. Vo foyer pred zasadacími miestnosťami je urobená výstava, ktorá sa venuje heraldike od štyroch panovníkov, teda štyrom erbovým listinám, ktoré mesto Košice dostalo od štyroch panovníkov. A zvlášť je fokusovaná na 8. december 1502, teda na obdobie spred 510 rokov, keď sa zavŕšila snaha mesta o kompletný erb. Vo foyer máte ďalej možnosť uvidieť najvýznamnejšie dokumenty, ktoré opatruje archív - prvá písomná zmienka o Košiciach z roku 1230, kópie najstarších dokladov o existencii cechov, novú faximíliu najvýznamnejšieho privilégiá kráľa Ľudovíta Veľkého a iné vážne dokumenty. Takže všetkým cteným poslancom a takisto všetkým hosťom odporúčam, keď budú mať chvíľu času, aby sa aby si výstavu pozreli. Zamestnanci archívu mesta Košice im k tomu dajú bližšie informácie. Ďakujem pekne. 
Otváram aj pracovnú časť XIV. rokovania mestského zastupiteľstva, na ktorom vás ešte raz všetkých vítam. V úvode by som chcel ospravedlniť z rokovania týchto poslancov, ktorí sa písomne ospravedlnili. Je to pani poslankyňa Kijevská, pán poslanec Dečo a pán poslanec Kočiš Michal. Keďže nás je zatiaľ 37 prezentovaných, čo je nadpolovičná väčšina všetkých poslancov, sme uznášania schopní. 
- - -

K programu rokovania

p. Raši, primátor mesta – Program rokovania ste dostali v pozvánke. Chcem vám dať do pozornosti, že elektronicky bol zaslaný upravený materiál pod bodom číslo 30 a je to Územný plán zóny Košice - Barca, zmeny a doplnky 2011 z dôvodu zosúladenia záväznej časti územného plánu zóny Barca 2011 z regulatívmi územného plánu hospodársko-sídelnej aglomerácie Košice. Upozorňujem na jej doplnenie v niekoľkých bodoch. Upravená záväzná časť je uložená pod názvom Barca regulatívy pre územný rozvoj - doplnenie. Doplnené časti sú v nej vyznačené modrou farbou. Materiál bol dodatočne, po formálnej stránke, upravený. Po obsahovej stránke sa nemenil. Je to v zmysle § 18 ods. 8 Rokovacieho poriadku MZ. Všetky informácie k tomuto materiálu vám potom dá pani inžinierka architektka Királyová z Útvaru hlavného architekta. Chcel by som doplniť bod číslo 17/1. Tento bod má názov „Vzdanie sa funkcie konateľa v obchodných spoločnostiach Bytový podnik mesta Košice s.r.o. a Správa majetku mesta Košice s.r.o. a menovanie konateľa obchodnej spoločnosti Bytový podnik mesta Košice s.r.o.“ Pán konateľ spoločnosti inžinier Jankura sa minulý týždeň písomne vzdal, pretože dostal pracovnú ponuku, o ktorej zrejme sa čoskoro dozviete v Bratislave. Takže k 31.12. pán inžinier Jankura odchádza do Bratislavy a zároveň predložil aj návrh na poverenie nového konateľa, aby nový podnik, ktorým bude Bytový podnik mesta Košice k 1.1.2013, fungoval nezmenene. Ten návrh je na poverenie človeka  - je to človek - za chvíľu, keď schválime tento program, dostanete návrh materiálu aj s jeho životopisom. Je to človek, ktorý s inžinierom Jankurom pripravoval spájanie týchto podnikov od 1.1. 2013, keď má Správa majetku mesta Košice a Bytový podnik mesta Košice fungovať už iba ako jeden podnik. A na to, aby sme mali menovaného konateľa potrebujeme zareagovať na vzdanie sa funkcie pána inžiniera Jankuru. Čiže to je bod 17/1, ktorý by som chcel doplniť ja. Teraz prosím o vaše pripomienky resp. doplňujúce návrhy. Pán námestník Jakubov, nech sa páči.

p. Jakubov, námestník primátora - Ďakujem za slovo. Vážený pán primátor, vážené panie poslankyne, páni poslanci, sťahujem z rokovania dnešného zastupiteľstva bod číslo 73 „Zámena pozemkov v katastrálnom území Terasa vo vlastníctve mesta Košice za pozemok vo vlastníctve spoločnosti Bethesda v katastrálnom území Lorinčík na rozšírenie cintorína“. Tento návrh predkladám z dôvodu, pretože cieľom tejto zámeny malo byť rozšírenie existujúceho cintorína v Mestskej časti Lorinčík vzhľadom na to, že je tam posledné hrobné miesto a v podstate dostávame sa do určitého stresu. Vzhľadom na to, že spoločnosť Bethesda a mesto Košice si dali vypracovať znalecké posudky na ocenenie týchto pozemkov a tieto posudky sú diametrálne odlišné, napriek tomu, že na meste Košice bol ukončený celý legislatívny proces a táto zámena bola schválená v porade primátora, v majetkovej komisii aj v rade, pred týmto zastupiteľstvom, kde sme požadovali, aby sa prihliadalo k cene pozemkov  určenej súdnym znalcom, ktorý to vypracoval pre mesto Košice. Spoločnosť Bethesda nám doručila minulý týždeň v piatok stanovisko, že s touto zámenou nebude súhlasiť a žiada aby sa ďalej o tomto rokovalo. Vzhľadom na to, že ten diametrálne diametrálny rozdiel je vo výške zhruba 100 percent, odporúčam, aby sme dnes tento bod neprerokovali a sťahujem ho z rokovania. Ďakujem.

p. Raši, primátor mesta – Ďakujem pekne, ja to len doplním. Totiž návrh z mesta aj z majetkovej komisie bol, aby sme akceptovali samozrejme návrh, ktorý si dalo urobiť mesto. Akurát tým pádom by sme definitívne zablokovali možnosť do budúcnosti získať hrobové miesto. Preto v piatok došiel list od spoločnosti Bethesda, kde nám oznámili, že pokiaľ tento materiál prejde, tak už nebude možné sa k nemu vrátiť, pretože ona nezakceptuje tieto podmienky. Takže pokúsime sa nájsť nejaké kompromisné riešenie. A preto pán námestník požiadal o stiahnutie materiálu teda materiál číslo 73 sa sťahuje z rokovania, ešte pred schválením poriadku. Pán poslanec Filipko, nech sa páči.

p. Filipko, poslanec MZ - Dobré ráno prajem. Ďakujem za slovo vážený pán primátor, navrhujem zaradiť bod číslo 40/1 s názvom „Informácia o petícii proti projektu nadstavba bytov Mier“ a zároveň by som teda požiadal o akceptovanie vystúpenie člena petičného výboru v tomto bode. Ďakujem.

p. Raši, primátor mesta – Ďakujem pekne. Navrhoval by som dať tento bod, pokiaľ bude schválený ako bod č. 40/1, pred materiály, ktoré sa týkajú majetkov. Čiže pán poslanec Filipko navrhuje zaradiť materiál informácia o petícii, ktorá súvisí s projektom plánovania nadstavby bytov nad obchodným domom Mier. Nech sa páči, pán poslanec Lazár.

p. Lazár, poslanec MZ - Ďakujem pekne pán primátor. Na mňa sa tak isto obrátili občania s touto požiadavkou, aby sme zaradili tento bod o petícii a chcel by som vás poprosiť všetkých kolegov, aby sme im to umožnili. Ja si uvedomujem, že nemôžeme samozrejme každý takýto problém prednášať na zastupiteľstvo. Máme pomerne veľa bodov, ale chcel by som aby sme brali ohľad aj na to, že ide o jednu z najstarších mestských častí a ľudia ktorí tam žijú, sú ľudia ktorí dlhé roky žijú v Košiciach. A myslím si, že keď s tým budú všetci súhlasiť, mali by sme im dať možnosť a priestor, aby prezentovali svoj názor. Pretože každá petícia je svojím spôsobom vyjadrením názoru občana. A je na nás, na poslancoch, aby sme si ich vypočuli. Takže tak isto by som chcel podporiť túto iniciatívu a dať priestor občanom na vystúpenie. Ďakujem pekne.

p. Raši, primátor mesta – Ďakujem pekne. Čiže, chápem to tak, že podporuješ pán poslanec tento bod, ktorý predložil pán poslanec Filipko? Dobre. Ďakujem pekne, pán poslanec Lasky.

p. Lasky, poslanec MZ - Vážený pán primátor, vážené poslankyne, poslanci, dovoľte mi doplniť návrh doplnenia programu rokovania MZ a to v bode 38/1 „Personálne otázky -zmeny vo Finančnej komisií mestského zastupiteľstva“. Jedná sa o odvolanie troch neposlancov Henricha Kuchára, Ivicu Bucovú, Boženu Koškovú. Každý z nejakých osobných, z neúčasti a zo zdravotných dôvodov. Ďakujem pekne.

p. Raši, primátor mesta – Čiže 38/1 „Zmeny vo finančnej komisii a teda nazval by som to „Personálne otázky“. Pán poslanec Sidor, nech sa páči.

p. Sidor, poslanec MZ - Ďakujem za slovo, poprosil by som do bodu číslo 38 dať odvolanie Daniely Čikošovej z Komisie školstva a športu na vlastnú žiadosť. Ďakujem pekne.

p. Raši, primátor mesta – Čiže, pán poslanec, zaradil by som to potom pod bod 38/1, kde by sme riešili personálne otázky, zmeny v komisiách, tak, ako to povedal pán poslanec Lasky, tam by sme vyriešili aj zmenu v komisii na základe žiadosti člena komisie o vzdanie sa členstva, čiže bol by to bod 38/1 Personálne otázky, zmeny v komisiách. Potom vás poprosím,  keď tento bod otvorím, aby ste ho predniesli  a odovzdali návrh uznesenia  návrhovej komisii. Pán poslanec Berberich, nech sa páči. 

p. Berberich, poslanec MZ - Dobré ráno, ďakujem pekne za slovo. Ja by som sa chcel pripojiť k tomu bodu 38/a. Tiež mám jeden návrh na zmenu člena v mojej komisii. Potom predložím. Ďakujem pekne.

p. Raši, primátor mesta – Ďakujem pekne. Čiže, pokiaľ sa nikto ďalší nehlási, tak by som vám ešte raz, a teda začali by sme hlasovať o návrhoch na doplnenie bodu programu. A potom, pokiaľ si ich schválime budeme hlasovať o programe ako celku aj s jeho úpravami. Čiže najprv dávam hlasovať za doplnenie bodu programu 17/1 „Vzdanie sa funkcie konateľa v obchodných spoločnostiach BPMK a SMMK a menovanie konateľa obchodnej spoločnosti BPMK“. Prosím hlasujte.

Hlasovanie č. 1 - 	za: 41, proti: 0, zdržal sa: 0

p. Raši, primátor mesta – Konštatujem, že tento návrh doplnenie bodu programu o tento bod sme schválili. Prešli by sme k hlasovaniu návrhu na  doplnenie druhého bodu, tak ako boli predložené. Je to návrh pána poslanca Filipka a pána poslanca Lazára. Je to Informácia o petícii, ktorá súvisí s projektom plánovanej nadstavby bytov nad obchodným domom Mier. Tento bod by sme zaradili ako 40/1. Prosím hlasujete.

Hlasovanie č. 2 - 	za: 41, proti: 0, zdržal sa: 0

p. Raši, primátor mesta – Konštatujem, že tento návrh doplnenie bodu programu o tento bod sme schválili. A teraz budem hlasovať o treťom návrhu na doplnenie. Pod bodom 38/1 by sme rokovali o Personálnych zmenách v komisiách, ktoré budú predložené pánom poslancom Laskym, Sidorom a Berberichom. Prosím hlasujte o zaradení tohto bodu do programu ako 38/1.

Hlasovanie č. 3 - 	za: 41, proti: 0, zdržal sa: 0

p. Raši, primátor mesta – Konštatujem, že doplňujúce návrhy sme teda odhlasovali. A teraz budeme hlasovať o programe ako o celku aj s jeho úpravami, teda s doplnením týchto troch bodov a s vyradením bodu, ktorý stiahol predkladateľ, pán námestník Jakubov. Prosím hlasujete.

Hlasovanie č. 4 - 	za: 41, proti: 1, zdržal sa: 0

p. Raši, primátor mesta – Oznamujem teda, že dnes sa budeme riadiť týmto schváleným programom rokovania aj s jeho doplnkami. 
- - -

Overovatelia zápisnice: 	MVDr. Anna Jenčová  a Ing. Miloš Ihnát
- - -

Návrhová komisia

p. Raši, primátor mesta – A teraz by som poprosil predsedov poslaneckých klubov, ak majú návrhy, aby navrhli svojich zástupcov do návrhovej komisie. 

p. Géci , poslanec MZ - Vážený pán primátor, kolegyne , kolegovia, dovoľte mi, aby som v mene poslaneckých klubov SMER - SD a MOST - HÍD navrhol do návrhovej komisie týchto poslancov: pani poslankyňu Adamčíkovú, pána poslanca Andrejčáka a pána poslanca Kaifera.

p. Raši, primátor mesta – Ďakujem pekne. Ak nemáme žiadne iné návrhy, dáme hlasovať o návrhu členov návrhovej komisie v zložení: pani poslankyňa Adamčíková, pán poslanec Andrejčák, pán poslanec Kaifer. Prosím hlasujte.

Hlasovanie č. 5 - 	za: 38, proti: 0, zdržal sa: 0

p. Raši, primátor mesta – Konštatujem, že návrhová komisia bude pracovať v zložení Adamčíková, Andrejčák, Kaifer. Zároveň žiadam členov návrhovej komisie aby zaujali svoje miesta vo vyhradenom 12. rade. Ostatným poslancom oznamujem, aby svoje návrhy k jednotlivým bodom rokovania predkladali písomne tejto návrhovej komisii, po ústnej informácií prítomných poslancov.
- - -

Bod č. 1 
Pokračovanie rokovania o bode č. 6 z XII. rokovania mestského zastupiteľstva zo dňa 18. 6. 2012: Zmena termínu plnenia časti B) uznesenia mestského zastupiteľstva č. 1098 zo dňa 12. apríla 2010, Projekt energetického zhodnotenia odpadu pre mesto Košice MODERNIZÁCIA SPAĽOVNE

p. Raši, primátor mesta – Ctené dámy poslankyne, vážení páni poslanci, budeme pokračovať prerušeným bodom z predchádzajúceho rokovania. Bol to bod č.6  z dňa 18.6.2012, ktorým bola Zmena termínu plnenia časti B) uznesenia mestského zastupiteľstva č. 1098 zo dňa 12. apríla 2010, Projekt energetického zhodnotenia odpadu pre mesto Košice MODERNIZÁCIA SPAĽOVNE. Ja len veľmi stručne, uvediem materiál. Tento materiál sme na základe žiadosti doplnili , aby bolo jasné, čo v uznesení je, a čo teda žiadame mestské zastupiteľstvo aby schválilo. Ide vlastne o posun termínu prípravy analýzy a štúdie o ďalšom rozširovaní modernizácie spaľovne o tzv. II. etape. Urobím k tomu len krátky úvod. Dňa 14.4 2010 bol schválený projekt Modernizácia spaľovne, etapa 1. Súčasťou tohto schválenia v mestskom zastupiteľstve v roku 2010, bolo v bode B) pripraviť plán spoločnosti a zabezpečiť predloženie projektu etapy 2.do 30.8.2010 . Pretože sa predpokladalo, že 1.etapa bude realizovaná z eurofondov. Keďže sa realizácia 1.etapy Modernizácie spaľovne nekonala z eurofondov, ale z vlastných prostriedkov spoločnosti, a z úverových zdrojov, nestihol sa predložiť plán možnej druhej etapy v stanovenom termíne a preto toto uznesenie o tomto bode má , a hovorí o tom, že Spracovaný projekt, ktorý sa volá Priemyselný plán spoločnosti KOSIT, 2. etapa má byť predložený až do 31.12.2014. Ide iba o posun termínu , kedy sa má predložiť projekt, nejde o schvaľovanie žiadaných investícií, ani záväzok mesta, ktorý by preňho vyplýval, z ktorého by preňho do budúcnosti niečo vyplývalo. Ďakujem pekne, otváram rozpravu k tomuto bodu. Ak sa nikto nehlási, uzatváram rozpravu k bodu číslo 1. a poprosím návrhovú komisiu o návrh uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa príslušného ustanovenia Štatútu mesta Košice schvaľuje zmenu termínu plnenia časti b) ukladá uznesenia mestského zastupiteľstva č. 1098 zo dňa 12.4.2010 Projekt energetického zhodnotenia odpadu pre mesto Košice MODERNIZÁCIA SPAĽOVNE, na 31.12.2014.“

Hlasovanie č. 6 - 	za: 43, proti: 1, zdržal sa: 0

p. Raši, primátor mesta – Konštatujem, že uznesenie bolo schválené. Ďakujem.
- - -

Bod č. 2 
Pokračovanie rokovania o bode č. 15 z XIII. rokovania mestského zastupiteľstva zo dňa 17. 9. 2012 - Stratégia stabilizácie a rozvoja DPMK, a.s. 

p. Raši, primátor mesta – Pod bodom číslo 2 pokračujeme rokovaním o bode č. 15 z XIII. rokovania mestského zastupiteľstva zo dňa 17. 9. 2012 „Stratégia stabilizácie a rozvoja DPMK, a.s.“, kde na tomto rokovaní bol požiadaný dopravný podnik o doloženie  ďalších analýz k svojim zámerom. Poprosím pána námestníka Jakubova aby uviedol materiál. 

p. Jakubov, námestník primátora - Ďakujem pekne za slovo. Vážené dámy a páni pokračujeme v rokovaní k bodu č. 15 z XIII. rokovania mestského zastupiteľstva zo dňa 17. 9. 2012 „Stratégia stabilizácie a rozvoja DPMK, a.s.“. Na ostatnom zastupiteľstve bolo prijaté uznesenie číslo 385 podľa ktorého je potrebné vypracovať SWOT analýzu ďalšieho rozvoja autobusovej a trolejbusovej dopravy. Viem, že v nadväznosti na prijaté uznesenie Dopravný podnik mesta Košice požiadal Výskumný ústav dopravný Žilina o spracovanie nezávislej štúdie týkajúcej sa ďalšieho fungovania trolejbusovej dopravy v Košiciach.  V čase, keď bol pripravovaný tento materiál, táto SWOT analýza ešte mestu predložená nebola. Pokiaľ mám dobrú informáciu, v súčasnosti - v súčasnosti už bola SWOT analýza doručená na Dopravný podnik mesta Košice, tuším minulý týždeň. Takže vzhľadom na to, že nebolo možné ešte tento materiál preštudovať a sa ním nejako vážnejšie zaoberať, jednak komisia MZ ani v iných našich interných orgánoch, tento materiál nemohol byť zapracovaný do predloženého materiálu Stratégie stabilizácie a rozvoja Dopravného podniku mesta Košice. Z tohto dôvodu - tento materiál obsahuje 2 typy dopravy a to dopravu koľajovú t.j. električky a dopravu kolesovú- autobusy. Vzhľadom na to, že bola vyslovená aj nespokojnosť s návrhom pôvodného materiálu, kde autobusy mali byť realizované formou outsorcingu cez tretiu tretinu spoločnosť, tento materiál bol doplnený, prepracovaný. V súčasnej podobe, tak ako je predložený, uvažuje sa s modernizáciou a obnovou električkovej dopravy v tom rozsahu, ako je - predpokladáme že v priebehu najbližších dvoch- troch rokov by sa realizovala v rámci integrovaného dopravného systému modernizácia trate od Staničného námestia, cez Štúrovu, Kuzmányho ulicu až po Námestie maratónu mieru. Následne na to - uchádzame sa ešte stále o pridelenie finančných zdrojov z prostriedkov Európskej únie, z voľných prostriedkov na programovacie obdobie, ktoré končí v roku 2015, kde by sme mali modernizovať trate v nadväznosti na prvú etapu IDS. Tzn. od križovatky Štúrova, Kuzmányho, smerom hore po Moldavskej vrátane kruhového objazdu, po Triede SNP smerom dole celé Festivalové námestie až po križovatku s Kuzmányho ulicou a následne ťah od Námestia Maratónu Mieru cez Komenského ulicu po obratisko na Havlíčkovej ulici. Súčasne z ďalšieho objemu finančných prostriedkov, ak nám budú pridelené, uvažujeme o obnove vozidlového parku električiek v priebehu rokov 2013 a 2014. Čo sa týka - tým pádom v podstate by elektrická doprava, ako taká, bola v prevažnej miere zmodernizovaná, obnovená a na relatívne dlhé obdobie by sme mohli mať s vozovým parkom a čiastočne aj s jednotlivými traťami pokoj. Čo sa týka autobusovej dopravy, boli predložené 2 alternatívy. A to je alternatíva obnovenia autobusovej dopravy v rozsahu 157 autobusov. A druhá alternatíva alebo variant b, kde sa počíta s nákupom 127 autobusov. Po rokovaní v jednotlivých komisiách - osobne som bol na komisii dopravy, komisii finančnej, následne aj v rade bolo prijaté uznesenie, ktoré odporúča aby Mestské zastupiteľstvo schválilo variant b), ktorý počíta s nákupom 127 autobusov . Praktický dôvod je ten, že v súčasnosti máme relatívne  obnovených 30 kusov autobusov. S tými 127 by sme dokázali v podstate obnoviť zhruba 80 percent vozidlového parku a ostala by ešte tretia várka zhruba asi 30 autobusov. Je to praktické z toho dôvodu, aby potom v budúcnosti, keď budú tieto autobusy dobiehať, opäť nebolo potrebné meniť naraz celú várku, ale rozložiť to nejako zmysluplne zhruba na tretiny. Toľko asi k stratégii celého materiálu . Samozrejme ,je to stratégia, celá transakcia závisí od toho, či nám budú pridelené zdroje z prostriedkov Európskej únie. Čo sa týka autobusovej dopravy, tam by šiel do toho Dopravný podnik mesta Košice s vlastnými zdrojmi. Toľko asi na úvod.

p. Raši, primátor mesta – Ďakujem pekne otváram rozpravu k tomuto bodu. Ak sa nikto nehlási, uzatváram rozpravu a poprosím budeme hlasovať o návrhu uznesenia. Nech sa páči prosím návrhovú komisiu. Návrhová komisia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach, podľa príslušného ustanovenia Štatútu mesta Košice, po a) berie na vedomie informáciu o stave trolejbusovej dopravy, po b) schvaľuje po 1) zámer obnovy električiek vrátane koľajových tratí a vrchného vedenia zo štrukturálnych fondov Európskej únie a v rámci integrovaného dopravného systému. Po 2) zámer obnovy autobusového vozidlového parku financovaného formou dlhodobého investičného úveru.“

Hlasovanie č. 7 - 	za: 38, proti: 1, zdržal sa: 4
 
p. Raši, primátor mesta – Konštatujem, že uznesenie bolo schválené.
Ešte podám krátku informáciu. Keďže až v piatok došla tá SWOT analýza, ktorú sme žiadali o trolejbusoch, tak dopravný podnik požiadam, keď si ju naštudujete, pretože ja mám informáciu od vás, že ma okolo 100 strán. Tak vás poprosím, keď si naštudujete, treba k tomu urobiť jednu tlačovku a nejakú verejnú diskusiu aby sa každý vedel k analýze vyjadriť. Zatiaľ, keďže ju nemáme, sme ju nevideli... zatiaľ trolejbusová doprava ostáva tak, ako je prevádzkovaná teraz dopravným podnikom. Dobre? A predložiť tú analýzu potom. Ďakujem pekne. A samozrejme každý, kto chce sa ku ktorémukoľvek bodu môže prihlásiť a vystúpiť.
- - -

Bod č. 3 
Pokračovanie rokovania o bode č. 51 z XIII. rokovania mestského zastupiteľstva zo dňa 17. 9. 2012 „Nakladanie s majetkom mesta Košice – priamy predaj pozemku v k. ú. Brody pre SLOVNAFT, a.s.“

p. Raši, primátor mesta – Pod bodom číslo 3 pokračujeme rokovaním o bode číslo 51. – Vážený pán poslanec, láskavo by som vás poprosil... Mali ste možnosť sa prihlásiť do rozpravy a vyjadriť svoj názor, ktorý ste nevyužili. Buďte taký láskavý, nerušte naše rokovanie. A keď chcete čokoľvek povedať, máte na to legitímnu možnosť sa vyjadriť. Láskavo vás prosím... Ďakujem veľmi pekne! Tento materiál - predchádzajúci materiál prejednával iba o zámeroch spoločnosti, ktoré boli rozdebatované aj na mestskej rade, aj na Rade starostov. A nerobí žiadne zásadné rozhodnutia, ktoré by nejako menili dopravu v meste a slúži len na to aby sa skvalitnila. Prejdeme k bodu číslo 3. Pod bodom číslo 3 pokračujeme rokovaním o bode číslo 51. z XIII. rokovania MZ zo dňa 17.9.2012 Nakladanie s majetkom mesta Košice - priamy predaj pozemku v katastrálnom území Brody pre Slovnaft, a.s. Ak si pamätáte na poslednom zastupiteľstve sme prerušili toto rokovanie kvôli tomu, aby sa znova preveril návrh kúpnej ceny vo výške 90.000 eur. Takže poprosil by som pána inžiniera Jakubova, aby nám krátko ozrejmil, aký je súčasný stav.

p. Jakubov, námestník primátora - Ďakujem pekne, vážené dámy a páni, na ostatnom zastupiteľstve bolo prerušené rokovanie k tomuto bodu z toho dôvodu, že  bol vyslovený názor, aby sa rokovalo ešte so spoločnosťou Slovnaft o prehodnotení cenovej ponuky. Vzhľadom na to, že materiál prešiel v minulosti legislatívnym postupom, tak, ako je to potrebné, uskutočnilo sa rokovanie so spoločnosťou Slovnaft. Spoločnosť Slovnaft má na tento rok alokované finančné prostriedky vo výške 90.000 eur, s tým, že pokiaľ neakceptujeme jej stropovú maximálnu hranicu , ktorú má vyčlenenú na nákup tohto pozemku v podstate budú ďalej užívať tento pozemok na základe nájomnej zmluvy a v priebehu budúceho roka už sa nebudú uchádzať o kúpu tohto pozemku. Vzhľadom na to, že tento pozemok sa nachádza priamo v susedstve -alebo- nadväzuje na pozemok a na areál spoločnosti Slovnaft. Je to medzi čerpacou stanicou a riekou Hornád. Tento pozemok je pomerne značne kontaminovaný a iná forma ako rozšírenie pre spoločnosť Slovnaft tam v žiadnom prípade neprichádza do úvahy. Preto by som prosil, aby ste zvážili všetky tieto skutočnosti. Pretože ak rozhodneme teda, že tento pozemok neodpredáme, tak v priebehu budúcich rokov fakt bude len realizovaná len nájomná zmluva. Poprosil by som preto, ak je možné aby sme odsúhlasili tento predaj. Ďakujem.

p. Raši, primátor mesta – Ďakujem pekne, otváram rozpravu k tomuto bodu. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach v súlade s príslušnými ustanoveniami zákona o majetku obcí a Štatútu mesta Košice schvaľuje priamy predaj pozemku registra kataster nehnuteľností C parc. č. 3562/15 s výmerou 1002 m2 v katastrálnom území Brody vo vlastníctve mesta Košice pre Slovnaft a.s. za kúpnu cenu 90000 eur.“

Hlasovanie č. 8 - 	za: 39, proti: 1, zdržal sa: 3
 
p. Raši, primátor mesta – Konštatujem, že uznesenie bolo schválené.
- - -

Bod č. 4 
Informácia o plnení úloh vyplývajúcich z uznesení MZ od XII. rokovania MZ

p. Raši, primátor mesta – Prejdeme k bodu číslo 4 pod ktorým je predložený materiál Informácia o plnení úloh vyplývajúcich z uznesení mestského zastupiteľstva od posledného rokovania mestského zastupiteľstva. Prosím riaditeľa magistrátu, aby uviedol materiál.

p. Lazúr, riaditeľ MMK - Vážený pán primátor, vážené panie poslankyne, páni poslanci. Klasicky predkladáme splnenie úloh, ktoré je vlastne riešené v troch častiach. Sú to úlohy splnené, priebežne  plnené, alebo nesplnené. Venoval by som sa práve tým nesplneným. Zhodou okolností, jedna z týchto úloh Riešenie II. etapy rekonštrukcia modernizácia spaľovne v Kosite už bola riešená v bode číslo 1. mestského zastupiteľstva. A tá druhá úloha, čo sa týka k predmetu činnosti spoločnosti TEHO s.r.o., je tak isto zaradená ako bod programu. Pokiaľ to schválite, tak isto sa dostane z nesplnených úloh. Poprosím, aby ste predmetný materiál zobrali na vedomie. Ďakujem.

p. Raši, primátor mesta – Ďakujem pekne, otváram rozpravu k bodu číslo 4. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa príslušného ustanovenia Štatútu mesta Košice a Rokovacieho poriadku mestského zastupiteľstva berie na vedomie informáciu o plnení úloh vyplývajúcich z uznesení mestského zastupiteľstva od XII. rokovania mestského zastupiteľstva.“

Hlasovanie č. 9 - 	za: 40, proti: 1, zdržal sa: 0

p. Raši, primátor mesta – Konštatujem, že uznesenie bolo schválené, ďakujem pekne.
- - -

Bod č. 5 
Informácia primátora mesta o svojej činnosti od XIII. rokovania MZ

p. Raši, primátor mesta – Prejdeme k bodu číslo 5. Ctené dámy poslankyne, vážení páni poslanci, dovoľte mi, aby som vás informoval o mojej činnosti od posledného rokovania mestského zastupiteľstva. Túto správu máte aj v elektronickej forme. Uplynulé obdobie bolo výrazne ovplyvnené vrcholiacimi prípravami na nadchádzajúci rok, kedy sa staneme Európskym hlavným mestom kultúry. V októbri sme mali monitorovaciu návštevu z Európskej komisie. V novembri som sa v Bruseli zúčastnil Rady ministrov pre vzdelávanie mládež kultúru a šport kde sme informovali o projekte Európske hlavné mesto kultúry, spolu s mestom Marseille. Mali sme v našom meste 40 zahraničných veľvyslancov, ktorí pricestovali na základe pozvania Ministerstva zahraničných vecí, kde sme tak isto prezentovali naše mesto s jeho bohatou históriou, s priestorom na podnikanie. Ale slúžilo zároveň toto stretnutie aj ako pozvánka do Európskeho hlavného mesta kultúry. Absolvoval som pracovnú cestu do Číny. Bol som v meste Wuhan. V meste s takmer s desiatimi miliónmi obyvateľov, ktoré má snahu rozvinúť vzťahy s Košicami, nielen v kultúrnej oblasti, ale aj v oblastí ekonomickej, a vytváraním vzájomne prospešných - teda obchodnej spolupráce. Prijal som veľvyslancov Írska, Iraku, Cypru, predstaviteľky Združenia žien z Poľska, a na stretnutiach sme hovorili o spolupráci s regiónom a podporu regiónu, a informovanosť o našom regióne a o našom meste v iných krajinách. Vytvorili sme novú webovú stránku www.kosice.sk, ktorú, ak si všimnete, je výrazne prehľadnejšia a jednoduchšia na prácu. Rozhodli sme sa pustiť sa do prípravy kompletne nového územného plánu mesta Košice po štyridsiatich rokoch, po ktorých bol územný plán iba dopĺňaný a obmieňaný. Chceme pristúpiť ku komplexnému a definitívnemu dokumentu, ktorý bude jasne definovať zámery a rozvoj mesta, bez potreby ďalších zmien a doplnkov územného plánu, ktoré musíme robiť takmer na každom mestskom zastupiteľstve. Rozbehli sme projekt KESA - Košická stromová adopcia. Chcem vám všetkým poďakovať, ktorí ste sa jej zúčastnili. Chceli by sme v najbližšom roku, dvoch vysadiť v meste 2013 nových stromov. Jednak ako podpora Európskemu hlavnému mestu kultúry, ale aj ako projekt postupného zazeleňovania mesta v častiach, kde výsadba nie je plánovaná ani neprebieha. Otvorili sme v Košiciach unikátnu výstavu, ktorú máte možnosť ešte stále vidieť. Je to výstava betlehemov zo zbierok historického múzea mesta Krakov. Krstili sme cédečko s poviedkami východoslovenských autorov pre slabozraké a nevidiace deti, vďaka ktorému môžu aj tieto deti spoznať svet poviedok. Tu ďakujem pani poslankyni Čižmárikovej. Naozaj bola to veľmi krásna akcia. Otvorili sme - a už aj uzavreli 23. ročník Festivalu sakrálneho umenia, ktorý organizovalo mesto Košice. Robili sme medzinárodný výstavný projekt so Slovenskou národnou knižnicou v Martine. Tento projekt bol Cesty slovenskej knihy. Máme za sebou úspešný 89. ročník Maratónu mieru, kde sme absolvovali - aj ja osobne - množstvo stretnutí s oficiálnymi hosťami tohto prestížneho podujatia. A sú to mnohé, mnohé a ďalšie aktivity, ktoré som robil sám alebo s mnohými z vás. Takže ďakujem pekne, otváram k bodu 5 rozpravu. Pán poslanec Süli, nech sa páči.

p. Süli, poslanec MZ - Vážený pán primátor, ctené zastupiteľstvo. Určite sme sa dozvedeli z tlače, že došlo k tomu, že bol zmenený, bol doplnený novelizovaný zákon o meste Košice, čo sa týka mestských častí a počtu poslancov. Bol to poslanecký návrh v parlamente. Rád by som sa spýtať navrhovateľov, ako došli k počtom poslancov v jednotlivých mestských častiach? Kde podľa mojej mienky zastupiteľnosť je trošku nevysvetliteľná, kde je v mestskej časti povedzme s počtom obyvateľov 800 počet poslancov 3 až 5, a kde 40 000 je ich 11. Aký bol kľúč? A ako vznikol ten kľúč k tomuto návrhu? A druhú takú pripomienku, tiež z tlače máme zase informáciu, že vznikla tu taká situácia, že Policajný zbor Slovenskej republiky nechce predať už pozemok a zariadenie bývalého mestského kúpaliska ČH a vzniká tu spolupráca s Mestskou časťou - Staré mesto, Mesto Košice a policajným zborom. A že sa uvažuje o vypísaní nejakého - vypracovania štúdia. Pán primátor, chcel by som vás týmto upozorniť, že táto štúdiá - nielen štúdiá - ale komplexná projektová dokumentácia existuje. Síce je stará, aj vtedy s platnými  povolením. Je na Starom meste a je použiteľná, lebo práve zaoberá sa s týmto cieľom. Predpokladám, že máte záujem na tom, aby rozpočet mesta nebol zaťažený. Netreba podľa mňa žiadnu štúdiu už vypracovať, čo stojí pomerne veľa peňazí, treba oprášiť starý projekt a tento projekt je použiteľný. Rád by som počul, hlavne ako došlo k tým počtom? Aký to bol kľúč lebo neviem sa k tomu dopočítať?

p. Raši, primátor mesta – Ďakujem pekne. Najprv zareagujem na to ČH, lebo v dnešnej tlači vyšla nejaká informácia, alebo kedy? v sobotu? V sobotu. Ako viac-menej neodlišovala sa nejako výrazne od pravdy. Takže veľmi krátko k ČH a potom dám slovo Ottovi Briximu, ktorý bol jedným z predkladateľov zákona o meste Košice. Chceli by sme znova ČH obnoviť a chceli by sme ju obnoviť tak, aby bola spojená zároveň s krytou plavárňou, ktorú prevádzkuje Staré mesto. Teda urobiť veľký projekt spojenia týchto dvoch častí. Na to potrebujeme teda, aby sa dohodli 3 strany. Mesto Košice, mestská časť a Ministerstvo vnútra, ktoré je vlastníkom väčšiny objektov, ktoré sa na ČH nachádzajú. Aj preto, keď tu bol na pracovnom výjazde pán minister Kaliňák, som s ním bol na ČH kúpalisku. Pozreli sme si to. Prvotný návrh bol, keď teda vznikne, teda tá idea keď sa zhmotní a bude jasné, čo by tam malo byť, aby sa urobila a tá forma to už bude na právnikoch, nejaká spoločná spolupráca týchto troch inštitúcií. Pretože jedna vec je zrevitalizovať to, druhá vec je niekto to musí zaplatiť. A keby sme k tomu došli, tak tá moja predstava je, aby sme požiadali Ministerstvo vnútra, aby nám výraznou mierou na znovu spustenie prispelo. Čo sa týka projektu, ktorý je na Starom meste, ja o ňom neviem. Ja túto štúdiu nepripravujem. Predpokladám, že o tom vie útvar hlavného kontrolóra. Ak o tom nevie, tak verím, že už požiadalo, ak nie, tak požiada Staré mesto, aby vydalo celú dokumentáciu, ktorá ku starej ČH je. A že nám ju v dohľadnej dobe predstaví projekt, ako by ČH mohlo vyzerať. Aj s tým, čo by to približne mohlo stáť. V médiách odznela informácia, že by to mohlo byť okolo troch miliónov eur. Ale je to naozaj informácia iba vysoko odhadová. Pretože tou filozofiou by malo byť, aby sa nielen ČH spustilo, ale aby sa to kúpalisko zatraktívnilo aj tým, že by sa napríklad zápasy súťaže vodného póla hrávali tak, ako kedysi znova vonku. Čiže tam sa treba pozrieť, rozmer bazénov, technológia bazénov atď., atď. Čiže to ja naozaj nechcem predbiehať. Sme len v ranej fáze. Ale ja verím, že čoskoro sa bude nejaký projekt, ktorý potom ukážeme, predstavíme a potom sa rozhodne. Potom sa bude musieť rozhodnúť mestské zastupiteľstve, ako pôjdeme ďalej. Či to bude nejakou spoločnou spoločnosťou, aké bude financovanie atď. Takže to je k ČH. 
Čo sa týka počtu poslancov, tam by som poprosil pána poslanca Brixiho. Poviem iba jednu vec, keďže tiež sme nechceli, aby návrh počtu poslancov bol návrhom že niekoho "napadne", tak tým iniciátorom, teda tým, ktorý nám predložil svoj návrh, bola Rada starostov. Neviem, či je tu pán starosta Reštei, ale ten návrh poslancov, ktorý vyšiel z Rady starostov, ktorá mala niekoľko sedení k tomuto. A poprosil by som, zapnite pána poslanca Brixiho.

p. Brixi, poslanec MZ - Ďakujem pekne, pán primátor, páni námestníčka, kolegyne, kolegovia. Ja len faktograficky, tak ako sa pán kolega Süli pýtal, návrh nových počtov poslancov košických mestských častiach a v mestskom zastupiteľstve vzišiel ako dohoda kolegov z Rady starostov, ktorá vychádzala z aktuálneho znenia zákona o obecnom zriadení. Takže všetky tieto počty nie sú výmyslom ani mňa, ani pána primátora, ale vychádzajú už z praktického a súčasného legislatívneho stavu platného na celom území Slovenska. Ďakujem pekne. 

p. Raši, primátor mesta – Ďakujem pekne, nech sa páči s faktickou pripomienkou pán poslanec Süli.

p. Süli, poslanec MZ - Faktická pripomienka. Chcel by som sa spýtať pána doktora Brixiho, či tento návrh, ktorý prešiel v parlamente, nemal byť prerokovaný v mestskom zastupiteľstve predtým, než sa to schváli v parlamente, alebo sa predloží. Lebo Rada starostov  je síce nejakým orgánom toho mesta, ale orgánom mesta je primátor mesta a mestské zastupiteľstvo. Rád by som vedieť, že ako to je s tým právom tam.

p. Raši, primátor mesta – To by som možno doplnil ja. Chceli sme, aby nešlo len o počty poslancov, pretože počty poslancov v jednotlivých mestských častiach aj mestskom zastupiteľstve sa priamo premietnu do úspory 500000 eur ročne v budúcom volebnom období. Ale išlo tam, čo je veľmi dôležité, len tu to zaniká, išlo aj o zosúladenie zákona o obecnom zriadení so zákonom o meste Košice, kde sme boli zaviazaní toto urobiť. A na to, aby sme tieto zákony zosúladili, a väčšinou  je tým termínom pre samosprávu, aby sa nerobilo niečo v priebehu roka je 1. január 2013. Čiže aj preto sme sa to snažili urobiť čo najrýchlejšie a čo najrýchlejšie predložiť do parlamentu. Práve preto, aby od 1.1.2013 tie ostatné veci, ktoré boli "non lege artis" v zákone  o meste Košice a jeho vzťahu ku zákone o obecnom zriadení boli urobené. Takže preto to nešlo cez mestské zastupiteľstvo. Samozrejme, najreprezentatívnejší orgán je mestské zastupiteľstvo. Ale aj v diskusiách, ktoré som s mnohými z vás mal, tie názory na počty poslancov boli veľmi rozdielne. Boli od 0 poslancov v miestnych častiach, po 3x súčasný stav. Každý máte na to svoj dôvod, ktorý je určite správny a každý si ho viete odôvodniť. Preto sa nám zdalo a preto to nešlo na mestské zastupiteľstve. Jednak, aby sme stihli účinnosť zákona od 1.1. 2013 a preto, aby sme dali priestor Rade starostov, lebo Rada starostov je ten orgán, ktorý pracuje v samospráve, ktorý sa stretáva s poslancami. A z môjho pohľadu, z hľadiska tohto návrhu, je reprezentatívnym orgánom. Takže ďalšie zmeny,  ako zmeny počtu mestských častí, určite budú prediskutované v mestskom zastupiteľstve. Sa na to veľmi teším. Ale z hľadiska rýchlosti jej implementácie do praxe sme využili túto formu. A myslím si, že ten návrh Rady starostov, sme ho nijako s pánom Brixim ani ostatní predkladatelia, sme ho nijako nemenili a tak ako nám bol predložený, tak sme ho z akceptovali. Takže to je možno krátke vysvetlenie, prečo to nešlo do mestského zastupiteľstva. Pani poslankyňa Gámcová, nech sa páči.

p. Gamcová, poslankyňa MZ - Ďakujem vážený pán primátor. Vážené vedenie mesta, kolegyne, kolegovia, ja som sa vlastne chcela spýtať na to, čo ste práve povedali - na počet mestských častí. Ale keď už ste to začali, tak len by som sa chcela spýtať, kedy asi je časový horizont, kedy sa o tejto otázke mohlo začať diskutovať. Ďakujem. 

p. Raši, primátor mesta – Ďakujem pekne pán, starosta Petrvalský nech sa páči.

p. Petrvalský, poslanec MZ - Ďakujem pekne. K tomu len toľko, že minulý týždeň zasadla zase skupina starostov, ktorá bola vytvorená z rady starostov. A už sme začali na túto tému jednať. Musím vás ale upozorniť, že narazili sme na neskutočné legislatívne prekážky. A tú asi tie jednania budú veľmi dlhé a veľmi ťažké. Ďakujem.

p. Raši, primátor mesta – Ďakujem pekne. Ja by som poprosil, pani poslankyňa, tak isto, ja očakávam, teda dúfam, že ten prvý návrh príde od rady starostov. Aby to nebol naozaj návrh od zeleného stola. Tých niekoľko návrhov už padlo. Ja som ich videl, len zatiaľ žiaden z nich nebol schválený ako väčšinový Radou starostov. Ja by som ale poprosil, je pravda, že jedna vec je návrh na počet mestských časti, druhá vec je potom pripraviť legislatívu tak, aby to mohlo prejsť. Tretia vec je tá, že tá blokácia z hľadiska miestneho referenda mestskej časti je stále možná. Ale tu by som nerád obchádzal nejakým lámaním legislatívy. Lebo asi tí ľudia by mali mať tú poslednú možnosť sa vyjadriť k tomu. Ja by som teda ale poprosil Radu starostov, keď dôjde k návrhu, ktorý väčšinovo schváli, lebo určite tam musia, ja som presvedčený, že mnohokrát veľkú úlohu hrajú aj osobné pohľady starostov. Starosta mestskej časti, ktorá by mala byť pripojená k druhej mestskej časti, zrejme nebude najväčším podporovateľom zániku svojej mestskej časti zlúčením s inou. Ale pokiaľ bude nejaký návrh, na ktorom sa dokážete väčšinovo dohodnúť, ja by som ho dal na mestské zastupiteľstvo na diskusiu. Lebo to je ešte len začiatok. A potom je celý legislatívny proces, ktorý bude končiť alebo nebude referendami miestnych častí. Takže ako náhle sa dohodnete na niečom aspoň zhruba ja by som to potom pustil hneď ďalej. Ďakujem pekne. Ďakujem. 
Ak sa nikto ďalší nehlási do diskusie, uzatváram rozpravu k tomuto bodu a poprosím návrhovú komisiu o návrh uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa príslušného ustanovenia Štatútu mesta Košice berie na vedomie informáciu primátora mesta o svojej činnosti od XIII. rokovania mestského zastupiteľstva.“

Hlasovanie č. 10 - 	za: 39, proti: 0, zdržal sa: 1

p. Raši, primátor mesta – Konštatujem, že uznesenie bolo schválené, ďakujem.
- - -

Bod č. 6 
Správa o činnosti Útvaru hlavného kontrolóra

p. Raši, primátor mesta – Prejdeme k ďalšiemu bodu a tým je bod 6. Správa o činnosti útvaru hlavného kontrolóra. Poprosím pani Jakubíkovú, hlavnú kontrolórku mesta, aby uviedla správu o činnosti.

p. Jakubíková, hlavná kontrolórka mesta - Ďakujem pekne za slovo, vážený pán primátor. Vážené Mestské zastupiteľstvo, vážení prítomní, dovoľte mi predniesť správu o činnosti hlavného kontrolóra a správu o výsledkoch kontrol, ktoré sme vykonali od predchádzajúceho rokovania mestského zastupiteľstva. Kontroly sme vykonali v troch subjektoch. Ide o Bytový podnik mesta Košice, súkromné školské stredisko záujmovej činnosti Námestie Laca Novomeského a Magistrát mesta Košice, kde boli vykonané 2 kontroly. Prvá kontrola sa zamerala na kontrolu plnenia uznesení za rok 2011 a druhá kontrola bola zameraná na vykonávanie predbežnej a priebežnej kontroly v zmysle zákona o finančnej kontrole a vnútornej smernice o vnútornej kontrole. V krátkosti uvediem, že kontrola poukázala na vykonanie úpravy uznesenia číslo 119 vo veci Tepelného hospodárstva a to úpravu termínu. Druhá kontrola poukázala na problematiku realizácie predbežnej kontroly a že príslušná smernica o finančnej kontrole v danej podobe neodráža legislatívne zmeny, ktoré prebehli od roku 2004. Ďalej Bytový podnik nesplnil všetky prijaté opatrenia na odstránenie zistených nedostatkov z predchádzajúcej kontroly, kde z celkového počtu 13 opatrení, neboli splnené 4 úlohy. Inventarizácia majetku a záväzkov nebola vykonaná a zúčtovaná v súlade so zákonom o účtovníctve. Chcem podotknúť, že kontrolovaný subjekt nedodržuje zásadu opatrnosti, nakoľko netvorí opravné položky k rizikovým a nevymožiteľným pohľadávkam. Taktiež neeviduje na samostatných depozitných účtoch ani na podsúvahových účtoch záväzky, preplatky za nebytové priestory vlastnícke byty a nájomné byty. Pri prenájme nebytových priestorov sa nedodržuje zákon o majetku obcí a s tým spojené aj ďalšie nedostatky, ako-  nesprávne stanovenie výšky nájomného v zmysle pravidiel prenajímania majetku mesta, porušenie pravidiel, prenajímania majetku mesta a štatútu mesta pri dobe určitej a povolenie možnosti prenájmu priestorov tretej osobe, čo je v rozpore s uvedenými predpismi. Pri kontrole súkromného školského strediska záujmovej činnosti Námestia Laca Novomeského, boli zistené nedostatky predovšetkým v administratívnej oblasti. Napríklad neexistencia evidencie dohôd o pracovnej činnosti, výkazy odpracovaných hodín nie sú verifikované zodpovednými zamestnancami. Činnosť metodických poradcov nie je preukázateľná a nedodržuje sa zákon o verejnom obstarávaní, pri zabezpečovaní tovarov a služieb z prostriedkov dotácie mesta Košice. Všeobecne konštatujem, že všeobecne záväzné nariadenie o poskytovaní dotácií pre školské zariadenia neukladá prijímateľovi dotácie povinnosť k poukázaným dotáciám na konci roka vyúčtovať a predložiť zriaďovateľovi. Bližšie informácie sú uvedené v správe o výsledkoch kontrol. V súčasnosti vykonávame finančnú kontrolu v pokladni Magistrátu mesta Košice a vybraných výdavkov - výdajov za obdobie rokov 2011. Kontrolné zistenia budú predložené na nasledujúce rokovanie mestského zastupiteľstva. Taktiež prebieha kontrola nakladania s majetkom u vybraných položiek príjmov a výdavkov Základnej školy Masarykova 19A za obdobie roka 2011. Zároveň dovoľte mi predložiť plán kontrolnej činnosti na prvý rok na prvý polrok 2013. V pláne kontrol uvádzam návrh na vykonanie kontroly v týchto subjektoch Knižnica pre mládež mesta Košice, Zoologická záhrada a štyroch školských zariadení. Tieto kontroly budú zamerané na kontrolu hospodárenia, nakladania s majetkom u vybraných položiek príjmov a výdavkov. A taktiež bude kontrola sa týkať správy majetku mesta z titulu zmeny právneho statusu a to kontrola hospodárenia a nakladania s majetkom u vybraných položiek výnosov a nákladov. Za pozornosť vám veľmi pekne ďakujem.

p. Raši, primátor mesta – Ďakujem pani hlavná kontrolórka. Otváram diskusiu k bodu číslo 6. Ak sa nikto nehlási, uzatváram diskusiu a poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa príslušného ustanovenia Štatútu mesta Košice, berie na vedomie po 1) správu o činnosti hlavného kontrolóra mesta Košice od XIII. rokovania Mestského zastupiteľstva v Košiciach. Po 2) správu o výsledkoch kontrol v subjektoch Bytový podnik mesta Košice, Južné nábrežie 13, Košice; Súkromné školské stredisko záujmovej činnosti Námestie Laca Novomeského 2, Košice; Magistrát mesta Košice a schvaľuje plán kontrolnej činnosti útvaru hlavného kontrolóra mesta Košice na prvý polrok 2013.“

Hlasovanie č. 11 - 	za: 39, proti: 0, zdržal sa: 2
 
p. Raši, primátor mesta – Konštatujem, že uznesenie bolo schválené.
- - -

Bod č. 7 
Doplnenie uznesenia MZ č. 119 zo dňa 19.9.2011 - Doplnenie predmetu činnosti obchodnej spoločnosti TEPELNÉ HOSPODÁRSTVO, spoločnosť s ručením obmedzeným Košice

p. Raši, primátor mesta – Prejdeme k bodu číslo 7. Pod bodom číslo 7 je predložený materiál Doplnenie uznesenia mestského zastupiteľstva číslo 119 zo dňa 19.9. 2011- Doplnenie predmetu činnosti obchodnej spoločnosti Tepelné hospodárstvo spoločnosť s ručením obmedzeným Košice. Poprosím pána námestníka o krátke uvedenie materiálu.

p. Jakubov, námestník primátora - Ďakujem pekne pán primátor. Vážené dámy a páni na VI. rokovaní mestského zastupiteľstva bolo prijaté uznesenie číslo 119 o doplnení predmetu činností obchodnej spoločnosti Tepelné hospodárstvo. Keďže kontrola plnenia uznesení realizovaná Útvarom hlavného kontrolóra mesta Košice konštatovala, že nebol zapísaný predmet činnosti, výroba, prenos, distribúcia a dodávka elektriny, bolo konštatované, že táto možnosť môže byť realizovaná do Obchodného registra až v čase, keď spoločnosť splní podmienky, teda po realizácii výstavby zdroja. Potom je možné až požiadať Ministerstvo hospodárstva na vydanie povolenia na podnikanie v energetike. Z tohto dôvodu navrhujeme, aby schvaľovacia časť uznesenia číslo 119 ostala bez zmeny a navrhujeme, aby bola upravená časť B) ukladá podľa predloženého návrhu uznesenia. Ďakujem pekne.

p. Raši, primátor mesta – Ďakujem pekne, otváram rozpravu k tomuto bodu. Ak sa nikto nehlási, uzatváram rozpravu a poprosím návrhovú komisiu o návrh uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa príslušného ustanovenia Štatútu mesta Košice schvaľuje doplnenie v časti B) ukladá uznesenia Mestského zastupiteľstva v Košiciach číslo 119 zo dňa 19. septembra 2011 na konci prvej vety za slovom Košice, sa dopĺňa text „okrem predmetu činnosti výroba, prenos, distribúcia a dodávka elektriny“ za slovným spojením „termín bezodkladne“ sa dopĺňa písm. e) v znení „zabezpečiť činnosti uvedené v písm. a) až d) pre predmet činnosti výroba, prenos, distribúcia a dodávka elektriny. Zodpovedný v texte, termín po získaní povolenia na podnikanie v energetike“.“

 Hlasovanie č. 12 - 	za: 41, proti: 1, zdržal sa: 0

p. Raši, primátor mesta – Konštatujem, že uznesenie bolo schválené.
- - -

Bod č. 8 
Správa o odpovediach na interpelácie a dopyty poslancov mestského zastupiteľstva, ktoré  boli  prednesené na XIII. rokovaní MZ dňa 17.9.2012

p. Raši, primátor mesta – Prejdeme k bodu číslo 8. Je ním bod Správa o odpovediach na interpelácie a dopyty poslancov mestského zastupiteľstva, ktoré boli prednesené na XIII. rokovaní mestského zastupiteľstva 17.9.2012. Poprosím pána riaditeľa magistrátu, aby uviedol materiál.

p. Lazúr, riaditeľ MMK - Ďakujem pekne, vážený pán primátor. Vážený poslanecký zbor, samozrejme na interpelácie a dopyty z predchádzajúceho mestského zastupiteľstva sme odpovedali v zákonných termínoch. Snažili sme sa dať odborné odpovede vždy, ale musím klásť dôraz na to, že niekde sú buď legislatívne, časové alebo finančné obmedzenia, ktoré evokujú naše odpovede. Materiál všetci dostali, takže poprosím poslanecký zbor, aby zobral materiál na vedomie. Ďakujem.

p. Raši, primátor mesta – Ďakujem pekne, otváram diskusiu k bodu číslo 8, pán starosta Petrvalský, nech sa páči máte slovo.

p. Petrvalský, poslanec MZ - Ďakujem veľmi pekne pán primátor. Ako som už hovoril aj na mestskej rade, som veľmi smutný z toho, že odpoveď na opravu Ázijskej triedy je, že bude v roku 2015. Po prvé rok 2015 presahuje volebné obdobie tohto nášho mestského zastupiteľstva. A po druhé Ázijská trieda je najvyťaženejšou triedou Mestskej časti Košice Sídlisko Ťahanovce, na ktorej 20 rokov nesiahla ruka. Všetky MHD premávajú po tejto triede a je v katastrofálnom stave. Skutočne v katastrofálnom. Lepiť sa už nedá. Preto pre mňa rok 2015 bol dosť veľkým prekvapením. A ja osobne si myslím, že bolo by dobré, keby sme našli nejaké riešenie skôr. Ďakujem pekne.

p. Raši, primátor mesta - Ďakujem pekne, najprv s faktickou pripomienkou pán poslanec Ihnát.

p. Ihnát, poslanec MZ – Faktická pripomienka. Vážený pán primátor, kolegyne, kolegovia. Ja na takúto interpeláciu pána Petrvalského by som chcel zareagovať tak, že vyzval som ho nie raz, aby Emil Petrvalský ako starosta mestskej časti prizval si všetkých poslancov mestského zastupiteľstva. Všetkých piatich, ktorí sme tam, rokovali sme spoločne, aby sme potom nanášali na kluboch. Pán starosta, neurobil si ani jeden krok. Ani jeden krok si neurobil zatiaľ. Vyzývam ťa opätovne, zvolaj poslancov mesta našich, ktorí sú zvolení za našu mestskú časť a obec. Sadnime si a rokujme. Ver tomu, že sa bude dať niečo okolo toho urobiť. Ale takto, len vlastne ako tu tláchať a jednoducho, ako tu to vypúšťať, niečo že som v opozícii a vlastne nemám žiadnu zodpovednosť, toto je by som povedal neseriózne. Ďakujem. 

p. Raši, primátor mesta - Ďakujem pekne, pán riaditeľ magistrátu.

p. Lazúr, riaditeľ MMK - Ďakujem za slovo. Samozrejme venovali sme sa pripomienke pána poslanca a starostu a zrobíme všetko preto, aby sme začali tú Ázijsku triedu v skorších termínoch. Ďakujem pekne. 

p. Süli, poslanec MZ - Vážený pán primátor, vážené zastupiteľstvo. V odpovedi na interpeláciu, čo sa týka Zámočníckej ul. dlažby je napísané, že to je naplánované na október 2012. Doporučujem do pozornosti, že je december 2012. Chcem ale pochváliť Bytový podnik mesta Košice aj magistrát, že opravy dlažby v centre mesta už robia svojpomocne a robia dobre. Čo je veľmi dobrý krok. Nemusíme vypísať nejakú verejnú súťaž a predtým nejaká Spojprojekta zo Spišskej Novej Vsi to opravovala. Je to veľmi rozumné riešenie. Ale myslím si, že pri takomto rozsahu, mali by sme naučiť aj niekoľko ľudí v bytovom podniku, aby vedeli klásť dlažbu kamennú dlažbu do vejára, a nie do šachovnice, tak jak je to na Alžbetinej ulici. Lebo to sa len vytĺkava. Ale, pán riaditeľ, je december 2012, dobre? A tam je október napísaný. Ale dlažba opravená nie je. 

p. Raši, primátor mesta - Dobre, ďakujem pekne, poprosím pán riaditeľ krátku reakciu.

p. Lazúr, riaditeľ MMK- Samozrejme, opravy dlažieb majú svoje nacionále z toho titulu, že musíme rešpektovať programy, ktoré sa dejú, rekonštrukcie, ktoré sa dejú a ročné obdobia. Čiže je otázka toho, čo bytový podnik stíha alebo nestíha. Ďalej je to finančná otázka, pretože nie je to zadarmo. Aj bytový podnik robí len za peniaze. Čiže za konkrétnu prácu musí dostať konkrétne peniaze. Naším cieľom je pokračovať v týchto činnostiach, čiže v škárovaní dlažieb, ešte pred začatím akcií Európskeho hlavného mesta kultúry 2013. Čiže marec až máj 2013. Uvidíme, čo všetko stihneme podľa počasia a harmonogramu. Ďakujem.

p. Raši, primátor mesta - Ďakujem pekne. Ale prosím, to, čo bolo, keď sme to mali v októbri 2012 urobiť, tak nech sa to urobí. Dobre? A ešte využijem tú chvíľu, keď tu máme bytový a správu majetku, teda ešte nenosím lodičky, ale keď stretávam ženy, najmä v lete, tak sa sťažujú, že im opätky vchádzajú do špár medzi veľkou dlažbou. Čiže poprosím, aby ste si dali do plánu, keď bude dobré počasie, aby dvaja zamestnanci robili celoročné špárovanie po Hlavnej hore-dole, hore-dole. Dobre? Lebo to je asi jedna z najčastejších sťažností, ktorá  prichádza od obyvateliek mesta Košice. Dobre? Čiže na Hlavnej ulici špárovanie medzi dlažbami. Ja som to videl, keď to robili, keď sa robila rekonštrukcia elektriky, ide to pomerne rýchle. Dobre? Ďakujem pekne, pán poslanec Berberich, nech sa páči.

p. Berberich, poslanec MZ - Ďakujem za slovo. Môj dopyt, na ktorý som dostal odpoveď sa týkal úpravy vstupov do mesta a osadenia informačných tabúľ v súvislostí s Európskym hlavným mestom kultúry. Odpoveď bola, že teda bude pripravený plán zatraktívnenia týchto vstupov. Ja by som chcel ešte poprosiť, keby som mohol dostať konkrétnejšiu odpoveď, pretože už je december, či sa teda ten plán pripravil alebo či sa už aj niečo konkrétne urobilo? Ďakujem pekne.

p. Raši, primátor mesta - Ďakujem pekne, poprosím, doplniť to. Ja som si všimol letisko, ktoré celkom dobre spolupracuje. Ale poprosím doplniť informáciu pre pána poslanca Berbericha z hľadiska vstupov, lebo niektoré vstupy sú, máte pravdu, niektoré vstupy sú dosť nekultúrne. Aj keď sú európske. Pán poslanec Jutka, nech sa páči.

p. Jutka, poslanec MZ - Ďakujem pán primátor za slovo. Ja som tak isto dostal odpoveď od pána námestníka na interpeláciu, čo sa týka detského ihriska. Som veľmi rád, že sa ľady pohli a pevne verím, že v budúcom roku sa nám podarí skolaudovať toto detské ihrisko v spolupráci s mestom a mestskou časťou. Zároveň sa chcem poďakovať aj správe komunikácii mesta Košíc, ktorý promptne reagovali na niektoré požiadavky, riešenia rekonštrukcie niektorých chodníkov. A v tejto súvislosti ale chcem aj požiadať pri rekonštrukcii jedného chodníka na Plzenskej ulici sa zistilo prepadnutie vodovodnej šachty, kde vodári museli v podstate rekonštruovať. Museli tam betónovať atď., tým pádom v podstate nemohlo dôjsť v jednej časti k vyasfaltovaniu daného chodníka. A vlastne, zostalo to celé pritom, že betón v podstate je tam zaliaty. Samozrejme počasie tomu je neprimerané, sú mínusové teploty, ale bol by som veľmi rád, keby sa podarilo. Je to páru metrov štvorcových, nechcem povedať možno 5 m2, alebo neviem koľko, že by sa to podarilo vyasfaltovať, lebo toto zostáva v podstate nedoriešená záležitosť. Inak znova poviem, Správe komunikácii mesta Košice chcem veľmi pekne poďakovať za promptnosť a operatívnosť pri riešení takýchto otázok a problémov.

p. Raši, primátor mesta - Ďakujem pekne, pán poslanec, zapíšeme to, aby sa to urobilo. Takú istú dieru mám v Barci, ale bojím sa ju dať opraviť, aby nebolo, že si dávam opravovať cestu. Takže radšej ju obchádzam. Ďakujem pekne. Ak sa nikto ďalší nehlási, uzatváram rozpravu a poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa príslušných ustanovení Rokovacieho poriadku Mestského zastupiteľstva v Košiciach berie na vedomie správu o odpovediach na interpelácie a dopyty poslancov mestského zastupiteľstva, ktoré boli prednesené na XIII. rokovaní Mestského zastupiteľstva v Košiciach dňa 17. septembra 2012.“

Hlasovanie č. 13 - 	za: 42, proti: 0, zdržal sa: 0
 
p. Raši, primátor mesta - Konštatujem, že uznesenie bolo schválené. 
- - -

Bod č. 9 
Zabezpečenie úverových prostriedkov určených na vyrovnanie časového nesúladu medzi príjmami a výdavkami bežného rozpočtu

p. Raši, primátor mesta - Prejdeme k bodu číslo 9, to je materiál Zabezpečenie úverových prostriedkov určených na vyrovnanie časového nesúladu medzi príjmami a výdavkami bežného rozpočtu. Ctené dámy poslankyne, vážení páni poslanci, pokiaľ si pamätáte, tak pred rokom, ale v januári sme zvolávali mimoriadne mestské zastupiteľstvo bolo to 3. januára 2011, kde sme riešili celý kontokorentný úver na vyrovnanie nesúladu medzi príjmami a výdavkami, kedy ide najmä o ohrozenie materských škôl, základných škôl a mestských podnikov, strediská sociálnej pomoci, ktoré sú naviazané na finančné prostriedky z mesta. Poučení z vašich správnych výčitiek sme tentoraz predložili naozaj kompletnú ponuku, vrátane úroku, provízií, inštitúcie a všetkého. Čiže tabuľku máte pred sebou. Tabuľku, kde sú 3 ponuky, ktoré mesto Košice dostalo od UniCredit banky, od Slovenskej sporiteľne, od Všeobecne úverovej banky aj s úrokovými sadzbami s evriborom a so sankčnými úrokmi, atď. Takže, ide o kontokorentný úver, tzn. že bude sa čerpať iba v prípade, ak by nedošli podielové dane, ktoré očakávame začiatkom budúceho roka. Pokiaľ by bol nejaký sklz, aby sme vedeli zabezpečiť prevádzku mesta a organizácií mesta, ktoré sa v ňom nachádzajú. Pokiaľ financie budú prichádzať, nebudeme tento kontokorentný úver žiadať. Ale aj v minulom roku sme videli, že ten úvod roka z hľadiska podielových daní bol dosť zlý. Takže, nech sa páči, otváram rozpravu k tomuto bodu. Pán starosta Petrvalský, nech sa páči.

p. Petrvalský, poslanec MZ - Ja len toľko som k tomu chcel povedať, že áno, vlani my sme to zahlasovali, ale výsledok sme nejako nedostali. Bol čerpaný? Nebol čerpaný? Ak bol čerpaný, čo nás to stalo? Výsledok toho, proste. Len konkrétne tejto jednej veci. A tohto roku, že aká je predpoveď, aká je prognóza? Ďakujem. 

p. Raši, primátor mesta - Ďakujem pekne, pán riaditeľ nech sa páči.

p. Lazúr, riaditeľ MMK - Ďakujem za slovo. Kontokorent je čerpaný v podstate vždy v časových rozmedziach od zhruba desiateho v mesiaci, do dvadsiateho prvého. Čiže slúži na vykrytie miest, daní, odvodov, pokiaľ akurát mesto nemá dostatok zdrojov na svojom účte. A automaticky je vykrývaný príchodom podielových daní toho dvadsiateho prvého. Samozrejme, čerpáme to len vtedy, keď sú slabé mesiace. Môže to byť január.  Bežná vec je, že začínajú problémy v lete - júl, august, september, kde vlastne ideme do toho kontokorentu. Ale on sa vždy v danom mesiaci dvadsiateho prvého vyrovná zo zdrojov, ktoré prídu zo štátneho rozpočtu daňového úradu. Ďakujem.

p. Raši, primátor mesta - Čiže, poprosil by som potom pánovi starostovi krátku informáciu. To aj mňa zaujíma, že ktoré mesiace boli tie, keď kontokorent čerpaný bol. Pán starosta dostanete informáciu, že okrem januára, asi ste nemali zapnutý mikrofón, lebo niečo som počul z pléna, asi ste niečo hovorili? Takže vás poprosím, pán starosta dostanete informáciu, teda, v ktorých mesiacoch to bolo a čo to reálne stálo. Dobre? Pretože predpokladám, že túto informáciu asi poruke nemáme. Dobre, čiže v ktorých mesiacoch čerpaný bol, kedy bol nesúlad medzi prijímaní z podielových daní a čo to teda mesto stálo na poplatkoch a úrokoch, ktoré s tým súvisia, dobre? 

p. Berberich, poslanec MZ - Ďakujem za slovo. Ja by som sa chcel opýtať v tej súvislosti, aby som sa vedel rozhodnúť, ako hlasovať, ako ste povedali, pán primátor, je to v podstate taká istá situácia, ako bola pred rokom, keď som to dobre pochopil, že ide o ten časový nesúlad s príjmami a s tým, ako prichádzajú peniaze, daňové. Akurát v predchádzajúcom roku to bolo trošku inak zdôvodnené. Takže, ja by som teda poprosil, alebo takto, ešte sa opýtam, je teda možné, že ak by ten časový nesúlad nastal a že teda peniaze by chýbali, tak teda by sa mohlo stať, že by napríklad nebolo na výplaty? Alebo jednoducho by sa niečo nedalo zaplatiť? Čiže kvôli tomu je potrebné ten úver zobrať?

p. Raši, primátor mesta - Áno, presne tak. Totiž ten časový nesúlad nenastal teraz. Ten časový nesúlad nastáva každý rok v januári, a potom v letných mesiacoch. To vedia najmä starostovia mestských častí, lebo ten časový nesúlad sa potom dotýka aj ich, ako dostávajú financie na svoje mestské časti. Čiže, je to na to. Tam je problém, najmä tých, ktorých platí priamo mesto. Čiže sú to materské školy aj základné školy v zriaďovateľskej pôsobnosti, teda nie samostatne právne subjekty. Čiže je to presne na to, aby sme nejako neobmedzili prevádzku týchto našich zariadení. Bohužiaľ, každý rok sa to opakuje. Pokiaľ by sa to neudialo, tak by sme to nemuseli robiť. Len minulého roku sme kvôli tomu museli zvolať mimoriadne zastupiteľstvo. Čiže, ide o ten nesúlad, ktorý sa opakuje pravidelne. Pretože aj ten výber daní historicky v priebehu roka je kolísavý. A preto tie problémy nastávajú v určitých časových intervaloch a ktoré tu boli v minulom roku. Dostanete ako informáciu.

p. Berberich, poslanec MZ - Ešte, keď môžem, v podstate len na to som chcel poukázať, že bolo to inak prezentované pred rokom. A druhá vec, ešte by som chcel pripomenúť, že vtedy bol ešte aj iný problém a ten sa týkal tých exekúcii na účty. Čiže, áno, aby to bolo brané do úvahy. Ďakujem.

p. Raši, primátor mesta - Ďakujem pekne za upozornenie, pani poslankyňa Gamcová, nech sa páči.

p. Gámcová, poslankyňa MZ - Ja by som mala otázku, pán riaditeľ. Chcem sa len opýtať, či ten kontokorentný úver, ktorý sme brali, ten už skončil? Alebo ten nepostačuje na krytie tých výdavkov? A keď je to možné, aj mňa by zaujímala tá informácia presne, čo sa pýtal pán Petrvalský.

p. Raši, primátor mesta - Ten kontokorent má len ročnú platnosť. Čiže ten kontokorent, ktorý sme v januári schvaľovali, jeho platnosť končí a vždy je to iba na rok. Čiže preto ho musíme schvaľovať nanovo. A tú informáciu dostanete tak isto. Pán poslanec Rusnák, nech sa páči.

p. Rusnák, poslanec MZ - Ja by som iba takú maličkosť. Len pred rokom sme boli obvinení alebo bolo obvinené predchádzajúce vedenie mesta, že nechalo prázdnu kasu. Čiže by som bol rád, keby potom dôvody a zdôvodnenia, ktoré sa uvádzajú pri prijímaní takýchto materiálov dôležitých, boli korektné a nehonil sa na nich nejaký politický kapitál. Ďakujem.

p. Raši, primátor mesta - Pán poslanec, keď chcete, ja sa na budúcom zastupiteľstve kompletne vrátim k situácii, ktorá tu bola pred rokom. Napríklad aj k tomu, že sme v januári museli platiť 900000 eur kvôli zlému obstarávaniu kompostárne, keď nám to bolo vyhodené z uznaných, z oprávnených, nákladov do neoprávnených. Nechcem sa vracať do histórií. Pokiaľ chcete, môžeme k tomu urobiť samostatný bod, kde si rozpitveme históriu. Myslím si, že čo bolo, bolo. Žijeme teraz, ale pokiaľ je záujem, tak korektne uvediem informáciu na budúce zastupiteľstvo, čo bolo pred rokom, že tu žiadne oko neostane suché. Ale nechcem sa zbytočne vracať. Ďakujem pekne, pán poslanec Lasky.

p. Lasky, poslanec MZ - Vážený pán primátor, vážené poslankyne, poslanci ak dovolíte, zareagujem. Vidím že je rozsiahla diskusia, finančná komisia k tomuto bodu zasadala a finančná komisia odporúča mestskému zastupiteľstvu prerokovať a schváliť tento bod. Ďakujem pekne.

p. Raši, primátor mesta - Ďakujem pekne, uzatváram možnosť prihlásiť sa do rozpravy a poprosím návrhovú komisiu o návrh uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa príslušného ustanovenia Štatútu mesta Košice schvaľuje po 1) prijatie kontokorentného úveru vo výške maximálne 2500000 eur na vyrovnanie časového nesúladu medzi príjmami a výdavkami bežného rozpočtu. Po 2) podpísanie bianko zmenky ako zabezpečenia kontokorentného úveru.“

Hlasovanie č. 14 - 	za: 40, proti: 1, zdržal sa: 1
 
p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 10 
Návrh VZN mesta Košice o miestnom poplatku za komunálne odpady a drobné stavebné odpady na území mesta Košice

p. Raši, primátor mesta - Prejdeme k bodu číslo 10. Pán poslanec Halenár, poprosím vás, prihláste sa do rozpravy. Rušíte ma, keď rozprávate počas toho, keď rozprávam ja. Ďakujem pekne za pochopenie. Veľmi si to vážim. Akceptujem vaše ospravedlnenie. Pod bodom číslo 10 predkladám návrh Všeobecne záväzného nariadenia mesta Košice o miestnom poplatku za komunálne odpady a drobné stavby, a drobné stavebné odpady na území mesta Košice. Prichádzame k materiálom, je to 5 materiálov, ktoré sú pod bodmi 10, 11, 12, 13 a 14 z ktorých všetky reagujú na zmeny v legislatíve s tým, že jeden z týchto materiálov o miestnych daniach sa priamo dotýka teda každého z nás, pretože je to návrh na zvýšenie miestnych daní v jednotlivých komoditách. Tie ostatné materiály sa z hľadiska zmien, z hľadiska zvýšenia poplatkov za dane alebo iných poplatkov obyvateľov mesta ani podnikateľov v tomto meste netýkajú. Takže ja by som ich prešiel rad radom. Čiže pristúpili by sme k materiálu číslo 10. Je to návrh Všeobecne záväzného nariadenia o meste Košice o miestnom poplatku za komunálne odpady, drobné stavebné odpady na území mesta Košice. Je to materiál, ktorý je predkladaný na základe legislatívnych zmien zákona č. 582 o miestnych daniach a v ktorom sa hovorí, že obec ustanoví všeobecne záväzným nariadením sadzbu poplatku hodnotu koeficientu pri množstvovom zbere, spôsob, formu a miesto zaplatenia poplatku, podmienky na vrátenie poplatku a podmienky pri znížení alebo odpustení poplatku. Čiže tento návrh všeobecne záväzného nariadenia zosúlaďujeme s novou právnou úpravou, dopĺňa sa podmienka, že poplatník platí poplatok iba raz, aby sa predišlo viacnásobnému spoplatneniu, keď osoba s trvalým pobytom má súčasné miesto podnikania na adrese trvalého pobytu, rozširuje sa vymedzenie osôb, ktoré nie sú poplatníkom. Tak isto sa v súlade s novou právnou úpravou definujú podmienky na vrátenie poplatku poplatníkovi, ktorému zanikla v priebehu zdaňovacieho obdobia poplatková povinnosť. A tak isto sa v súlade s novou právnou úpravou určujú podklady, ktoré musí poplatník preukázať, ak sa viac ako 90 dní v zdaňovacom období nezdržiava na území mesta Košice. So zmenou- zvýšením sadzieb poplatku sa v tomto materiáli, v tomto všeobecne záväznom nariadení, neuvažuje. Ďakujem pekne za pozornosť a otváram diskusiu k tomuto bodu. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa príslušných ustanovení zákona o obecnom zriadení, zákona o meste Košice a Štatútu mesta Košice, schvaľuje Všeobecne záväzné nariadenie mesta Košice o miestnom poplatku za komunálne odpady a drobné stavebné odpady na území mesta Košice podľa predloženého návrhu.“

Hlasovanie č. 15 - 	za: 41, proti: 1, zdržal sa: 0
 
p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 11- Návrh VZN mesta Košice o miestnych daniach

p. Raši, primátor mesta - Prejdeme k ďalšiemu bodu. Je to bod číslo 11 Návrh Všeobecne záväzného nariadenia mesta Košice o miestnych daniach. Dovoľte mi, aby som vám tento materiál v krátkosti predstavil. Je to materiál, ktorý určite nás určite neteší, ale je to materiál, ktorý keď neprijmeme, tak ohrozíme fungovanie mesta aj fungovanie v mestských častiach. Ten právny dôvod predloženia tohto materiálu je to, že došlo k zmene zákona o miestnych daniach a miestnom poplatku, ktorý je účinný od 1.12. 2012. Prináša mnohé výhody pre občanov, ktoré zmenou všeobecne záväzného nariadenia dáme do nášho všeobecne záväzného nariadenia. Napríklad po novom bude už iba jedno spoločné daňové priznanie k miestnym daniam, ktoré majú ročné zdaňovacie obdobie, zrušujú sa duplicitné povinnosti pre ľudí, znižuje sa administratívna záťaž na strane daňovníkov aj správcov miestnych daní a zjednodušuje aj zracionalizuje sa  podávanie daňových priznaní tým, že sa ruší povinnosť daňovníkov vypočítavať sumu dane v daňovom priznaní a tiež podávanie tzv. čiastkového daňového priznania. Čiže to sú veci legislatívneho charakteru, ktoré musíme dať do VZN preto, aby sa komunikácia občanmi so subjektom, ktorý dane vyberá - v tomto prípade mesto, zjednodušila. To druhé je, že potrebujeme legislatívne zosúladiť všeobecne záväzné nariadenia s platným zákonom. A tou je, že zákon hovorí o tom, že rozpätie medzi najnižšou a najvyššou sadzbou u jednotlivých druhoch daní musí byť v určitom rozpätí. A my sme povinní pri každom schvaľovaní VZN-iek sa toto rozpätie znižovať. Tá druhá časť je časť, ktorá sa priamo týka financií. Viete, že od roku 2008 sme miestne dane nemenili. Sme jediné krajské mesto, ktoré 5 rokov ostalo na rovnakej úrovni napriek tomu, že inflačný nárast sa za toto obdobie nezastavil a inflácia sa každoročne premieta do zvyšovania cien a tým aj do prevádzkových výdavkov mesta ale aj mestských častí. To všetci vidíte, ako vám stúpajú výdavky medziročne, na základe inflácii, zvýšenia ceny plynov a na energie a ďalších komodít. Bohužiaľ, oproti roku 2008 máme príjem z podielových daní približne o 5 mil. nižší. V roku 2008 to bolo 65 mil. v roku 2012 sa očakáva na úrovni 60 miliónov a súčasne výdavky, najmä verejnoprospešných služieb, stúpli medziročne, teda stúpli za toto obdobie približne o 7 a pol percenta. Ďalšou časťou je, že je podpísané Memorandum. Je súhlas s Memorandom medzi vládou Slovenskej republiky a ZMOS, ktoré hovorí o znižovaní výdavkov na mzdy v objeme piatich percent a znižovanie výdavkov na tovary a služby v samospráve o 10 percent. Čo si myslím, že na úrovni mestských časti je takmer nezrealizovateľné, lebo mnohé mestské časti už nevedia zabezpečiť, ani nevedia dať ani mzdu poslancom miestnych zastupiteľstiev. Takže tá filozofia je, pokiaľ by tento materiál prešiel, a tou filozofiou je, napriek tomu, že peniaze nie sú, ja by som v návrhu rozpočtu, pokiaľ materiál budeme mať schválený, na mestské časti nesiahal. Pretože tam už veľká rezerva nie je. Pokiaľ mám korektné informácie aj od rady starostov, od starostov, ktorí sa tam nachádzajú s tým, že by sme vytvorili ešte nejaký kapitálový balík pre malé a veľké mestské časti, ktoré by si mestské časti použili podľa svojho rozhodnutia. Viete, že v rozpočte som každoročne predkladal aj balík na kapitálové a bežné výdavky, ktoré o ktorých som na základe vašich žiadosti rozhodovalo vedenie mesta. Ale tento balík by som ponechal preto, že keby došlo k výpadku podielových daní, tak z tohto balíka, ktorý bol na rozhodnutí vedenia mesta by som krátil a resp. rozpočtovými opatreniami by sme z tohto balíka odoberali tak, aby sa rozpočty mestských časti v priebehu roka neboli dotknuté. Teda aby ste vedeli, že keď na začiatku roka budete mať schválený určitý objem finančných prostriedkov, aby sa vám v priebehu roka nijako nemenil. Plus by bol určitá časť finančných prostriedkov pre veľkú a malú mestskú časť na kapitál, o ktorý sa rozhodnete sami, pokiaľ by sa dane vyvíjali tak, ako budeme dúfať. Tak bola by ešte možnosť čerpania bežných a kapitálových výdavkov z mesta, ale pokiaľ by to tak nebolo, tak z tejto časti by sme by sme dane túto časť by som redukoval, aby sa to nijako nedotklo bežného chodu mestských častí. Takže, to je krátky úvod k materiálu, som teda povedal pracovníkom, aby tam robili aj nejaké bežné príklady, aby ste vedeli, čo toto zvýšenie v reáli znamená za rok. Čo tzn. za mesiac, aby ste sa vedeli bližšie zorientovať. Ja vás prosím, aby sme toto všeobecne záväzné nariadenie schválili. Ak schválené bude, tak verím, že ten budúci rok, ktorý zrejme opäť nebude veľmi jednoduchý finančne, tak verím, že ho zvládneme tak, aby ste vo svojich mestských častiach vedeli aj niečo urobiť. Ďakujem pekne, otváram rozpravu k tomuto bodu. Pán poslanec Süli, nech sa páči, máte slovo.

p. Süli, poslanec MZ - Vážený pán primátor, vážené zastupiteľstvo. Aké boli kritériá na to, že v Strednom meste je to podstatne vyššie, ako daň z nehnuteľností za byty a pozemky. Ja by som chcel vás upozorniť na to, že bývanie v Starom meste je čoraz zložitejšie. Nie je možné zaparkovať, je tam denný smog, je tam v noci neuveriteľný ruch zo všelijakých krčiem, že už nie je to žiadna výhoda, žiadna slasť, ale by som povedal postupne je to utrpenie bývať v Starom meste. A rád by som, prečo je to o toľko vyššie hlavne pre fyzické osoby? Ja chápem, že treba doplniť rozpočet mesta, že je tam najviac týchto zariadení ako bánk, sporiteľní a všelijakých podnikateľských subjektov, ale trestať za to občanov s takou vyššou sadzbou povedal by som, že nie je korektné.

p. Raši, primátor mesta - Pán poslanec, veľmi pekne ďakujem za vašu otázku. Práve kvôli tomu, čo hovoríte, sme sa rozhodli, že nebudeme trestať občanov Starého mesta. A títo boli vyňatí zo zvyšovania. Čiže veľmi jednoduché. Naozaj, občania Starého mesta nemôžu za to, že tam žijú. Na druhej strane, ani občania iných mestských častí nemôžu za to, že žijú v iných mestských častiach. Ale z hľadiska Starého mesta, sme to z hľadiska Starého mesta, možno ste si všimli, že keď bol prvý článok o miestnych daniach, sa písalo a boli aj námietky iných občanov, že prečo v Starom meste nezvyšujeme. No nezvyšujeme preto, lebo by sme prekročili Bratislavu. Takže Staré mesto tie dane malo historicky nastavené vyššie. Rozhodli sme sa, že nechceme prekročiť úroveň Bratislavy, čo sa týka Starého mesta. Preto Staré mesto nie je dotknuté. Teda, pokiaľ mám korektnú informáciu, nie sú dotknutí občania Starého mesta zvyšovaním. Čiže ostávajú na úrovni, keď ostatní budú namietať, že inde sa zvyšuje. No naozaj, nechceli sme to zvyšovať preto, lebo sa nám to Staré mesto úplne vyľudní. Druhá vec je pre Staré mesto, možno viete, že z hľadiska systému nesúvisí to s tým, ale je to v prospech občanov Starého mesta, pretože naozaj sa tam nedá zaparkovať. Teraz ste platili za jednu parkovaciu kartu myslím 100 eur, po novom, pokiaľ mám informáciu, budete platiť za prvú kartu iba 30 eur alebo 35, čiže, snažíme sa teda v tomto prípade ale robiť opatrenia, aby sa to Staré mesto úplne nevyľudnilo, ale čo sa týka týchto daní, zvyšovania tohto, to ste v tomto ste teda omilostení, vďaka Bratislave. Ďakujem pekne. Ak sa nikto ďalší nehlási, uzatváram rozpravu k tomuto bodu a poprosím návrhovú komisiu.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa príslušných ustanovení zákona o obecnom zriadení, zákona o meste Košice a Štatútu mesta Košice schvaľuje Všeobecne záväzné nariadenie mesta Košice o miestnych daniach podľa predloženého návrhu.“

Hlasovanie č. 16 - 	za: 33, proti: 2, zdržal sa: 6

p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 12 
Návrh zmien VZN mesta Košice č. 70 o dani za užívanie verejného priestranstva

p. Raši, primátor mesta - Prejdeme k bodu číslo 12, je to Všeobecne záväzné nariadenie mesta Košice číslo 70 o dani za užívanie verejného priestranstva. Tak isto ide o zosúladenie s platnou legislatívou, ktorá je platná od 1.12. kde obec musí ustanoviť všeobecne záväzným nariadením miesta, ktoré sú verejnými priestranstvami osobitne ich spôsoby užívania pre sadzbu, dane prípadne rôzne sadzby dane. Čiže v dôvodovej správe máte veľmi stručne vymenované, čo sa v tomto všeobecnom záväznom nariadení mení s tým, že meníme aj základné pojmy. Názov ul. Strojárska sa zosúlaďuje so všeobecne záväzným nariadením, ktorý určuje názov ul. na Strojárenská. A tak isto ide o všeobecne záväzné nariadenie, v ktorom sa neuvažuje so zvýšením doteraz používaných sadzieb tejto dane. Nech sa páči, otváram k tomuto bodu rozpravu. Pán poslanec Kažimír, nech sa páči máte slovo.

p. Kažimír, poslanec MZ - Ďakujem pekne. Vážený pán primátor, kolegovia, kolegyne, chcel by som sa opýtať spracovateľov podľa prílohy číslo 2 Zoznam ulíc v meste Košice, na ktorých sú na účely dane, atď., sú verejné priestranstvá. Zaujíma ma Krásna. Na základe čoho spracovateľ určil ul. Čechovú, Hornú, Kertésovú, Novú, Pri Hornáde, Pri sídlisku, Ukrajinskú, za ulice kde sú verejné, kde je verejné priestranstvo. Lebo vo väčšine prípadov v podstate ide o malé ulice, kde nejazdí ani MHD. Takže aké kritérium bolo určené. Ďakujem.

p. Raši, primátor mesta - Ďakujem pekne, chcem sa spýtať, kto je tu za spracovateľa? Nech sa páči, pani inžinierka Moleková. Tam niekde bývate, pán poslanec? Nie? Pani inžinierka Moleková, máte slovo.

p. Moleková, vedúca referátu daní a poplatkov - Dobrý deň. Vážený pán primátor, vážené mestské zastupiteľstvo, príloha číslo 2 k Všeobecne záväznému nariadeniu číslo 70 o dani za užívanie verejného priestranstva, sa pod bodom Krásna nedopĺňala. Ostala pôvodná tak, ako bola pred štyrmi rokmi. Vtedy sa táto príloha robila na základe podkladov majetkového oddelenia. Takže teraz nedošlo k žiadnej zmene.

p. Raši, primátor mesta - Dobre, tak potom by som poprosil, keď schválime toto všeobecne záväzné nariadenie a z hľadiska požiadaviek mestských častí vy by ste chceli robiť nejaké zmeny, by som vás poprosil, aby ste na úrovni miestnych zastupiteľstiev si možno sadli k prílohám. Prešli ich. A keď bude potreba, tak môžeme niektoré zmeny upraviť podľa toho, ako si myslíte, že to bude pre mestské časti najlepšie. Lebo zrejme,  ako som pochopil, funguje to takto štyri roky. Ale pokiaľ potreba reálneho života a zmien mestskej časti niečo prináša, tak to vieme v tom všeobecne záväznom nariadení zmeniť. Pán poslanec Filipko, nech sa páči.

p. Filipko, poslanec MZ - Ďakujem za slovo. Vážený pán primátor, vážené zastupiteľstvo, v súvislosti so zmenou tohto VZN v časti Trvalé parkovanie vozidla mimo stráženého parkoviska atď., je tu uvedené v dôvodovej správe, že sa tento prípad užívania zúžil len na ostatné územie mesta, okrem centra. Z dôvodu, že pozemky slúžiace na parkovanie v centrálnej časti mesta, boli dané do nájmu. Je to moment, ktorý ma zaujíma. Možnože nesúvisí až tak s týmto VZN, ale práve, keď sme schvaľovali zámer prenájmu parkovísk subjektu, ktorý ich dnes prevádzkuje, upozornil som na tento moment, že akým spôsobom mesto vyrieši. Mňa by zaujímalo napríklad odvod z týchto parkovísk. Lebo mesto malo istý príjem z týchto vyhradených parkovacích miest aj v centrálnej zóne v minulosti. A tento príjem teraz je zvýšeným príjmom parkovacej spoločnosti. Či mesto dohodlo nejaký zvýšený odvod za to prenajímanie takzvaných rezervovaných parkovacích miest. Alebo v akom je to štádiu? Ďakujem.

p. Raši, primátor mesta - Ďakujem pekne. Akurát preto som sa pýtal pána riaditeľa, pokiaľ si dobre pamätám, ale je to napísané v zmluve. My máme pravidelný odvod, ktorý sa vyrátaval z hľadiska reálne vybratých prímov. Čiže ten, čo sme schválili keď sa rozprávalo o parkovaní, tak tam bola podmienka, aby ten prívod z parkovania mesto malo. A pokiaľ si dobre pamätám, z nových parkovacích miest, ktoré sú vytvorené, tak tá vybratá suma, ten výnos je delený medzi mesto a medzi poskytovateľa. Z hľadiska systému parkovania vieme, že Staré mesto má požiadavku o rozšírenie zonácie parkovania kvôli tomu, že mnohí občania mesta nevedia zaparkovať. Aj v tých častiach, ktoré nie sú úplne v historickej časti. Viem, že sa komunikuje s Juhom, kde sa ešte ale dohoda nenašla, kde je tiež nejaký návrh zonácie. A práve tieto nové časti a príjem z nich, má byť príjmom mesta z nejakej percentuálnej časti. Ale nepamätám si to presne. Pán riaditeľ, poprosil by som potom pánovi Filipkovi dať k tomu správu na základe zmluvy. Nech sa páči.

p. Filipko, poslanec MZ - Faktická pripomienka.  Ďakujem. Práve to, čo hovoríte pán primátor, je mi jasné o nových parkovacích miestach. Mňa zaujíma konkrétne staré bývalé jestvujúce označené Rezerve, z ktorých príjem bol na základe tohto VZN príjmom mesta. Teraz nechcem strieľať od pása, bolo to možno milión, 2 milióny korún SK. Teda možno 60 tis. eur, neviem presný údaj. Tým, že sme dali tieto parkovacie miesta do nájmu, ten odvod mestu, ako daň, zanikol. A mňa zaujíma, ako ste sa dohodli so spoločnosťou po rozdelení. Jemu vznikol ďalší príjem, ktorý pôvodne v zmluve nebol uvažovaný a mesto stratí tento príjem. Čiže tento moment ma zaujíma. Ďakujem, stačí mi odpoveď potom, od pána riaditeľa. 

p. Raši, primátor mesta - Pán riaditeľ, nech sa páči.

p. Lazúr, riaditeľ MMK - Ten odvod je relatívne malý. Pretože strašne veľa vyhradených parkovacích miest je pre občanov ŤZP. Čiže, len časť je v podstatne platená. A pokiaľ si dobre pamätám, tak v zmluve s poskytovateľom služby je, že dokopy odvod mesačný voči mestu a voči Správe majetku mesta Košice za Parkovací dom je podstatne väčší, ako predtým dostávalo mesto. Čiže toto čiastočne vykrýva to, čo hovoríte. Ďakujem.

p. Raši, primátor mesta - Dobre, poprosím pán riaditeľ, aby sme dali pánovi poslancovi aj konkrétne čísla a informácie. Ja pokiaľ si pamätám, sa suma, ktorú platí spoločnosť mestu, vyrátavala na základe reálnych príjmov mesta za bežný rok, v ktorých boli aj príjmy z týchto miest. Pretože je to jeden balík príjmov. Či sú to z bežného parkovania alebo z parkovania na rezervované miesta. Takže ja potom poprosím, aby ste mali vy korektnú informáciu aj ja. Čiže, z môjho pohľadu, pokiaľ si dobre pamätám, celková suma ktorú platí spoločnosť je suma, ktorá bola vyrátaná na základe celkových príjmov, keď si to prevádzkovalo mesto. Takže malo by to byť v tom zahrnené aj tieto vyhradené parkovacie miesta, samozrejme mimo ZŤP, ktorí to mali zadarmo. Takže dostanete informáciu, aj ja si ju pozriem tak isto. Ďakujem pekne. Ak sa nikto ďalší nehlási, uzatváram rozpravu k tomuto bodu a poprosím návrhovú komisiu.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa príslušných ustanovení zákona o obecnom zriadení, zákona o meste Košice a Štatútu mesta Košice schvaľuje Zmeny Všeobecne záväzného nariadenia mesta Košice číslo 70 o dani za užívanie verejného priestranstva podľa predloženého návrhu.“

Hlasovanie č. 17 - 	za: 39, proti: 1, zdržal sa: 0
 
p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 13 
Návrh zmien VZN mesta Košice č. 98 o miestnej dani za vjazd a zotrvanie motorového vozidla v historickej časti mesta Košice a o režime užívania historickej časti mesta Košice

p. Raši, primátor mesta - Prejdeme ku ďalšiemu bodu, je to bod číslo 13 a je to Návrh Všeobecne záväzného nariadenie mesta Košice číslo 98 o miestnej dani za vjazd zotrvanie motorového vozidla v historickej časti mesta Košice a o režime užívania historickej časti mesta Košice. Tak isto je to všeobecne záväzné nariadenie, ktoré reflektuje na zmenu legislatívy, ktorá je platná od 1.12. 2012, a kde musíme zosúladiť všeobecne záväzné nariadenia s platnou legislatívou s tým, že sa upravujú terminológia a pojmy. Teda zosúlaďuje sa terminológia, pojmy užívania historických častí a pešej zóny. A tak isto aj v tomto všeobecne záväznom nariadení sa neuvažuje a resp. sa nezapracúvava žiadna zmena resp. zvýšenie sadzieb tejto dane. Otváram rozpravu k bodu číslo 13. Pani poslankyňa Čižmáriková, nech sa páči máte slovo.

p. Čižmáriková, poslankyňa MZ - Ďakujem pekne za slovo. Keď už sme otvorili tento bod, tak chcela by som taký svoj poznatok uviesť. Mám taký pocit, že tá naša pešia zóna je pešia už len niekedy podľa názvu. Lebo pozorujem, že tam výrazne pribúda rôznych vozidiel. Viem, že môžu mať aj také špeciálne značky s označením „X“ a podobne. V pôvodnom všeobecne záväznom nariadení sa hovorí o tom, že by mala byť dodržiavaná maximálna rýchlosť 20 km za hodinu, o ktorej srdečne pochybujem v prípade niektorých frajerov, doslova. Potom, že by sa malo vjazd byť v podstate do tej deviatej hodiny, ale sme svedkom aj toho, že niekto, kto možno aj môže mať vjazd do pešej zóny, v tomto čase zaparkuje autíčko, odskočí si na kávu. Pritom by tam mal sa zdržiavať - stáť iba nevyhnutný čas. Tak neviem, či pod pojmom "nevyhnutný čas" je aj vypitie kávy. Nehovoriac o podebatovaní si. Ako býva dobrým zvykom v Košiciach na korze. Čo určite tiež netrvá vždy nevyhnutný čas. Takže chcela by som nejakým spôsobom upozorniť, možno, Mestskú políciu, no na štátnu dosah nemám, ale aby si trošku viac všímali takýchto rôznych by som povedala ľudí, ktorí sa chcú prejsť na autách v pešej zóne. No a ešte jeden taký poznatok, že viackrát som bola svedkom kolízii cyklistov s chodcami. Ja viem, že je špeciálne vymedzený pás pre cyklistov. Teda pre rôzne také to aj rikše a tak ďalej, a že sa tam automaticky ľudia tlačia. Práve to súvisí s tými škárami medzi dlažbou. Je to pohodlnejšie. A tiež, nie som si istá, že či tí cyklisti sú vždy až takí pomalí, aby nedošlo ku kolízií. Aj keď sú v práve, uznám im to, ale viete, že aj vrazenie bicyklom napríklad do dieťaťa, ktoré vybehne rodičom sa vytrhne z rúk, môže končiť až tragicky. Ďakujem.

p. Raši, primátor mesta - Ďakujem pekne. Ja by som predtým, ešte ako dám slovo pánovi poslancovi Kažimírovi, poprosil náčelníka Mestskej polície, aj pána riaditeľa, aby ste mi predložili zoznam ľudí, ktorí majú povolenie v parkovacej zóne a možno by sme pripravili aj úpravu povolení. Pretože, fakt je že, pred ôsmou, cez víkendy okrem vykladania tovaru niektorí a najmä v letných mesiacoch, si rovno dajú vonku kávu na letných sedeniach. Čiže by sme urobili revíziu áut, ktoré majú povolenie, aby sme pozerali aj zmluvy, ako sú s tým, že pokiaľ niekto neostane v centre mesta iba nevyhnutný čas, alebo poruší dĺžku, lebo do deviatej by to malo byť vyprázdnené, tak jednoducho povolenie nedostane. A môže si to naozaj nosiť ten tovar na chrbte. Dobre? Lebo asi to ináč nedosiahneme. Pán poslanec Kažimír, nech sa páči máte slovo.

p. Kažimír, poslanec MZ - Ďakujem pekne, vážený pán primátor, znovu by som sa chcel opýtať spracovateľov na bod 4 § 9 ods. 1, 2. Znejú: viac motorových vozidiel... a tak ďalej, sa ohlasuje "včas", "vopred" Mestskej polícii Košice. Taká legislatívno-technická otázočka. Pojem "včas", "vopred", či by nebolo vhodnejšie upraviť presne dokedy, koľko pred akciou... a tak ďalej.

p. Raši, primátor mesta - Ďakujem pekne. Môže niekto vysvetliť, že koľko hodín a dní je "včas", "vopred"?

p. Moleková, vedúca referátu daní a poplatkov - Včas a vopred, tzn. najpozdejšie v deň, keď potrebuje vozidlo vojsť do tejto mestskej časti, do historickej časti mesta.

p. Raši, primátor mesta - Dobre. A tak, ja sa potom spýtam takú praktickú vec. Aký je prípad, keď človek v daný deň zistí, že tam musí vojsť a nestihol požiadať deň dopredu?

p. Moleková, vedúca referátu daní a poplatkov - Čo sa týka Mestskej polície, na toto by mala odpovedať Mestská polícia. Čo sa týka odborných útvarov mesta, v podstate referát dopravy podáva povolenie na vjazd do historickej časti mesta, viac-menej pre sobáše, fotografovanie. Takže tieto záležitosti sa riešia zhruba týždeň až dva vopred. Čiže nikdy sa nestane, že prídu v deň, keď majú sobáš.

p. Raši, primátor mesta - Dobre. Lebo logická otázka že, aká situácia môže nastať, že niekto potrebuje daný deň vojsť a žiada daný deň. Prečo to nerobí dopredu?

p. Moleková, vedúca referátu daní a poplatkov - Možno nejaké nutné zásobovanie a toto, hovorím, musí riešiť Mestská polícia.

p. Raši, primátor mesta - Dobre, ďakujem pekne. Ak sa nikto ďalší nehlási do rozpravy, uzatváram rozpravu k tomuto bodu a poprosím návrhovú komisiu o návrh uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa príslušných ustanovení zákona o obecnom zriadení, zákona o meste Košice a Štatútu mesta Košice schvaľuje zmeny Všeobecne záväzného nariadenia mesta Košice číslo 98 o miestnej dani za vjazd a zotrvanie motorového vozidla v historickej časti mesta Košice a o režime užívania historickej časti mesta Košice podľa predloženého návrhu.“

Hlasovanie č. 18 - 	za: 42, proti: 0, zdržal sa: 1

p. Raši, primátor mesta - Konštatujem, že uznesenie bolo schválené, ďakujem pekne.
- - -

Bod č. 14 
Návrh zmien VZN mesta Košice č. 104 o dani za ubytovanie

p. Raši, primátor mesta - Prejdeme k bodu číslo 14, kde predkladám materiál Návrh zmien Všeobecne záväzného nariadenia mesta Košice číslo 104 o dani za ubytovanie. Je to návrh, ktorý navrhuje zvýšenie daní za ubytovanie na osobu a noc z jedného eura na 1,50. Veľmi stručne odôvodním tento návrh. 1,50 má za ubytovanie hlavné mesto Slovenska Bratislava, ma to aj mesto Vysoké Tatry. Tento návrh ale vznikol z racionálnych, ale aj z ekonomických dôvodov. Okrem toho, že budúci rok očakávame zvýšený príval turistov a teda veríme, že bude z toho aj príjem nie len do mestskej kasy, ale aj príjem, teda zlepšenie obratov prevádzkovateľov reštauračných zariadení, turistických alebo ubytovacích, má mesto možnosť čerpať štátny príspevok. A tento štátny príspevok môže čerpať až do výšky 100 percent z príspevku mesta pre svoju turistickú organizáciu. Čiže mesto Košice dáva polovicu z príjmov do klastra Košice - Turizmus, sú tieto polovica z príjmu za ubytovanie. A takú istú sumu môže dostať od štátu. Pokiaľ schválime toto všeobecne záväzné nariadenie, tak predpokladáme, že v roku 2013 by sme mali mať príspevok do klastra Košice - Turizmus v objeme okolo 215000 eur a k tomu by sme získali 215000 eur na podporu turizmu priamo zo štátu. Čiže toto navýšenie súvisí aj s tým, že budeme môcť dať viac do klastra Košice -Turizmus a alikvotnú čiastku ako vložíme my, nám prispeje ešte na podporu turizmu priamo do klastra tak isto štát zo svojich finančných prostriedkov. Ďakujem pekne za pozornosť a otváram rozpravu k bodu číslo 14.

p. Blaškovičová, poslankyňa MZ - Ďakujem pekne pán primátor. Chcem sa len opýtať,  prosím, neuvažovalo sa o tom, že by predsa len mohla byť nejaká výnimka z dane z ubytovania pre organizátorov kultúrnych podujatí pre rok 2013? Viete, bude tu okrem tých hostí, ktorí prídu ako hostia, budeme tu mať množstvo účinkujúcich. A vlastne tí kultúrni operátori, aj tak majú problémy s financovaním svojich projektov. Či by z úrovne mesta proste pre tieto organizácie nemohla byť výnimka? Ďakujem.

p. Raši, primátor mesta - Asi by bolo problematické legislatívne naformulovať odpustenie dane pre jeden subjekt, z hľadiska iných subjektov. Ale  ide tu vlastne o 50 centov na deň a osobu, takže, ja by som skôr urobil formu, pokiaľ organizátorom bude organizácia pôsobiaca v meste, teda niekto, kto naozaj má problém udržať ten rozpočet, tak možno nejakú kompenzáciu by som si vedel predstaviť, že vám to zakompenzujem sponzorsky, ako fyzická osoba. Vyrátame počet ľudí, ktorých pozvete x 50 centov na deň a osobu. A máte to odo mňa. Dúfam, že ich tu nedonesiete 5000, dobre? A tým pádom to bude vyriešené. To máte ako verejný prísľub vy. Dobre? Ďakujem pekne. Ak sa nikto ďalší nehlási, uzatváram rozpravu a poprosím návrhovú komisiu.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa zákona o obecnom zriadení, zákona o meste Košice a Štatútu mesta Košice schvaľuje zmeny Všeobecne záväzného nariadenia mesta Košice číslo 104 o dani za ubytovanie podľa predloženého návrhu.“

Hlasovanie č. 19 - 	za: 41, proti: 1, zdržal sa: 1
 
p. Raši, primátor mesta - Konštatujem, že uznesenie bolo schválené. Ďakujem.
- - -

Bod č. 15 
Prerokovanie protestu prokurátora  a návrh na zmenu VZN mesta Košice č. 78/2006 o čistote a o verejnom poriadku

p. Raši, primátor mesta - Pod bodom číslo 15 predkladám materiál Prerokovanie protestu prokurátora a návrh na zmenu Všeobecne záväzného nariadenia mesta Košice číslo 78 z roku 2006 o čistote a verejnom poriadku. Dostali sme protest prokurátora 19.10. v roku 2012. Ten dôvod je v tom, že je nesúlad napadnutých ustanovení všeobecne záväzného nariadenia a ten nesúlad spočíva v tom, že vo veciach územnej samosprávy mesta, môže mesto prenášať  pôsobnosti na mestské časti len štatútom a nie všeobecne záväzným nariadením. Čiže poviem vám, aký je možný postup, lebo upozornil ma naň aj pán jeden z členov rady starostov. Čiže máme možnosti dva. Tým aby VZN boli v súlade so zákonom, môžeme zmeniť zákon, alebo ich budeme prenášať cez štatút. Takže na to, aby sme vyhoveli protestu prokurátora, keď bude treba, pokiaľ to nebude dovtedy riešené niektorými zákonnými normami, lebo napríklad používanie alkoholických nápojov predkladal pán poslanec Géci teraz do parlamentu. Aby sme nemuseli mať čas medzi treťou a piatou hodinou ráno, čas keď sa môže piť na verejných priestranstvách. Čiže to zmení zákon. To robí pán poslanec Géci. A veci, ktoré sme mali vo VZN-ách teraz upravíme, aby sme vyhoveli protestu prokurátora. A keď bude treba, tak si ich hodíme cestou štatútu. A tým pádom to už bude bude lege artis. Čiže otváram rozpravu k bodu číslo 15. Ak sa nikto nehlási uzatváram rozpravu poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa príslušných ustanovení zákona o prokuratúre a zákona o meste Košice po a) vyhovuje protestu prokurátora proti § 8 ods. 2 a 3, § 10, § 11, § 12 ods. 2 a § 12a ods. 2 Všeobecne záväzného nariadenia mesta Košice číslo 78 z roku 2006 o čistote a o verejnom poriadku. Po b) schvaľuje zmenu Všeobecne záväzného nariadenia mesta Košice číslo 78 z roku 2006 o čistote a o verejnom poriadku podľa predloženého návrhu.“

Hlasovanie č. 20 - 	za: 43, proti: 0, zdržal sa: 0
 
p. Raši, primátor mesta - Konštatujem, že uznesenie bolo schválené, ďakujem pekne.
- - -

Bod č. 16 
Návrh na zrušenie VZN mesta Košice č. 33/1996 o zimnej údržbe

p. Raši, primátor mesta - Ideme k ďalšiemu bodu, je to bod č.16 Návrh na zrušenie VZN mesta Košice č. 33 z roku 96 o zimnej údržbe. Mestská časť Košice nad Jazerom nám doručila žiadosť o spracovanie zmien vo VZN o zimnej údržbe, najmä z dôvodu nesúladu pôsobnosti pri vykonávaní správy a údržby miestnych komunikácií. V tomto nariadení a s pôsobnosťami určenými štatútom mesta Košice, aj táto zmena je súčasťou revidovania legislatívy mesta, kde prehodnocujeme postupne všeobecne záväzné nariadenia a dávame ich do súladu s platnou legislatívou, pretože mnohé z nich sú už obsolentné z hľadiska zmien, ktoré v samospráve od obdobia ich prijatí prebehli. Takže otváram rozpravu k bodu číslo šestnásť. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa príslušného ustanovenia zákona o meste Košice zrušuje Všeobecne záväzné nariadenie mesta Košice číslo 33 z roku 96 o zimnej údržbe.“

Hlasovanie č. 21 - 	za: 43, proti: 0, zdržal sa: 1
 
p. Raši, primátor mesta - Konštatujem, že uznesenie bolo schválené, ďakujem pekne.
- - -

Bod č. 17 
Návrh VZN mesta Košice o zmene názvu námestia Námestie nádeje

p. Raši, primátor mesta - Prejdeme k ďalšiemu bodu. Je to návrh Všeobecne záväzného nariadenia mesta Košice o zmene názvu námestia "Námestie nádeje". Tento materiál je spracovaný na základe návrhu Mestskej časti Košice - Sever, ktorá požiadala o premenovanie Námestia nádeje na nový názov, Námestie Jána Mathého. Tento materiál prešiel všetkými komisiami. Bol odsúhlasený aj v Mestskej časti Košice - Sever, otváram k nemu rozpravu. Ak sa nikto nehlási, uzatváram rozpravu a poprosím návrhovú komisiu o návrh uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa príslušných ustanovení zákona o obecnom zriadení, zákona o meste Košice a Štatútu mesta Košice, schvaľuje Všeobecne záväzné nariadenie mesta Košice o zmene názvu námestia Námestie nádeje podľa predloženého návrhu.“

Hlasovanie č. 22 - 	za: 43, proti: 0, zdržal sa: 0
 
p. Raši, primátor mesta - Konštatujem, že uznesenie sme schválili.
- - -

Bod č. 17/1 
Vzdanie sa členstva v BPMK

p. Raši, primátor mesta - Teraz prejdeme k bodu 17/1. Je to prvý z doplnených materiálov a   je to materiál Vzdanie sa funkcie konateľa v obchodných spoločnostiach Bytový podnik mesta Košice s.r.o a Správa majetku mesta Košice s.r.o. a menovanie konateľa obchodnej spoločnosti Bytový podnik mesta Košice s.r.o., ktorá bude teda organizáciou, ktorá vznikne po spojení týchto dvoch spoločnosti od 1.1. 2013, tak ako sme to schválili na predchádzajúcich mestských zastupiteľstvách. Ako som už na začiatku uviedol, pán inžinier Milan Jankura mi minulý týždeň doniesol žiadosť o uvoľnenie z funkcie, pretože dostal ponuku na Ústredný orgán najvyšší štátnej správy, kde by mal ísť pracovať od januára. Doporučil, a ja som sa s tým stotožnil, človeka, ktorý celé spájanie podnikov bytového podniku a Správy majetku mesta Košice s ním od roku 2012 pripravoval. Je to pán inžiniera Róbert Ujpál, ktorý tu sedí. Pán inžinier, poprosím vás, postavte sa. Je to návrh, ktorý vyšiel zo správy majetku a z bytového podniku. Teda návrh na poverenie nového konateľa. Mrzí ma, že je to takto narýchlo, len akceptoval som to, že novým konateľom by mal byť človek, ktorý sa na celej príprave spojenia  podieľal. Mali by ste mať v rukách jeho životopis a možno by som poprosil, pán inžinier, aby ste sa nám aspoň pár vetami predstavili a povedali o zámere. Je zamestnancom Bytového podniku mesta Košice, na pozícii bol odborný poradca riaditeľa, kvôli spájaniu a reštrukturalizácii týchto dvoch mestských organizácií.

p. Ujpál - Vážený pán primátor, vážené mestské zastupiteľstvo, volám sa Róbert Ujpál, som ženatý, mám 2 dospelé deti. Absolvoval som Vysokú školu technickú v Košiciach. Posledných 12 rokov som pracoval v spoločnostiach so zahraničnou spoluúčasťou, anglickou a rakúskou, ako riaditeľ a konateľ. V júli ma oslovil pán inžinier Jankura s ponukou na spoluprácu pri reštrukturalizácii dvoch mestských podnikov, čo som prijal a od augusta aktívne spolupracujem ako projektový manažér zlúčenia spoločnosti na zlúčení spoločnosti Bytový podnik mesta Košíc a Správy majetku mesta Košice. Ďakujem za slovo.

p. Raši, primátor mesta - Ďakujem pekne, otváram rozpravu k bodu 17/1. Pán poslanec Halenár, nech sa páči, máte slovo.

p. Halenár, poslanec MZ – No, keď už to, čo hovoria poslanci, nie je vypočuté úradníkmi mesta, skrátka, niektorí poslanci sú ignorovaní aj na dnešnom zastupiteľstve, konkrétnymi odpoveďami, bolo by dobré, aspoň človek, ktorý sa chystá na pomerne dôležitý post v mestskej firme, počúval aspoň primátora, čo mu povie. Veď predsa uviesť, že som schopný a viem robiť takúto funkciu, že viem pracovať s wordom a mám 2 dospelé deti a primátor vyzve ...Však aspoň nejakú predstavu o tom, že ako táto firma by mala bežať, ani jedno jediné slovo! Ani jednu jedinú vetu nepovedať! To mi príde úplne... Ako čo my sme tu vlastne my poslanci? K čomu my tu slúžime?

p. Raši, primátor mesta - Ďakujem pekne, pán poslanec, mrzí ma, asi uniklo vašej pozornosti, na niektorom z predchádzajúcich zastupiteľstiev, kde boli predkladané materiály o reštrukturalizácii podniku, ktoré pripravoval pán inžinier Jankura s pánom inžinierom Ujpálom, ktoré podrobne pojednávali o spájaní podnikov, o ušetrení na platoch, o ušetrení na prevádzke. To boli materiály, ktoré sme schválili a ktoré boli pripravené pánom inžinierom Jankurom aj pánom inžinierom Ujpálom. Takže teda pokiaľ je nejaký problém, ja vám tie materiály doručím. A to sú materiály o tom, ako ten  podnik fungovať bude, aké sú nástrahy, aké pohľadávky či záväzky si so sebou tieto podniky berú. Takže neviem teda, čo od pána inžiniera Ujpála očakávate. Ja verím, že pán inžinier Ujpál, pokiaľ bude teda budete schválený, vás poprosím, aby ste sa ešte venovali pánovi poslancovi Halenárovi, aby dostal korektnú informáciu. Pán poslanec, nech sa páči, máte slovo.

p. Halenár, poslanec MZ – Faktická pripomienka. Pán primátor, môžeme si samozrejme pozrieť aj záznam toho, čo ste povedali. Ale celkom iste som dobre počul. Aby teda povedal niečo o svojich predstavách fungovania tej firmy, teda tzn. to ste povedali vy. A ja som len reagoval na to, že už ani to, čo povie primátor, nie je dôležité pre ľudí.  Fungovanie firmy predsa nie o nejakom spájaní. Fungovanie firmy je o používaní obecného majetku. A my dlhodobo vieme o tom, že používanie alebo akým spôsobom je využívaný obecný majetok, hlavne byty, je v mimoriadne, povedzme to, dôležitá vec v tomto meste. A človek, ktorý nepredloží, nepovie ani jedno číslo, ktoré by chcel dosiahnuť na svojom poste. A ako ho chce zmeniť, a čo k tej zmene aké opatrenia plánuje urobiť, ako môže byť v mojich očiach zvolený?

p. Raši, primátor mesta - Ďakujem pekne pán poslanec Halenár, pán poslanec Lazár nech sa páči.

p. Lazár, poslanec MZ - Ďakujem pekne pán primátor. Nechcel som k tomuto vystupovať, ale vzhľadom na tú diskusiu, ktorú sme tu rozvinuli, mi nedá povedať pár viet. Ja si veľmi dobre pamätám, keď sme asi pred rokom menili viacero riaditeľov a konateľov v mestských firmách, tiež s tým boli spájané rôzne emócie. Až ten život ukázal, že tie zmeny, si myslím, že boli dobré, boli správne. A tie podniky fungujú lepšie. Viete, ono akákoľvek predstava, ktorú nám tu hociktorý kandidát, nielen v tomto prípade, povie, sú v konečnom dôsledku, je len osobná prezentácia nejakých názorov. Až ten reálny život, tie reálne skutky ukážu, či tí ľudia sú schopní zastávať tieto funkcie. Alebo nie. A v konečnom dôsledku sú stále zodpovední primátorovi a tomuto zastupiteľstvu. Ak nebudeme spokojní s ich prácou, vie zastupiteľstvo konať. Ešte raz chcem povedať,  zatiaľ všetky zmeny, dovolím si tvrdiť, ktoré sa tu vykonali od nástupu nového primátora, jednoznačne pomohli tak mestu, ako aj mestským podnikom. Ďakujem pekne.

p. Raši, primátor mesta - Ďakujem pekne, pán poslanec, uzatváram rozpravu k tomuto bodu. Naozaj, potrebujeme vyriešiť iba vec toho, aby nový konateľ mohol od 1.1. nastúpiť. A je v kompetencii mestského zastupiteľstva. Pokiaľ by bol akýkoľvek problém, tak ako je nový konateľ, môže byť menovaný, tak isto môže byť odvolaný. Naozaj je to funkcia, ktorá je závislá od mestského zastupiteľstva. Ale je potrebné od 1.1. konateľa spoločnosti spojenej už mať, aby normálne fungovala. Keď bude problém, to odvolanie je na vás všetkých. A je to vec jedného hlasovania. Ďakujem pekne, poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa príslušných ustanovení Štatútu mesta Košice a Obchodného zákonníka berie na vedomie vzdanie sa inžiniera Milana Jankuru funkcie konateľa obchodných spoločností Bytový podnik mesta Košice s.r.o, Správa majetku mesta Košice s.r.o. ku dňu 31. decembra 2012. Menuje inžiniera Róberta Ujpála do funkcie konateľa obchodnej spoločnosti Bytový podnik mesta Košice s.r.o. s účinnosťou od 1. januára 2013.“ 

Hlasovanie č. 23 - 	za: 42, proti: 1, zdržal sa: 1

p. Raši, primátor mesta - Konštatujem, že uznesenie bolo schválené, ďakujem.
- - -

Bod č. 18 
Návrh VZN mesta Košice o určení názvu ulíc - Na Kope I, Na Kope II, Na Kope III, Na Kope IV, Na Kope V, Na Kope VI, Na Kope VII, Na Kope VIII, Na Kope IX a Na Kope X

p. Raši, primátor mesta - Prejdeme k bodu číslo 18. Pod týmto bodom predkladám materiál návrh Všeobecne záväzného nariadenia mesta Košice o určení ulíc Na Kope I. až X. Otváram k tomuto materiálu rozpravu, nech sa páči. Ak sa nikto nehlási do rozpravy, uzatváram rozpravu a poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa príslušných ustanovení zákona o obecnom zriadení, zákona o meste Košice a Štatútu mesta Košice schvaľuje Všeobecne záväzné nariadenie mesta Košice o určení názvu ulíc Na Kope I. až Na Kope X. podľa predloženého návrhu.“ 

Hlasovanie č. 24 - 	za: 45, proti: 0, zdržal sa: 0

p. Raši, primátor mesta - Konštatujem, že uznesenie bolo schválené, ďakujem.
- - -

Bod č. 19 
Návrh VZN mesta Košice o určení názvu ulice - Bahýľova

p. Raši, primátor mesta - Prejdeme k ďalšiemu bodu. Je to bod 19 Návrh Všeobecne záväzného nariadenia mesta Košice o určení názvu ul. Bahýľova. Otváram k nemu rozpravu. Ak sa nikto do rozpravy nehlási, uzatváram rozpravu poprosím návrhovú komisiu o návrh uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa príslušných ustanovení zákona o obecnom zriadení, zákona o meste Košice a Štatútu mesta Košice schvaľuje Všeobecne záväzné nariadenie mesta Košice o určení názvu ul. Bahýľova podľa predloženého návrhu.“

Hlasovanie č. 25 - 	za: 44, proti: 0, zdržal sa: 0
 
p. Raši, primátor mesta - Konštatujem, že uznesenie bolo schválené, ďakujem.
- - -

Bod č. 20 
Návrh VZN mesta Košice o určení názvu námestia - Námestie Sándora Máraiho

p. Raši, primátor mesta - Prejdeme k bodu číslo 20, ktorým je návrh VZN Mesta Košice o určení názvu Námestia Sándora Máraiho. Tak isto požiadavka, ktorá došla z Mestskej časti Košice - Staré mesto a ide o určenie nového názvu, teda malej plochy, ktorá je na križovatke ulíc Mäsiarska - Zbrojničná, kde sa nachádza aj socha spisovateľa Sándora Máraiho. Otváram k tomuto bodu rozpravu. Pani poslankyňa Gamcová nech sa páči.

p. Gámcová, poslankyňa MZ - Ďakujem. Vážený pán primátor, chcela by som sa opýtať, či bolo konzultované názov Máraiho so slovenčinármi, alebo s ľuďmi, ktorí sa vyznajú v tejto problematike.

p. Raši, primátor mesta - So slovenčinármi? Nech sa páči, pani viceprimátora.

p. Lenártová, námestníčka primátora - Pani poslankyňa, v názvoslovnej komisii je členka, aj slovenčinárka a bolo to konzultované. Je to tak, ako to má byť. 

p. Filipko, poslanec MZ - Ďakujem za slovo. Skutočne, len podporné stanovisko chcem vyjadriť aj stanovisko Klubu národnostných menšín a Pamätnej izby Sándora Máraiho. Sme radi, že dlhoročná snaha, ktorá prebiehala v predchádzajúcich rokoch, je korunovaná tým úspechom, že konečne k tomu dochádza. Ďakujem.

p. Raši, primátor mesta - Ďakujem pekne. Ak sa nikto ďalší nehlási, uzatváram rozpravu, poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa príslušných ustanovení zákona o obecnom zriadení, zákona o meste Košice a Štatútu mesta Košice schvaľuje Všeobecne záväzné nariadenie mesta Košice o určení názvu námestia Námestie Sándora Máraiho, podľa predloženého návrhu.“

Hlasovanie č. 26 - 	za: 44, proti: 0, zdržal sa: 0
 
p. Raši, primátor mesta - Konštatujem, že uznesenie bolo schválené, ďakujem pekne.
- - -

Bod č. 21 
Informácia o preskúmaní územnoplánovacej dokumentácie mesta Košice

p. Raši, primátor mesta - Prejdeme k bodu číslo 21, ktorým je Informácia o preskúmaní územnoplánovacej dokumentácie mesta Košice, a hneď aj k nemu otváram rozpravu. Pokiaľ má niekto nejaké otázky? Pokiaľ nie, uzatváram rozpravu, poprosím návrhovú komisiou o prednesenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa príslušných ustanovení stavebného zákona a Štatútu mesta Košice, berie na vedomie informáciu o preskúmaní územnoplánovacej dokumentácie mesta Košice.“

Hlasovanie č. 27 - 	za: 41, proti: 0, zdržal sa: 1
 
p. Raši, primátor mesta - Konštatujem, že uznesenie bolo schválené. Ďakujem.
- - -

Bod č. 22 
Nový Územný plán mesta Košice – návrh postupu zabezpečenia

p. Raši, primátor mesta - Prejdeme k bodu číslo 22. Nový územný plán mesta Košice - návrh postupu zabezpečenia. Urobím k tomu krátky úvod. Platný územný plán mesta bol urobený v rokoch 1973 a ukončený bol v roku 1975. Pokiaľ mám korektnú informáciu. Aktualizovaný bol v osemdesiatom piatom, a v deväťdesiatom treťom roku. A odvtedy sa robili iba čiastkové zmeny. Neustále sa stretávame, či už ja, moji predchodcovia alebo nasledovníci, so zmenami územného plánu, ktoré čiastkovými zmenami územného plánu, ktoré mnohokrát vyvolávajú nevôľu obyvateľov. Ale čo je dôležité, mnohokrát sa stretávame aj so žiadosťami, aby som alebo stavebné úrady, pozastavili stavby, ktoré prebiehajú v mestských častiach, napriek tomu, že sú v súlade s platným územným plánom. Potrebujeme urobiť jeden územný plán, ku ktorému chceme nový územný plán, ku ktorému chceme aby sa vyjadrili mestské časti, občania všetci, aby sa tam zapracovali pripomienky a po jeho uzavretí nebude nutné robiť pri akejkoľvek žiadosti kohokoľvek zmeny v územnom pláne. Je dôležité, aby sa určili aj výšky stavieb v mestských častiach, plochy stavieb. Proste, aby sa nanovo kompletne prekopal, pretože súčasný plán mnohokrát nedovoľuje stavebným úradom, aby nevydali povolenia, pretože stavby, ktoré tam sú, sú v súlade s platným územným plánom. Aj keď je už doba iná, aj z hľadiska zahusťovania, aj z hľadiska potrieb, aj z hľadiska náhľadu, vôbec na rozvoj a koncepciu mesta, ako tomu bolo pred dvadsiatimi rokmi, keď poslednýkrát sa aktualizoval. Čiže, preto dávame návrh postupu zabezpečenia. Ten územný plán chceme stihnúť a tí, čo tu budeme alebo nebudeme do piatich rokov, čo je pomerne ambiciózna vec, pretože rátam, že pri verejnej diskusii, aj pri pripomienkach, ktoré budú prichádzať od rozličných či podnikateľských subjektov, alebo obyvateľov mesta, predpokladám, že tie požiadavky budú mnohokrát úplne protichodné. Ale potrebujeme tým celým prejsť, aby sme potom mali jeden územný plán, s ktorým sa budeme komfortne riadiť a nebudeme ani sami seba, ani vás, nebudete vystavovaní stresu, či už z hľadiska požiadaviek investorov alebo z hľadiska požiadaviek obyvateľov. Takže je tu návrh, ktorý pripravil Útvar hlavného architekta. A ten postup je odhadovaný za necelých 5 rokov, aj z návrhu súm, ktoré jednotlivé časti, ktoré sú potrebné pri prípravnom rozvrhu územného plánu obsahujú. Takže otváram k tomuto rozpravu. Nech sa páči. Pán poslanec Halenár, máte slovo.

p. Halenár, poslanec MZ - Ani neviem povedať, ako by som mal zase reagovať na to, čo ste povedali, pán primátor. Pretože dúfam, že to teraz neodtajíte, že hovoríte o tom, že ako budú zapracované pripomienky občanov a každého. No ja som to tu v tej dôvodovej správe ani k tomuto bodu nijako nepostrehol, kto sa bude kvalifikovať na akúkoľvek pripomienku a ktorá pripomienka bude akým spôsobom technicky prijatá. Nie je tu slovom v tomto návrhu spomenuté, v ktorej fáze budú zakomponované predstavy povedzme politických strán alebo mestského zastupiteľstva nie je v tom návrhu nič okrem technickej časti ako to bude bežať časovo a finančne. Problém dnes platného územného plánu nie je v tom že ako je urobený problém je že každý si z neho robí trhací kalendár presne tak ako vyhovuje súčasným zostavám v jednotlivých kanceláriách na Magistráte mesta Košice. Ja som bol ako poslanec mesta hlboko sklamaný hlasovaním predchádzajúceho mestského zastupiteľstva keď sa z pozemkov so športovým využitím stáli pozemky na výstavbu. Hlasovaním poslancov získali pozemky na ohromne na finančnej hodnote okrem toho že celý tento návrh je len jednoducho ja si myslím že je nezodpovedný voči poslancom, ktorí aspoň trochu cítia zodpovednosť za stav v tomto meste okrem toho teda že je nezodpovedný je ja by som rád počul teda a kde to tie vaše slová a každého pripomienky budú akceptované aj ako budú to bude naložené s tými protichodnými kto bude oponentom nejakého výsledného riešenia alebo variant riešenia aký čas aká forma bude daná to všetko tam chýba problém územného plánu nie je v tom ako technicky sa urobí problém je v tom, aby došlo ku konsenzu občanov, relevantných politických síl mestského zastupiteľstva a rozhodujúcich ľudí, ktorí vedia alebo sú uznávaný v obore. To je problém ako toto dať dokopy.

p. Raši, primátor mesta - Ďakujem veľmi pekne, pán poslanec. Určite, že pripomienky všetkých nebudú môcť byť zapracované. Pretože som povedal, že mnohokrát sa budú vyskytovať protichodné názory a pripomienky, ktoré jedni budú odrážať žiadosť mestských častí, druhej žiadosti skupiny občanov, niektoré budú odrážať individuálne požiadavky a niektoré budú odrážať požiadavky investorov alebo developerov. Preto výsledný územný plán bude musieť byť výsledkom kompromisu tak, aby to bolo čo najlepšie pre mesto a rozhodnú o tom poslanci mestského zastupiteľstva. A preto sme sa rozhodli predložiť nový územný plán, pretože tento stav, ktorý je v súčasnosti, znervózňuje všetkých. Aj občanov, aj investorov, aj nás všetkých. A neustále sme dotazovaní, aby sme robili veci, ktoré nám platný územný plán robiť neumožňuje. Aj z hľadiska zastavenia nových stavieb a tak ďalej. Čiže preto je územný plán. Toto je návrh postupu zabezpečenia , ale ktorý, podľa jednotlivých fáz bude rozpracovaný do jednotlivých krokov, ako sa bude tento plán kreovať. A v týchto krokoch, bude aj priestor na to, aby sa mohla zapracovať verejná mienka, vydiskutovať, aby sa nič neopomenulo. Pán poslanec, ja viem, že to robíte preto, aby som vás raz dal vyviesť mestskou políciou. Nedám. Chýbali by ste nám. Nie, naozaj nechám vás tu. Aj keď budete vykrikovať. Pán poslanec, poprosil by som, aby ste povedali, kde to bude, ale konkrétne. Pani starostka Jenčová s faktickou pripomienkou.

p. Jenčová, poslankyňa MZ – Faktická pripomienka. Ďakujem za slovo. Ja som chcela reagovať na pána Halenára, že prerokovanie územného plánu má svoj jasný postup zo zákona. Tento návrh je jasným signálom toho, že nechceme mať z územného plánu trhací kalendár. Tak, ako povedal pán primátor. A pán poslanec, úplne každý občan môže mať pripomienky k návrhu územného plánu. Je na to komisia, ktorá potom tieto pripomienky dáva dokopy a buď sa akceptuje odbornými odborníkmi alebo neakceptujú. Ale má to jasný zákonný postup. Takže toto je len návrh. A je to signál pre všetkých Košičanov, že chceme mať niečo jasné a platné na viac rokov, aby sme nemuseli tu mať stále nejaký bod s názvom návrh územného plánu v lokalite tam a tam. Ďakujem za slovo. 

p. Jakubov, námestník primátora - Ďakujem pekne. Dôvod, ktorý nás viedol k tomu, aby sme predložili návrh prípravy a spracovanie nového územného plánu alebo dôvody, bolo ich niekoľko. Po 1) v súčasnosti platný územný plán bol spracovaný v rokoch 73 až 75, potom aktualizovaný v roku 85. A malá aktualizácia ešte bola v roku 93. Je potrebné si uvedomiť, že všetky zadávacie dokumenty, podklady podľa ktorých bol spracovaný v súčasnosti platný územný plán, po prvé - sú ešte z bývalého režimu, po druhé - reagovali na vtedajšie prognózy, požiadavky, možnosti rozvoja mesta Košice. Neviem, či viete, ale uvažovalo sa, že v roku 2010 mesto Košice bude mať zhruba 300 000 obyvateľov. Vychádzalo sa zo skutočnosti vtedajších technicko-hospodárskych ukazovateľov, že na 3 bytové jednotky sa uvažuje s jedným parkovacím miestom. Nezohľadňovali sa všetky požiadavky, ktoré sa dnes zohľadňujú na ekológiu atď., atď. Od roku 93 prebehlo niekoľko noviel a aktualizácii územného plánu. Avšak podľa platnej legislatívy Slovenskej republiky tieto nemusia, ani nezohľadňujú všetky danosti, ktoré zohľadňuje nový územný plán. Otázka hlukových štúdii, otázka dopravného generelu mesta, otázka všetkých vplyvov na územné prostredie, atď. Pokiaľ by sme pristúpili len k aktualizácii územného plánu opäť nám ujdú niektoré tieto myšlienky, tieto odborné posudky, odborné spracovania a skutočnosťou, že je potrebné tak urobiť. A prečo sme sa rozhodli je aj to, že v jednotlivých mestských častiach sa nám množia petície. Zúčastnil som sa na niekoľkých rokovaní miestnych zastupiteľstiev napr. Sever atď., kde občania veľmi tvrdo žiadajú určité obmedzenia výstavby za regulovanie výstavby a ak to má mesto urobiť potrebuje na to aj odborný rámec. To že prijímame termín 5 ročný termín to je ten minimálny najkratší termín ktorý je možný a predpokladáme, že bude veľmi ťažké pripraviť celé toto konanie vypracovať územný plán a schváliť ho do piatich rokov nie z hľadiska odbornej prípravy ale z hľadiska prerokovania s jednotlivými inštitúciami či už štátnymi, mestskými, neziskovými organizáciami, spolkami, mestskými časťami a obyvateľmi mesta. Tak ako som odprezentoval na Rade starostov aj na rade mesta je predpoklad, že v rámci prípravy tohto materiálu už v štádiu v štádiu prípravy a prerokovania zadávacích podkladov pre vypracovanie nového územného plánu bude prizvaná ku komunikácií v súlade so zákonom a v súlade s našimi zámermi odborná verejnosť a verejnosť mesta Košice, ktorá bude mať právo sa vyjadriť už k tomuto zadaniu preto hovorím že ten 5 ročný časový horizont sa môže predĺžiť pretože ak tuná už nastane určitý kolotoč komunikácií a prerokovania zadávacích podmienok samozrejmé samozrejme že sa to natiahne. Vypracovanie nového územného plánu nikdy nie je lukratívne pre dané vedenie mesta a daný poslanecký zbor lebo spravidla vždy to prejde minimálne do ďalšieho do nasledujúceho volebného obdobia. Len tak pre ilustráciu územné plány mesta Bratislava a Žiliny boli spracované tuším v 8 a 9 ročnom horizonte a zvyčajne sa to zvykne ešte predĺžiť. Chcem len povedať jedno. Pokiaľ nepristúpime k spracovaniu nového územného plánu, opäť nám v budúcnosti budú unikať všetky náležitosti. Opäť budeme mať petície, pretože mesto Košice, aj keď je vyzývané občanmi, môže konať len v súlade s platnou legislatívou Slovenskej republiky. Čiže, ja by som zopakoval, už pri vyhodnotení zadávacích podkladov pre spracovanie územného plánu, máme predstavu, že bude prizvaná odborná aj laická verejnosť. A samozrejme potom v zmysle v súčasnosti platnej legislatívy, teda v zmysle zákona, aj pri prerokovaní rozpracovanosti územného plánu a samozrejme, aj pri konečnom vyhodnotení celého územného plánu. Ďakujem pekne. 

p. Halenár poslanec MZ - Faktická pripomienka. No ja už len poslednú vec mám. Máte potom niekto z tých, čo predkladáte tento návrh postupu zabezpečenia predstavu, ako potom zabezpečíte, že to čo vznikne, sa nebude meniť? Tak, ako to teraz spomínate? Že každý kto príde alebo nejaká petícia, že zmení územný plán? Nejakú konkrétnu predstavu, ako to zabezpečíte, aby sa to nemenilo.

p. Raši, primátor mesta - Ďakujem pekne. Uzatváram rozpravu a odpoviem ešte pánovi poslancovi Halenárovi. Územný plán,  aj keď vznikne nový, musí ho schváliť mestské zastupiteľstvo. A mestské zastupiteľstvo aj v budúcnosti bude mať kompetenciu urobiť jeho čiastkovú zmenu, lebo to je jednoducho kompetencia mestského zastupiteľstva. A za svoje rozhodnutie bude znášať následky alebo nebude znášať následky. Počas ďalších volieb. Táto kompetencia nemôže byť odobratá. Samozrejme je zo zákona nový územný plán, ale hlavne má vyriešiť,... aby sme sa pochopili - nový územný plán má určiť, aký bude ďalší rozvoj mesta z hľadiska zachovania zelene, rozostavanosti, výšky, ktorá býva často namietaná, budov, v jednotlivých mestských častiach, plôch, ktoré zaberajú z hľadiska percenta pozemku. Čiže ten nový územný plán určí, čo sa v meste bude môcť a čo sa nebude môcť robiť. Zmena územného plánu zo zákona musí byť zachovaná, pretože môže dôjsť v budúcnosti žiadosť napríklad potencionálneho investora, niekde v priemyselnom parku a bude treba urobiť nejakú zmenu. A toto bude znova v kompetencii mestského zastupiteľstva. A toto sa legislatívne obmedziť nedá. Ale územný plán potrebujeme preto, aby sme sa vyvarovali právnych... občanov, ktorí mnohokrát chcú niečo zastaviť, čo podľa platného územného plánu sa zastaviť nedá. Chodia za vami, vy za mnou, a jednoducho stavebný úrad nemôže dať rozhodnutie, ktoré je v súlade so zákonom. Aj keď nie je dobré, pre danú lokalitu. Čiže tým novým územným plánom vyriešime všetky tieto problémy ľudí, ktorí majú v súčasnosti v teréne. Ďakujem pekne, prosím návrhovú komisiu o prečítanie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa príslušného ustanovenia Štatútu mesta Košice schvaľuje navrhovaný postup zabezpečenia nového územného plánu mesta Košice podľa predloženého materiálu.“

Hlasovanie č. 28 - 	za: 43, proti: 1, zdržal sa: 0
 
p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 23
Vypustenie časového obmedzenia platnosti územno-plánovacej dokumentácie vo VZN mesta Košice č. 40

p. Raši, primátor mesta - Pod bodmi číslo 23 až 29 sú uvedené materiály, ktoré majú spoločný úvod a rozličné čísla všeobecne záväzných nariadení, a to vypustenie časových obmedzení platnosti územnoplánovacej dokumentácie vo všeobecných záväzných nariadeniach. Všetky tieto materiály majú v dôvodovej správe, preto ju poviem iba raz a  potom už len budem otvárať rozpravu, uvedené, že v týchto všeobecne záväzných nariadení máme nesprávne nadefinované časové obmedzenia platnosti. Pretože podľa platnej legislatívy sa neumožňuje strata platnosti územného plánu jej časovým obmedzením. Na to, aby sme vyšli za dosť legislatíve, potrebujeme zrušiť časové obmedzenie platnosti, pretože legislatíva nepovoľuje robiť časové obmedzenia platnosti územných plánov. Toto usmernenie sme dostali z Ministerstva dopravy regionálneho rozvoja a odboru územného plánovania, odboru územného plánovania, na Krajskom stavebnom úrade, s ktorým sme postup konzultovali. Čiže, aby sme odstránili pochybnosti o platnosti týchto územných plánov, je potrebné tieto všeobecne záväzné nariadenia, ktoré máme pod bodmi 23 až 29 upraviť. Takže otváram rozpravu k bodu číslo 23. Je to VZN mesta Košice číslo 40 Vypustenie časového obmedzenia platnosti. Ak sa nikto nehlási, uzatváram rozpravu poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa príslušných ustanovení zákona o obecnom zriadení, zákona o meste Košice a Štatútu mesta Košice schvaľuje zmenu Všeobecne záväzného nariadenie mesta Košice číslo 40, ktorým sa vyhlasuje záväzná časť regulačného plánu ôsmeho okrsku Dargovských hrdinov Košice, podľa predloženého návrhu.“

Hlasovanie č. 29 - 	za: 44, proti: 0, zdržal sa: 0

p. Raši, primátor mesta -  Konštatujem, že uznesenie bolo schválené.
- - -

Bod č. 24 
Vypustenie časového obmedzenia platnosti územno-plánovacej dokumentácie vo VZN mesta Košice č. 46

p. Raši, primátor mesta - Prejdeme k bodu číslo 24 VZN Mesta Košice číslo 46, tak isto vypustenie časového obmedzenia a otváram k nemu rozpravu. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa príslušných ustanovení zákona o obecnom zriadení, zákona o meste Košice a Štatútu mesta Košice schvaľuje zmenu Všeobecne záväzného nariadenia mesta Košice číslo 46, ktorým sa vyhlasuje záväzné časť regulačného plánu obvodové centrum Terasa, podľa predloženého návrhu.“

Hlasovanie č. 30 - 	za: 44, proti: 0, zdržal sa: 0
 
p. Raši, primátor mesta - Konštatujem, že uznesenie bolo schválené.
- - -

Bod č. 25 
Vypustenie časového obmedzenia platnosti územno-plánovacej dokumentácie vo VZN mesta Košice č. 48

p. Raši, primátor mesta - Prejdeme k bodu číslo 25 podľa schváleného programu rokovania ku ktorému otváram rozpravu. Ak sa nikto nehlási uzatváram rozpravu, poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa príslušných ustanovení zákona o obecnom zriadení, zákona o meste Košice a Štatútu mesta Košice schvaľuje zmenu Všeobecne záväzného nariadenia mesta Košice číslo 48 o záväznej časti územného plánu zóny Kavečany, podľa predloženého návrhu.“

Hlasovanie č. 31 - 	za: 45, proti: 0, zdržal sa: 0
 
p. Raši, primátor mesta - Konštatujem, že uznesenie bolo schválené. Ďakujem.
- - -

Bod č. 26 
Vypustenie časového obmedzenia platnosti územno-plánovacej dokumentácie vo VZN mesta Košice č. 49

p. Raši, primátor mesta - Prejdeme k bodu číslo 26, podľa predloženého schváleného programu, ku ktorému otváram rozpravu. Ak sa nikto nehlási uzatváram rozpravu a poprosím návrhovú komisiu na prednesenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa príslušných ustanovení zákona o obecnom zriadení, zákona o meste Košice a Štatútu mesta Košice, schvaľuje zmenu Všeobecne záväzného nariadenia mesta Košice číslo 49 o záväznej časti územného plánu zóny Košická Nová Ves podľa predloženého návrhu.“

Hlasovanie č. 32 - 	za: 45, proti: 0, zdržal sa: 0

p. Raši, primátor mesta - Konštatujem, že uznesenie bolo schválené.
- - -

Bod č. 27 
Vypustenie časového obmedzenia platnosti územno-plánovacej dokumentácie vo VZN mesta Košice č. 53

p. Raši, primátor mesta - Prejdeme k bodu číslo 27 podľa schváleného programu, ku ktorému otváram rozpravu. Ak sa nikto nehlási uzatváram rozpravu a poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa príslušných ustanovení zákona o obecnom zriadení, zákona o meste Košice a Štatútu mesta Košice schvaľuje zmenu VZN mesta Košice číslo 53 o záväznej časti územného plánu zóny Košice - Pereš, podľa predloženého návrhu.“

Hlasovanie č. 33 - 	za: 45, proti: 0, zdržal sa: 0
 
p. Raši, primátor mesta – Konštatujem, že uznesenie bolo schválené.
- - -

Bod č. 28 
Vypustenie časového obmedzenia platnosti územno-plánovacej dokumentácie vo VZN mesta Košice č. 54

p. Raši, primátor mesta - Prejdeme k bodu 28 podľa schváleného programu rokovania, ku ktorému otváram rozpravu. Ak sa nikto nehlási uzatváram rozpravu a poprosím návrhovú komisiu o návrh uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa príslušných ustanovení zákona o obecnom zriadení, zákona o meste Košice a Štatútu mesta Košice schvaľuje zmenu VZN Mesta Košice číslo 54 o záväznej časti územného plánu zóny Ťahanovce, podľa predloženého návrhu.“

Hlasovanie č. 34 - 	za: 45, proti: 0, zdržal sa: 0
 
p. Raši, primátor mesta - Konštatujem, že uznesenie bolo schválené.
- - -

Bod č. 29 
Vypustenie časového obmedzenia platnosti územno-plánovacej dokumentácie vo VZN mesta Košice č. 57

p. Raši, primátor mesta - Prejdeme k bodu číslo 29 podľa schváleného programu, ku ktorému otváram rozpravu. Ak sa nikto nehlási do rozpravy, uzatváram možnosť prihlásiť sa do rozpravy a poprosím návrhovú komisiu o návrh uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa príslušných ustanovení zákona o obecnom zriadení, zákona o meste Košice a Štatútu mesta Košice schvaľuje zmenu VZN mesta Košice číslo 57 o záväznej časti regulačného plánu Námestie osloboditeľov Košice, podľa predloženého návrhu.“

Hlasovanie č. 35 - 	za: 45, proti: 0, zdržal sa: 0

p. Raši, primátor mesta - Konštatujem, že uznesenie sme schválili.
- - -

Bod č. 30 
Územný plán zóny Košice - Barca, Zmeny a doplnky 2011

p. Raši, primátor mesta - Prejdeme k bodom číslo 30, 31, 32, 33, ktoré sa týkajú územného plánu mesta Košice, zmien a doplnkov podľa jednotlivých mestských častí. Je tu prítomná pani inžinierka architektka Királyová z Útvaru hlavného architekta. 
Prejdime k bodu číslo 30 Územný plán zóny Košice - Barca, zmeny a doplnky 2011 a otváram k nemu rozpravu. Nech sa páči. Ak sa nikto nehlási, uzatváram rozpravu, poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach, podľa príslušných ustanovení stavebného zákona, zákona o obecnom zriadení a Štatútu mesta Košice berie na vedomie po 1) súhlasné stanovisko Krajského stavebného úradu v Košiciach v zmysle § 25 zákona č. 50 z roku 1976 Zb. k návrhu zmien a doplnkov územného plánu zóny Košice Barca 2011 oznámené listom číslo 2012/00618 zo dňa 29. novembra 2012. Po 2) Vyhodnotenie pripomienok k návrhu zmien a doplnkov územného plánu zóny Košice - Barca 2011. Schvaľuje po 1) zmeny a doplnky územného plánu zóny Košice Barca 2011 v zmysle spracovanej dokumentácie. Po 2) doplnok ku Všeobecne záväznému nariadeniu mesta Košice číslo 47/2001, ktorým sa vyhlasuje záväzná časť územného plánu zóny Košice -  Barca. Žiada primátora mesta Košice zabezpečiť prostredníctvom odborne spôsobilej osoby pre obstarávanie predmetnej územnoplánovacej dokumentácie označenie textovej časti, výkresovej časti a záväznej časti územnoplánovacej dokumentácie schvaľovacou doložkou podľa § 28 ods. 1 zákona č. 50 z roku 1976 Zb. vyhodnotenie registračného listu podľa § 28 ods. 5 zákona č. 50 z roku 76 Zb. a jeho doručenia príslušnému ministerstvu Slovenskej republiky spolu s kópiou uznesenia o schválení územnoplánovacej dokumentácie uloženie zmien a doplnkov územného plánu zóny Košice Barca 2011 na meste Košice na Stavebnom úrade mesta Košice a na Krajskom stavebnom úrade v Košiciach do troch mesiacov od jeho schválenia v mestskom zastupiteľstve.“

Hlasovanie č. 36 - 	za: 44, proti: 0, zdržal sa: 0

p. Raši, primátor mesta - Konštatujem, že uznesenie bolo schválené.
- - -

p. Raši, primátor mesta - Ak to teda nebude cteným dámam poslankyniam a poslancom vadiť, pri dodržaní legislatívy, by som poprosil návrhovú komisiu, aby nám prečítala návrhy v nevyhnutne nutnej skrátenej forme uznesení. Ďakujem pekne.
- - -

Bod č. 31
Zmeny a doplnky Územného plánu zóny – Krásna nad Hornádom 2011

p. Raši, primátor mesta - Pristupujeme k bodu číslo 31 Územný plán zóny Košice – Krásna, zmeny a doplnky 2011, ku ktorému otváram rozpravu. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa príslušných ustanovení stavebného zákona, zákona o obecnom zriadení a Štatútu mesta Košice berie na vedomie po 1) súhlasné stanovisko Krajského stavebného úradu v Košiciach v zmysle stavebného zákona k návrhu zmien a doplnkov územného plánu zóny Krásna nad Hornádom rok 2011. Po 2) vyhodnotenie pripomienok k návrhu zmien a doplnkov územného plánu zóny Krásna nad Hornádom rok 2011. Schvaľuje po 1) Zmeny a doplnky územného plánu zóny Krásna nad Hornádom 2011 v zmysle spracovanej dokumentácie. Po 2) Doplnok ku VZN Mesta Košice číslo 50 o záväznej časti územného plánu zóny Krásna nad Hornádom podľa predloženého návrhu. Žiada primátora mesta Košice zabezpečiť prostredníctvom odborne spôsobilej osoby pre obstarávanie predmetnej územnoplánovacej dokumentácie podľa predloženého návrhu.“

Hlasovanie č. 37 - 	za: 44, proti: 0, zdržal sa: 0
 
p. Raši, primátor mesta - Konštatujem, že uznesenie bolo schválené. Ďakujem.
- - -

Bod č. 32 
Zmeny a doplnky Územného plánu zóny – Lorinčík 2011

p. Raši, primátor mesta - Teraz prejdeme k bodu číslo 32 Zmeny a doplnky územného plánu Lorinčík. Otváram k nemu rozpravu. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesenia.

p. Adamčíková, poslankyňa MZ a členka návrhovej komisie – „Mestské zastupiteľstvo v Košiciach podľa príslušných ustanovení zákona stavebného zákona, zákona o obecnom zriadení a Štatútu mesta Košice, berie na vedomie po 1) súhlasné stanovisko Krajského stavebného úradu v Košiciach v zmysle ustanovení stavebného zákona zo dňa 8. novembra 2012. Po 2) Vyhodnotenie pripomienok k návrhu zmien a doplnkov územného plánu zóny Lorinčík 2011. Schvaľuje po 1) Zmeny a doplnky územného plánu zóny Lorinčík 2011 v zmysle spracovanej dokumentácie. Po 2) Zmeny a doplnky k Všeobecne záväznému nariadeniu mesta Košice číslo 51 o záväznej časti územného plánu zóny Lorinčík podľa predloženého návrhu. Žiada primátora mesta Košice zabezpečiť prostredníctvom odborne spôsobilej osoby pre obstarávanie predmetnej územnoplánovacej dokumentácie označenie a vyhotovenie podľa predloženého návrhu.“

Hlasovanie č. 38 - 	za: 43, proti: 0, zdržal sa: 1
 
p. Raši, primátor mesta - Konštatujem, uznesenie bolo schválené.
- - -

Bod č. 33 
Zmeny a doplnky Územného plánu zóny – Kavečany 2011

p. Raši, primátor mesta - Prejdeme k bodu číslo 33 Zmeny a doplnky územného plánu zóny Kavečany 2011. Otváram k nemu rozpravu. Ak sa nikto do rozpravy nehlási, uzatváram rozpravu a poprosím návrhovú komisiu o návrh uznesenia.

p. Adamčíková, poslankyňa MZ a členka návrhovej komisie - Mestské zastupiteľstvo v Košiciach, podľa príslušných ustanovení stavebného zákona, zákona o obecnom zriadení a Štatútu mesta Košice berie na vedomie. Po 1) Súhlasné stanovisko Krajského stavebného úradu v Košiciach. Po 2) Vyhodnotenie pripomienok k návrhu zmien a doplnkov územného plánu zóny Kavečany 2011. Schvaľuje po 1) Zmeny a doplnky územného plánu zóny Kavečany 2011 v zmysle spracovanej dokumentácie. Po 2) Zmeny a doplnky k Všeobecne záväznému nariadeniu mesta Košice číslo 48 o záväznej časti územného plánu zóny Kavečany podľa predloženého návrhu. Žiada primátora mesta Košice, zabezpečiť prostredníctvom odborne spôsobilej osoby pre obstarávanie predmetnej územnoplánovacej dokumentácie označenie a vyhotovenie podľa predloženého návrhu.“
 
Hlasovanie č. 39 - 	za: 42, proti: 0, zdržal sa: 1

p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 34 
Rozšírenie predmetu podnikateľskej činnosti v zriaďovacej listine príspevkovej organizácie Zoologická záhrada Košice – Kavečany

p. Raši, primátor mesta - Prejdeme k ďalšiemu bodu, ktorým je Rozšírenie predmetu podnikateľskej činnosti v zriaďovacej listine príspevkovej organizácie Zoologická záhrada mesta Košice a rovno k nemu otváram rozpravu. Jeden bod súvisí s tým, že v roku 2012 zakúpila zoologická záhrada trampolínu a teda musíme mať v činnosti prevádzkovania zariadenia slúžiacich na regeneráciu a rekondíciu. A druhá vec je nepravidelná osobná cestná doprava, ktorá súvisí s tým, že organizácia chce robiť po zoologickej záhrade off-road jazdy, pretože je o to záujem zo strany verejnosti, a potrebuje to mať v svojej zriaďovacej listine. Otváram rozpravu k tomuto bodu. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach, podľa príslušných ustanovení Štatútu mesta Košice schvaľuje rozšírenie podnikateľskej činnosti v zriaďovacej listine Zoologická záhrada Košice - Kavečany v časti 2, podnikateľská činnosť o bod 12 Prevádzkovanie zariadení slúžiacich na regeneráciu a rekondíciu a bod 13 Nepravidelná osobná cestná doprava vykonávaná cestnými osobnými vozidlami, ktoré majú okrem miesta pre vodiča najviac 8 miest na sedenie.“ 

Hlasovanie č. 40 - 	za: 43, proti: 0, zdržal sa: 0

p. Raši, primátor mesta - konštatujem, že uznesenie bolo schválené.
- - -

Bod č. 35 
Zámer postupu usporiadania vzájomných vzťahov Mesta Košice so spoločnosťou MFK Košice a.s. a spoločnosťou KF MC a. s. Košice

p. Raši, primátor mesta - Prejdeme k bodu číslo 35. Je to Zámer postupu usporiadania vzájomných vzťahov mesta Košice so spoločnosťou MFK Košice a.s. a spoločnosťou KF MC Košice a.s. Košice. Pán námestník Jakubov, poprosím o predloženie daného materiálu.

p. Jakubov, námestník primátora - Ďakujem pekne za slovo. Od začiatku fungovania tohto zastupiteľstva si pamätáme veľmi veľa kritiky a rozporuplných názorov na existenciu a činnosť Mestského futbalového klubu, teda akciovej spoločnosti Mestský futbalový klub. Dá sa povedať, že po maratóne rokovaní, odkedy som nastúpil do svojej funkcie, pokračujúc samozrejme v tom, čo začal už môj predchodca súčasný poslanec pán Lazár, sme dospeli k nejakému konsenzu s druhým akcionárom spoločnosťou Ličartovce a.s., kde sme za mesto Košice prihliadali najmä na tie skutočnosti, aby to, čo sa udeje ďalej s košickým futbalom a s účasťou mesta Košice v týchto spoločnostiach bolo pre nás čo najmenej bolestivé. A hlavne ekonomicky najvýhodnejšie. Spoločnosť MFK Košice a.s., ktorá existuje od roku 2005, založila spoločnosť KF MC a.s. Košice v roku 2008 s cieľom zabezpečiť podmienky pre výstavbu a prevádzku futbalového štadiónu. Tieto skutočnosti sa neudiali. Dá sa povedať, že v súčasnosti Mestský futbalový klub, ako taký, sa neskutočne zadlžuje. Súčasné vedenie mesta prijalo svojho času rozhodnutie, že viac ako 300.000 eur každoročne na mládežnícky futbal. Táto dotácia proste nebude vo vyššej čiastke poskytnutá. Je potrebné povedať, že futbal na ligovej úrovni alebo na najvyššej vrcholovej úrovni v rámci Slovenska, potrebuje nepomerne väčší finančný balík. Odhaduje sa minimálna čiastka okolo 1,2 až 1,4 milióna eur ročne. Vzhľadom na to, že mesto Košice nie je ochotné podieľať sa 50 percentným podielom na takejto čiastke, hľadali sme formu, ako v podstate celú túto situáciu riešiť. Predkladaný materiál uvažuje so skutočnosťou, aby celá činnosť - športová činnosť MFK Košice, prešla na spoločnosť KF MC, kde Mesto Košice sa vzdá svojho 50 % podielu, samozrejme, v prípade vystúpenia z tejto spoločnosti, budeme rokovať o obchodných podmienkach, za akých by sme vystúpili. A v súčasnej spoločnosti MFK Košice ostane majetok nehnuteľný majetok spoločnosti, vrátane všetkých pozemkov, ktoré boli do tejto spoločnosti v minulosti vložené v hodnote jednej slovenskej koruny. Vedie nás k tomu to, že chceme zachrániť v maximálnej možnej miere časť pozemkov, ktoré kedysi mesto do tejto spoločnosti vložilo tzn. v praxi asi to, že spoločnosti MFK Košice by ostali všetky záväzky spoločnosti voči veliteľom. A tieto by boli po dohode a prekonzultovaní so všetkými veliteľmi postupne vysporadúvané z nehnuteľného majetku, ktorý táto spoločnosť má dnes k dispozícií. V spoločnosti KF and MC by ostala celá činnosť futbalového klubu s tým, že mesto Košice by v nej po vyrovnaní malo nulový podiel a činnosť tejto spoločnosti bude musieť zabezpečiť súčasný druhý akcionár spoločnosť Ličartovce Steel Trans Ličartovce a buď nejaký ďalší akcionár alebo táto spoločnosť. Ide nám o to, aby sme zamedzili tomu aby sa mesto Košice v budúcnosti muselo podieľať na ďalšom zadlžovaní spoločností MFK Košice. Toľko zhruba na úvod tento postup a tento materiál bol samozrejme prerokovaný aj v rade aj v rade starostov a bol, myslím si, pomerne dlhodobo pripravovaný a inú zmysluplnú formu vystúpenia alebo doriešenia činnosti spoločnosti MFK Košice a.s. a KF MC a.s. Košice nevidíme, pretože hrozí tu tá skutočnosť, že pokiaľ by bol na spoločnosť MFK, ktorá je v súčasnosti predĺžená uvalený konkurz tak by sme v konečnom dôsledku mohli prísť o ďaleko väčší objem pozemkov, ktoré sme tam kedysi vložili respektíve o všetky tieto pozemky toľko na úvod nech sa páči. 

p. Raši, primátor mesta - Ďakujem pekne, otváram rozpravu k tomuto bodu.

p. Petrvalský, poslanec MZ - Ďakujem pán primátor. Chcel by som k tejto téme len toľko, že je nemysliteľné, aby my, z jednej strany sme sa snažili racionalizovať v mestskej časti, znižovať počet poslancov, zefektívňovať ich výkony a z druhej strany ročný rozpočet jednej veľkej mestskej časti, my vlastne vrazíme do futbalu. To je neúnosné. Takže ďakujem veľmi pekne. A som rád, že takýto materiál a takéto úsilie je vynakladané. Ja osobne si myslím, že radšej si hľaďme svojich úloh, samosprávnych úloh, a robme servis našim občanom, miesto toho, aby sme nezmyselne peniaze vrážali do futbalu. Ďakujem pekne.
 
p. Jenčová, poslankyňa MZ - Faktická pripomienka. V podstate je to diskusný príspevok. Ja už dobrých 8 rokov bojujem proti futbalu. A bola som označená ako nepriateľ futbalu. Treba sa pozrieť, aké bolo zloženie zastupiteľstva v minulom a predminulom volebnom období, potom si nasypať popol na hlavu. Ja vás poprosím, pán primátor, a pán námestník, kto podpisoval zmluvy? Je tam ťarcha, že pokiaľ sa nezačne stavať, tak bolo prijaté uznesenie, ja si na to pamätám, pokiaľ sa nezačne stavať, tak MFK je povinný vrátiť mestu pozemky. Ako to, že niekto založil tieto pozemky? Ako to, že ten, kto podpísal zmluvu, kde bolo aj toto uznesenie, nedal túto ťarchu na list vlastníctva pri zápise do katastra? A skutočne žiadam, aby sa vyvodila aj trestnoprávna zodpovednosť, pretože toto nie je hra o fazuľky – korunky. Všetci ste sa tu hrali na veľkých futbalistov, všetci ste to schvaľovali. Ja, nepriateľ športu a futbalu, teraz žiadam, aby sa urobila náprava. A skutočne vyvodila aj trestnoprávna zodpovednosť. Nemôže si hocikto, hocičo podpísať a teraz, bohužiaľ, pán námestník Jakubov, máte veľmi ťažkú pozíciu. Ja chápem, že sa snažíte to vyriešiť, čo najlepšie a najmenej bolestnejšie, ale ja vás žiadam, aby ste išli aj do tých bolestných vecí. A tieto fakty treba zverejniť. Ďakujem.

p. Raši, primátor mesta - Ďakujem pekne, pán poslanec Berberich, po ňom pán poslanec Lasky. Ona nebola v rozprave prihlásená, ale mala faktickú pripomienku. Pán poslanec Berberich, nech sa páči.

p. Berberich, poslanec MZ - Ďakujem pekne za slovo. V podstate ma predbehla pani starostka, čo som sa chcel spýtať a to, či sa brali do úvahy tie blokačné uznesenia? Toto som sa chcel spýtať aj ja. 

p. Raši, primátor mesta - Pán poslanec, dostanete odpoveď. Pán poslanec Lasky, pán poslanec Gál.

p. Lasky, poslanec MZ - Vážený pán primátor. Ja len by som dodal a pán námestník hovoril, že to bolo predložené v Rade starostov a v mestskej rade, ale bolo to aj vo finančnej komisii, kde tento bod programu bol prerokovaný. A tak isto finančná komisia odporúča schváliť tento bod. Ďakujem pekne. 

p. Gál, poslanec MZ - Ďakujem za slovo. V podstate súhlasím z takto predloženým materiálom. Budem ho podporovať. Tiež súhlasím aj s pripomienkou pani starostky Jančovej. Ale jednu vec, čo ma mrzí, škoda, že tu nie je výstup aj druhého akcionára, aký je jeho názor, priamo v tomto materiáli, ako ste ho teraz, pán námestník vlastne prezentovali ústne. Ale v písomnej podobe tu nie je. A tak isto, škoda, že sme nestihli sa stretnúť na predstavenstve MFK Košice, pretože my tu chýba aj nejaké stanovisko samotného celého predstavenstva, prípadne aj predsedu predstavenstva MFK, či naozaj sa stotožňuje aj v písomnej podobe s takto prezentovaným materiálom, resp. zámerom postupu. Pretože, vieme, že jedna časť je ústne podanie a druhá je písomné podanie. Takže ja si myslím, že takýto materiál sa dá podporiť, aj keď zasa na druhej strane ma to mrzí, aj ako športovca, futbalistu, že by mesto vycúvalo z futbalu, ako takého, okrem podpory mládežníckeho športu. Takže ak by sme mohli, potom, je to dosť naliehavý materiál ako pozerám od 1. júna 2013, doplniť takýto komplexný materiál nielen o stanoviská predstavenstva dozornej rady a s nejakým ekonomickým vyčíslením, čo to bude stáť mesto? Koľko príde na pozemkoch? Prípadne, koľko sa podarí aj ušetriť? Ja viem, že toto je len zámer postupu, čiže nečakám, že v tomto to bude, ale keď je to do konca mája, tak očakávam, že na tom druhom zastupiteľstve už takýto materiál možno bude nutné, aby bol pripravený aj po ekonomickej stránke aspoň s odhadovaným vyčíslením, lebo určite nevieme, aká bude trhová cena pri predaji pozemkov a vlastne koľko stratí mesto a ako vieme uspokojiť veriteľov tak, aby tento futbalový klub, pokiaľ ešte mesto je tam akcionárom, naozaj neišiel do exekučného konania. Ďakujem pekne.

p. Halenár, poslanec MZ - Ja by som chcel vyzvať do diskusie, aby sa pripojili hlavne tí poslanci, ktorí v minulosti figurovali v riadiacich a dozorných orgánoch MFK, konkrétne pán poslanec Rusnák, pán poslanec Bereš. Žiadam vás, aby ste sa postavili a povedali ako vidíte situáciu vašimi očami vzhľadom na vašu osobnú skúsenosť počas dlhých rokoch v MFK. Tiež by som chcel, aby ,pripájam sa k tomu, čo tu bolo predtým povedané, aby sme dostali konkrétnu informáciu pozemky, v akej predbežnej hodnote boli vložené do MFK na začiatku v roku 2005, a s akou približnou čiastkou počítame že by sme mohli vyviaznuť, teda výjsť von, ak sa nám podarí z MFK a.s. akoukoľvek formou ju zlikvidovať alebo vystúpiť z tej spoločnosti. Myslím, že všetci vieme dobre, že poslanecký sľub, ktorý, žiaľ, nie je tú pán Boritáš, ktorý bol predsedom poslaneckého klubu KDH a možno aj spojeného s SDKÚ DS teda to už neviem ktorý bol hlavným iniciátorom a množstvo poslancov ktorí tu sedia za KDH SDKÚ hlasovali za ním navrhované uznesenia ohľadom pozemkov ale ten sľub poslanca hovorí o tom že budeme sa starať a zveľaďovať obecný majetok tá moja výzva aby reagovali ľudia ktorí poznajú históriu a zo svojej vlastnej osobnej skúsenosti smeruje k tomu aby sme teda naplnili aj túto časť nášho poslaneckého sľubu v opačnom prípade sú to zdá sa len bezcenné bezcenné slová vyhodené do vetra toľko na začiatok. 

S. Kočiš, poslanec MZ - Ďakujem za slovo. Ja by som k predrečníkovi, pánovi Gálovi len krátko, že každé ďalšie zdržiavanie a pýtanie si materiálov atď., bude predlžovať tento stav a mesto bude strácať každým dňom viac a viac. Škoda, že sme nepristúpili k tejto reštrukturalizácií alebo odstúpením z akciovej spoločnosti už v roku 2010, kde som vo svojom diskusnom príspevku vtedy upozorňoval na zakladanie majetku, následne odkupovanie, zase zakladanie tej istej parcely,  kde zjavne bolo, že už v tomto čase nebolo všetko v súlade, aspoň mal som za to, s hospodárením tejto akciovej spoločnosti.  Žiaľ, vtedy to nebolo zaujímavé, alebo nikto sa tým nechcel zaoberať. Takže ja len toľko pánovi Gálovi - nečakajme na žiadne rozbory. Konajme čím skôr, tým lepšie, toľko. Ďakujem.

p. Raši, primátor mesta - Ďakujem pekne, s faktickou pripomienkou na pána poslanca Kočiša vystúpi pán poslanec Halenár, a po ňom pán poslanec Gál.

p. Halenár, poslanec MZ - Faktická pripomienka. Pripájam sa k tomu, čo tu povedal pán poslanec Kočiš, že je treba veľmi rýchlo reagovať a ešte by nám mohlo k nášmu rozhodovaniu pomôcť názor právneho útvaru mesta Košice, ako boli vlastne spísané zmluvy o prevode majetku do akciových spoločnosti s účasťou mesta a bolo by dobré povedať ako je možné že odrazu máme problém dostať sa k týmto pozemkom a ešte by bolo teda naozaj veľmi dobré aby do záznamu bolo povedané v akej hodnote tie pozemky alebo koľko tých pozemkov bolo vložené a čo asi čakáme na výstupe tzn. že aspoň v percentuálnej hodnote ako to vidí námestník Jakubov.

p. Raši, primátor mesta - Ďakujem pekne, pán poslanec Hlinka, po ňom pán poslanec Gál do rozpravy. 

p. Hlinka, poslanec MZ - Ďakujem za slovo. Ja by som sa chcel opýtať, keďže celková ekonomická situácia v MFK vykazuje k obdobiu 30.9. mínusový hospodársky výsledok, je tam množstvo pohľadávok, ktoré je potrebné vysporiadať s veriteľmi a záväzkov. Chcel by som sa opýtať - v bode 4 tohto námetu, ktorý tu je uvedený, je taká formulácia „rokovať s veriteľmi a navrhnúť akcionárom na schválenie konkrétny druh majetku, ktorý by sa odpredal za účelom uspokojenia po a) neodkladných pohľadávok veriteľov a po b) pohľadávok veriteľov, ktorí sú ochotní sa dohodnúť na postupnom vyrovnávaní pohľadávok“, čiže tzv. splátkový kalendár. Aká je predstava nás ako 50 % akcionára v Mestskom futbalovom klube sa podieľať, a čím na vysporiadavaní týchto pohľadávok, aký to môže mať ekonomický dopad na mestské financie? Keby to bolo možné aspoň naznačiť, pokiaľ to nevieme vyčísliť bližšie.

p. Raši, primátor mesta - Dobre, ďakujem pekne, potom na záver dám slovo pánovi námestníkovi. Pani poslankyňa Blaškovičová, nech sa páči.

p. Blaškovičová, poslankyňa MZ - Ďakujem pekne pán primátor. Nedá mi, aby som smutne nekonštatovala jednu vec. Obyčajne sa človek veľmi teší, keď po čase zistíte, že ste mali pravdu, a došlo na vaše slová. Myslím si, že väčšina nás žien, ktoré boli v tom zastupiteľstve, naozaj sme boli obvinené, že nemáme rady šport. Určite to tak nie je a mne osobne je nesmierne ľúto, že tie prognózy o ktorých sme hovorili ako o tých najhorších, že sa naplnili v našich predstavách. V podstate som rada pán primátor, že konečne sa aj táto vec, verím, že dá do poriadku a verím, že po čase ju nebudú nasledovať ďalšie takéto kauzy. Takže ďakujem. 

p. Kaifer, poslanec MZ - Ďakujem za slovo, pán primátor, ja sa len chcem informovať, teraz som práve pozeral na list vlastníctva, či o tom vieme, že či má mesto informáciu, že práve začalo alebo nejakej krátkej minulej dobe, výkon záložného práva zo strany Tatra banky na jeden z tých pozemkov, ktoré boli predtým odpredané Mestskému futbalovému klubu za tú symbolickú korunu, a v akom to je asi stave? Jedná sa o jednu parcelu na ktorej nemá vecné bremeno v predkupnom práve mesto.

p. Gál, poslanec MZ - Ďakujem, ja by som chcel len reagovať na pána kolegu Kočiša a teda ubezpečiť ho, že určite nechcem nič zdržiavať. Ja som to vo svojom príspevku povedal, že už od 1. júna musí byť niečo rozhodnuté. Čiže do konca mája musíme my rozhodnúť a teda nežiadam nič ani predlžovať, ale len vychádzam z toho, čo je tu napísané. Tak máme pripraviť návrh na odpredaj akcií, čiže to musí byť konkretizované. Máme rokovať s veriteľmi a navrhnúť akcionárom, tzn. že mestskému zastupiteľstvu, ktoré to bude schvaľovať, keďže sme 50 % vlastník, konkrétny druh majetku. Tak ja nechápem, čo na tom je zdržiavanie, keď ideme rokovať a navrhnúť na schválenie. Tak je to tu napísané, tak som povedal, keď to budeme schvaľovať, tak nech sú to konkrétne ekonomické čísla. Ale tu nikto nič nejde zdržiavať. Ja len vychádzam z toho, čo je tu predsa napísané a to myslím len v tom najlepšom, aby sme schválili nie všeobecné niečo, ale konkrétne vyčíslené, čiže, ak by sme sa pochopili správne, nikto nejde nič zdržiavať. Len nejako by som vedieť za čo hlasujem v tom dobrom. 

p. Bereš, poslanec MZ - Ďakujem pekne za slovo, vážený pán primátor. Ťažko sa mi reaguje túto situáciu. Iste, treba riešiť, my sme sa svojho času stretli aj s pánom námestníkom a tento zámer vysporiadania je momentálne asi najrozumnejším riešením. Myslím si, že aj v minulosti, okrem pána Rusnák a mňa, v orgánoch spoločnosti boli aj iní poslanci. Takže, pán Halenár sa môže aj ich opýtať. Môže si zistiť, kto všetko bol v dozornej rade a v predstavenstve. Aj s tu sediacich poslancov v minulosti, ale hovorím, myslím si, že tam nie je nejaká kolektívna vina. Myslím si, že čiastočne za ten dlh môže aj mesto, tým, že neplnilo svoje záväzky vyplývajúce z memoranda. Čiže časť týchto dlhov ide aj na tento vrub. Ďalšia vec. Stále sa tu spomína iba pán Knapík a minulé zastupiteľstvo. Ak si všetci dobre pamätáte, tak MFK a stále si myslím, že to bol dobrý zámer, aby mesto málo futbalový klub alebo podporovalo futbal. Myslím si, že iné mestá na Slovensku taktiež podporujú šport či už futbal, alebo hokej a podobne. Ale MFK, pre ozrejmenie pamäti, vzniklo na podnet pána primátora Trebuľu ešte v tom čase, takže, treba si pozrieť aj hlasovania z toho času, že to nebolo iba nejaká aktivita KDH. Ani všetci z KDH za to nehlasovali. Takže bolo to rozhodnutie zastupiteľstva, ako kolektívneho orgánu. Ďalšia vec. Okrem tých vecí, ktoré sú tu navrhované, mňa napadli len 2 veci: Je tu v tom materiáli-  len tak v skratke po tých piatich bodoch jednou vetou spomenuté, že na základe vyššie uvedeného zámeru po zmene predmetu činnosti bude pripravovať podmienky pre výstavbu a prevádzku futbalového štadióna a prevádzkovanie športových zariadení a nie je tu nič bližšie rozvedené. Čiže by som sa chcel spýtať, či mesto už má nejakého partnera na výstavbu? Alebo aká reálna je táto výstavba, keďže je to tu spomínané. A ďalšia vec. Keď licencia prejde na spoločnosť KF MC, tak ako fungovať vo futbale pod takým názvom je dosť čudné, že či by sa aj s tým niečo nedalo? Ďakujem.

p. Raši, primátor mesta - Ďakujem pekne. Dobre, čiže nikto ďalší sa nehlási do rozpravy. Uzatváram rozpravu a poprosím pána námestníka, aby zhrnul otázky v záverečnom slove, čo boli položené.

p. Jakubov, námestník primátora: Ďakujem pekne za slovo. Som svojim spôsobom rád, že tento materiál vyvolal pomerne živú diskusiu, pretože keď som predkladal ústne informácie na ostatných dvoch zastupiteľstvách, tak nejako mlčky sa to prenieslo a nikto tomu nevenoval nejakú väčšiu pozornosť. Chcel by som sa pokúsiť zareagovať na tie otázky, ktoré odzneli. Najprv čo sa týka veľkosti pozemkov. Spoločnosť MFK Košice má k dispozícii zhruba 9 hektárov pozemkov na bývalom Všešportovom areáli, ktoré boli určené na výstavbu nového futbalového štadiónu. Časť týchto pozemkov sa nachádza v priestore, kde je možné realizovať výstavbu, a časť pozemkov časť pozemkov je v okrajovej časti, ktoré by mohli v budúcnosti slúžiť na vyrovnanie záväzkov spoločnosti. Tak, ako máte uvedené v materiáli, ja to pre istotu zopakujem,  ku 30. 9. 2012 má spoločnosť MFK Košice účtovnú stratu vo výške 439 724 eur, stav záväzkov 2.776.552,79 eur a hodnotu vlastného imania mínus 1 574 718,74 eur. Tieto záväzky majú rôznu štruktúru. Jednak sú to záväzky nevyplatených odmien z minulosti a  súčasnosti -  hráčom, trénerom, obslužnému personálu atď. Jednak sú to záväzky voči prenajímateľovi štadióna spoločnosti Lokomotíva Košice, pretože tento majetok, tento štadión je súkromným majetkom tejto spoločnosti. Jednak sú to záväzky voči subjektom, ktoré požičali, vložili svoje finančné prostriedky - požičali finančnú hotovosť na činnosť MFK Košice. Prečo rozdelenie spoločnosti takouto formou? Z jediného dôvodu. Uvažovali sme o rozdelení spoločnosti MFK Košice priamo na 2 dcérske spoločnosti. Avšak v súlade s platnou legislatívou SR, keďže by prechádzali do jednej z týchto spoločností, aj pozemky z týchto pozemkov by sme museli zaplatiť daň. Hodnota 9 hektárového pozemku nie je malá v meste Košice. A prísť o 20 percent daní, to by len zaťažilo aj mesto aj túto spoločnosť. A myslím si, že by to neboli zmysluplne vyhodené - teda- vynaložené finančné prostriedky. Kvôli tomu sme pristúpili k takejto forme, že tá spoločnosť, ktorá je dnes zadlžená, a v ktorej je dnes futbal, si ponechá majetok a futbal prejde na inú spoločnosť. Tento pokus - alebo táto myšlienka už v minulosti bola, s tým, že prenesenie, ak to môžem takto nazvať, licencie na futbalový klub, bolo v tom čase nereálne. Máme informáciu, že v súčasnosti tak môže Slovenský futbalový zväz už učiniť. Či bude názov futbalového klubu KF MC alebo ja neviem ABC Košice, názov klubu nemusí byť totožný s názvom spoločnosti. Takže, to je najmenej vyriešiť. Otázka komunikácie orgánov spoločnosti s akcionármi tzn. mestom Košice a Steel Transom Ličartovce. My sme tento materiál samozrejme tvorili spolu. A veľmi tvrdo sme rokovali so zástupcami Steel Transu, aby sme sa vôbec k niečomu takému dostali. Lebo, pán kolega, veľmi dobre viete, že stanovisko Steel Transu bolo také, že buď sa zmysluplne dohodneme a zaplatíme to, čo z minulostí mesto tam akože dlhuje a bolo to vyčíslené zhruba na 890.000 eur, ktoré spoločnosť zabezpečila - viac, oproti tomu, čo zabezpečilo mesto Košice. A vzhľadom na to, že podľa prijatého memoranda v roku 2005 sme 50 percentným spolumajiteľom a máme aj päťdesiatpercentný podiel na všetkom na zisku, na strate aj na zabezpečení prostriedkov. Bohužiaľ, tak je formulované toto memorandum, tak tu bolo prvý kameň úrazu, kde sme sa museli dohodnúť, že dostanú nulu. A neboli to ľahké rokovania. Boli tú obrazne povedané  vyhrážania konkurzom atď., atď. Ak príde ku konkurzu, stratíme všetko. Bola tu otázka zo strany pána Kaifera aj na uplatnenie nejakého nároku Tatra banky. Áno, bol podaný podnet na konkurzné konanie, našťastie toto sa podarilo zatiaľ odvrátiť. Ale tento Damoklov meč visí nad spoločnosťou každým dňom, každou hodinou. Ak sa toto udeje, predpokladáme, že dostaneme minimum z toho, čo tam máme. A jediným cieľom, prečo vôbec niečo takéto realizujeme je to, aby sme uchovali pre mesto aspoň časť pozemkov, ktoré tam mesto kedysi vložilo. Otázka ďalšieho postupu, samozrejme ak by došlo k tomuto rozdeleniu tzn. celý futbal, ľudovo povedané, celá aktívna časť prejde na spoločnosť KM FC Košice, ktorá je v súčasnosti dcérou MFK Košice, chceme z toho vycúvať a chceme tam mať v minulosti nulový podiel z jediného dôvodu. Ako náhle tam budeme mať percentuálny podiel, ak sa tá spoločnosť bude zadlžovať, aj my sa budeme zadlžovať. Pre ilustráciu, prečo tak tvrdo za to bojujeme, uvedomme si, my sme spolu 50 % spoluvlastník aj FC Steel Trans Ličartovce. Ak nebudeme nič robiť, pôjdeme ďalej, záväzky budú rásť, po nejakom čase podaný konkurz. Ak náhodou by, teoretizujem, v budúcnosti majetok nepokryl, tzn. tieto pozemky, požiadavku na vyrovnanie, obrazne povedané spoločnosť Steel Trans zajtra zanikne, lebo je to nejaká súkromná akciová spoločnosť, ale mesto Košice bude vždy žiť. A keďže sme 50 % spoluvlastník všetky ďalšie záväzky budeme musieť znášať. A to asi nikto z nás nechce. Takže kvôli tomu v podstate tieto rokovania takto prebiehajú a snažíme sa z toho vycúvať. Aj keď zo stratou desiatky. Ale nie so stratou 100 %. A nie so stratou prevyšujúcou túto hodnotu majetku. Lebo teoreticky, aj to hrozí. Tým, že tento materiál bol odkomunikovaný, odkonzultovaný s druhým akcionárom - samozrejmé musí nastúpiť, ak toto schválime, nastupuje opäť niekoľkomesačná činnosť, pretože treba kreovať vzájomnú dohodu, treba osloviť všetkých veliteľov. Dohodnúť s nimi de facto časovú následnosť vyrovnania záväzkov. Predpokladáme, že živé záväzky, ako sú mzdy, odvody za mzdy, odvody poisťovniam a tak ďalej, to sa bude musieť ustáť v blízkej budúcnosti. To sú takzvané krátkodobé záväzky a ďalej budú záväzky stredno a dlhodobé, kde sa musíme dohodnúť so subjektmi, ktoré vložili do futbalu peniaze. Teda v hotovosti. V akom časovom horizonte, za akých podmienok s akým odkladom lehoty im budú môcť byť tieto záväzky vysporiadané – nevysporiadané. Nechcem to ďalej otvárať, ale, to je celý maratón rokovaní a musíme rokovať so všetkými veliteľmi. Takže vôbec ma neteší, že sedím na takejto stoličke v tejto spoločnosti a už vôbec ma neteší fakt, že to, čo sa udialo v roku 2005 a následne v roku 2008 dnes musíme riešiť takouto formou. Ale bohužiaľ, lepšiu, zmysluplnejšiu a ekonomicky menej bolestivú formu sme zatiaľ nevymysleli. Ďakujem.

p. Raši, primátor mesta - Ďakujem pekne pán námestník. Rozprava bola ukončená. To bolo slovo záverečné, predkladateľa, takže poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach, v súlade s príslušnými ustanoveniami Štatútu mesta Košice po a) zrušuje uznesenie mestského zastupiteľstva číslo 126 zo dňa 19. septembra 2011. Po b) schvaľuje zámer postupu usporiadania vzájomných vzťahov mesta Košice so spoločnosťami MFK Košice a KF MC Košice v predloženom znení a po c) žiada námestníka primátora na rokovaní mestského zastupiteľstva predložiť návrh zmien právnych dokumentov, ktoré súvisia so schváleným zámerom postupu zodpovedný v texte termín apríl 2013.“

Hlasovanie č. 41 - 	za: 43, proti: 1, zdržal sa: 0
 
p. Raši, primátor mesta - Konštatujem, že uznesenie bolo schválené.
- - -

Bod č. 36
Tarifa DPMK, a. s. pre mestskú hromadnú dopravu s platnosťou od 01. 01. 2013 - zmeny a doplnenie

p. Raši, primátor mesta - Čiže prešli by sme k bodu tarifa Dopravného podniku mesta Košice, akciovej spoločnosti pre mestskú hromadnú dopravu s platnosťou od 1.1. 2013 - zmeny a doplnenie. A poprosil by som pána námestníka, aby uviedol materiál.

p. Jakubov, námestník primátora - Vážené dámy a páni, na základe požiadavky Dopravného podniku mesta Košice predkladám materiál tarifa DPMK - zmeny a doplnenie. Materiál sme mali nedávno schválený v mestskom zastupiteľstve. Súčasná úprava sa dotýka len  výmeny bezkontaktných  čipových kariet za karty vyššej generácie s tým, že nová karta by mala zabezpečiť jednak otázku bezpečnosti, zabezpečiť ochranu údajov, zabezpečiť skutočnosť, aby nebolo možné falšovať tieto karty. Ďalej mala by dávať jednak potrebné bezpečnostné záruky a vytvárať priestor na ponuku ďalších služieb, ktoré bude poskytovať /bodu poskytovať/ jednotlivé organizácie či už mesta Košice alebo iné inštitúcie. Malo by sa to prejaviť v určitej forme, v takej kvázi platobnej karty, ktorá by v budúcnosti umožnila držiteľom týchto kariet využívať zľavnené služby v príslušných organizáciách a inštitúciách. Vzhľadom na to, že ide o pomerne novú kartu druhej generácie, ktorá má jednak tieto všetky ochranné údaje ale samozrejme aj ďalšie náležitosti, že by táto karta bola finančne náročnejšia. Ten rozdiel oproti súčasne platnej karte by bol 2 eurá s tým, že výmena kariet, ktorá by podľa návrhu dopravného podniku prebiehala v roku 2013, by zohľadňovala aj vek držiteľov súčasných vydaných bezpečnostných čipových kariet a podľa toho by sa pristupovalo k výmene. Za plnú taxu, za zníženú, atď. Tak ako máme uvedené v cene bezpečnostnej čipovej karty, že u karty, kde držiteľ karty by bol menej ako rok, by to znamenalo zvýšenie o 2 eurá. Teda pri výmene by sa platil len rozdiel tejto karty. Tam, kde v deň výmeny karty je životnosť karty prvej generácie menej ako 2 roky, by sa doplácal poplatok 4,60 eur a tam kde je viac ako 2 roky by bol doplatok vo výške plnej taxe vo výške 6,80 eur. Ďakujem.

p. Raši, primátor mesta - Ďakujem pekne, otváram rozpravu k tomuto bodu. Pán poslanec Filipko, po ňom pani poslankyňa Gamcová, nech sa páči.

p. Filipko, poslanec MZ - Ďakujem za slovo. Práve som si pozrel platnosť mojej karty - spadám do kategórie menej ako rok. Čiže, mal by som doplatiť 2 eurá. Ale práve chcem povedať, že nie som veľmi spokojný s takýmto návrhom. Takto formulovaná príloha číslo 2 bude vyvolávať problémy pri riešení pri okienku. Totiž v prípade menej ako  jeden rok sú 2 eurá, menej ako 2 roky, pýtam sa, či menej ako jeden rok je tiež menej ako 2 roky? Nedefinujeme, že keď je to presne jeden rok alebo presne 2 roky vyvolá to problémy pre toho pracovníka, ktorý to bude riešiť pri okienku. Ja by som navrhoval toto šťastnejšie zadefinovať exaktne. A myslím si, tak isto, že práve naopak, tí ktorí už tú kartu užívali možno 5 rokov alebo 4 roky, tak ten skôr by si  ju mohol kúpiť za novú cenu a práve taký, ktorý ju využili iba krátko, 2 roky, tak by mal mať lacnejšiu, lebo ju ešte nevyužil počas piatich rokov. Čiže nie som celkovo za tento návrh zvýšenia. Možno by to malo byť nechať dobehnúť tie staršie karty do 5 rokov životnosti. A na požiadanie, ak niekto chce, môže si kúpiť už tú novú. Zrejme technika dokáže.  Nedávam konkrétny návrh, ale tieto nezrovnalosti by bolo treba odstrániť vo formulácií a, b ... jednoznačne povedať. Ďakujem pekne.

p. Raši, primátor mesta - Ďakujem pekne. Keďže zrejme bude viacej otázok, poprosil by som zástupcov Dopravného podniku, aby si všetky spísali a po na položení všetkých otázok, či je menej ako jeden rok, jeden rok alebo menej a iných, ale aj z hľadiska otázky, ktorú položil pán poslanec, či môžu dobehnúť staré karty alebo kvôli bezpečnosti je to nevyhnutné urobiť naraz. To sú technické veci. Čiže na záver by ste potom urobili taký súbor odpovedí na dané otázky. Dobre? Čiže pani poslankyňa Gamcová, po nej pán poslanec Petrvalský.

p. Gamcová, poslankyňa MZ - Ďakujem. Vážený pán primátor ja by som chcela sa spýtať, kedy presne sa môžu začať vydávať alebo vymieňať tie karty. Aby to, aj pre média možno bolo zaujímavé, aby sme sa to dozvedeli. A ešte som sa chcela opýtať, či sa plánuje elektronické dobíjanie peňaženky, keď už budeme mať nové karty. Tak,  možnože to by bolo veľmi zaujímavé pre mládež a samozrejme cez web, aby sme sa vedeli dozvedieť tie najlepšie informácie.

p. Raši, primátor mesta - Poprosím zapíšte si aj toto, čiže pána poslanca Filipka, pani poslankyňu Gamcovú. Pán poslanec Petrvalský, po ňom pán poslanec Berberich, nech sa páči.

p. Petrvalský, poslanec MZ - Ďakujem pekne pán primátor za slovo. Už ako som sa zmienil aj na mestskej rade, je veľmi zlé, že zavádzame zase niečo, za čo ľudia budú musieť vydávať viac peňazí. Ja všetko beriem. Aj technologický pokrok beriem, aj možnosť nejakých zliav v mestských podnikoch, aj kadečo, ale ako náhle ľudia majú za niečo zaplatiť viac viete, oni budú sa k tomu stavať tak, že zasa som nič nedostal a zase musím platiť viac. Ja predpokladám, že dobývanie elektronickej peňaženky musí byť automaticky na takejto karte. Je pravdou, že rádiofrekvenčné karty, ktoré momentálne ľudia majú, sa dajú veľmi ľahko skopírovať, naklonovať a používať. A robí to svoje problémy. Ale napríklad - toto by sa dalo odstrániť veľmi jednoduchou záležitosťou. Urobiť na tú kartu obal z hliníkovej fólie a už vám ju nikto neskopíruje. Takže tých možnosti riešení je viac. Ale určite ľudia nás nepochvália za to, lebo väčšina ľudí túto kartu používa len na to, že cestuje autobusom. On určite nebude kupovať vianočné stromčeky alebo tam, v nejakých iných mestských podnikoch proste o nejaké zľavy stáť. Väčšina ľudí na ne len cestuje. Je to pre nich len cestovný preukaz, cestovný doklad. Je dobré, že zostáva zachovaná papierová forma mesačníka pre dôchodcov. To je veľmi dobré, lebo pre dôchodcov je dôležité, aby to bolo čo najlacnejšie. Veľmi zlé je aj to, že keď ja už tých 6,20 raz zaplatím, že za 3 roky ich musím platiť znovu. Lebo ja osobne si myslím, že technologický karta je na takej úrovni, že do tých troch rokov  nejak extra nezostarne. Chcel som len poukázať na to, že sú určité nedostatky za ktoré asi nebudeme pochválení od ľudí. Ďakujem pekne.

p. Raši, primátor mesta - Ďakujem pekne. My stále máme možnosť neprijať tú kartu. Ale keď sa budú napádať softvér a budú tie karty znehodnocované , to tiež nebudeme pochválení od ľudí. Viete,  predpokladám, že si dopravný podnik nevymyslel problém, ktorý chce, aby sme vyriešili. Ale zrejme napadnutie softwaru a kariet priniesol túto požiadavku. A bez ohľadu na to, kto by tu sedel, v dopravnom podniku, by zrejme túto požiadavku predniesol. Čiže to asi neteší nikoho, že to robíme. Ale zrejme to robíme, pretože to robiť musíme. Čiže to nám potom zodpovie dopravný podnik. Pán poslanec Berberich, nech sa páči.

p. Berberich, poslanec MZ - Ďakujem pekne za slovo. Niektoré veci sa už opýtali moji kolegovia, takže, ešte ak dovolíte, ja by som mal nejaké otázky k tej karte. Zaujímali by ma konkrétne veci. Povedzme, aké náklady budú na zavedenie. O filozofii sme tu už hovorili, no niekto má taký názor, že sa nevyužije, ťažko povedať, ale ak je to z bezpečnostných dôvodov, tak snáď to má svoje opodstatnenie. Čiže zaujímalo by ma  aké náklady boli na zavedenie? A či sa tieto náklady potom nejakým spôsobom vrátia povedzme aj v rámci odkúpnej ceny, ktorú ideme teraz schváliť. No a potom ešte ma zaujíma, hoci tu v materiáli je niečo napísané, či teda potrebujeme na to celkom nový systém? Alebo bol len vynovený ten, ktorý máme. A ak teda je to nový systém, tak tiež  aká spoločnosť ho dodala? Či bolo výberové konanie? Tak tieto veci by ma zaujímali. A ešte ak dovolíte, aspoň jednou vetou, ospravedlňujem sa, že to možno nebude k bodu, ale som očakával, že v bode 2 sa prihlásia kolegovia, ale sa neprihlásili, tak aspoň do jednej vety dám otázku a ak uznáte za vhodné, tak sa môže odpovedať potom. Ohľadne dopravného podniku ma zaujímali vecí, teda to splácanie hlavne, lebo ste vraveli o tom počte, ale ten ste vysvetlili tak, že prečo teda sa to splácanie odkladá. Podľa mňa to zakladá riziká do budúcnosti. V podstate ide až o ďalšie volebné obdobie, kedy by sa malo začať splácať. Keď som si to dobre pozrel. A ďalšia vec ešte, aká úspora potom z tých nových autobusov prípadne by bola? A tam sú ďalšie súvislosti, ale keďže už to  nepatrí k tomu bodu, tak skúsim si vyžiadať tie informácie iným spôsobom. Ďakujem zatiaľ.

p. Raši, primátor mesta - Ďakujem pekne. Poprosil by som zástupcu dopravného podniku, aby na všetky otázky, ktoré boli položené zodpovedal. Aj vrátane toho, kto ten systém obstaral, či vy, či ešte predchádzajúce vedenie a tak ďalej a tak ďalej. Ďakujem.

p. Jaš, ekonomický riaditeľ DPMK - Dobrý deň dámy a páni. Zodpoviem na niektoré otázky, ktoré tu boli predložené. Chcem povedať, že dopravný podnik užíva od roku 2005 odbavovací systém založený na bezkontaktných čipových kartách. Ako spomínal pán námestník, sú to karty prvej generácie. Chcem povedať, že my sme pristúpili k tomuto návrhu v dôsledku klonovania kariet a narušenia bezpečnosti, že táto investícia, ktorá nás čaká, je vynútenou investíciou a my musíme chrániť cestujúcu verejnosť a údaje, ktoré sa používajú na týchto kartách. Čo sa týka ceny karty, my sme navrhli cenu karty konečnú 6,80 eur. Chcem povedať, že nákupná cena karty druhej generácie je dnes vyššia, ako predajná cena karty prvej generácie. Čiže táto cena odráža ekonomickú situáciu. Čo sa týka tej formulácie doplatkov za výmenu kariet do jedného roka, naozaj ak je životnosť karty do jedného roka, tak naozaj navrhujeme len doplatok medzi cenou a medzi kartou prvej generácie a kartou druhej generácie. Čo sa týka kariet mladších ako 2 roky, tak je tam len nešťastne naformulované, to beriem, pripúšťam, že tá formulácia nie je šťastná. Malo by to byť naozaj od jedného roka do dvoch rokov, aby bol poplatok 4,60 a pri kartách, ktorých životnosť je viac ako 2 roky sme navrhli plnú cenu. Čo sa týka tých ďalších vymoženosti novej karty, tak treba povedať, že nám bude možné dobíjať elektronickú peňaženku na internete. Zavedením tohto systému nechceme nútiť ľudí do násilnej výmeny kariet za týchto 6,80 stále ponecháme v platnosti aj možnosť kmeňových listov kde ta cena za kmeňový list je 50 centov. Celú filozofiu zavedenia karty druhej generácie sme založili na tom, že postupne prinesie ďalšie bonusy, ako sú zľavy mestských podnikov a služby ktoré môžu mestské podniky poskytovať. Čo sa týka životnosti karty navrhli sme 3 roky tak, ako nám bola životnosť odporúčaná výrobcom kariet. Čo sa týka nákladov na zavedenie  kariet, tak prebieha od novembra tohto roku upgrade odbavovacieho systému, ktorý bol zakúpený v roku 2005. Dodávateľom technológie bola spoločnosť Mtest Žilina a my sme pokračovali v zmysle platnej legislatívy sme vyvolali rokovacie konanie bez zverejnenia a dopracovali sme sa ku konečnej cene. Tá cena upgradu sa pohybuje vo výške zhruba 500000 eur. Výmena čítačiek, palubných počítačov by mala byť ukončená do 31.12. tohto roku a dňom 2.1. 2013 by sme postupne pristúpili k výmene kariet.

p. Raši, primátor mesta - Ďakujem pekne. Nech sa páči, keď sú ešte nejaké otázky dobre, ak nie tak uzatváram rozpravu a poprosím návrhovú komisiu o návrh uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach podľa príslušných ustanovení Štatútu mesta Košice schvaľuje zmeny a doplnenia v dokumente Tarifa DPMK pre mestskú hromadnú dopravu s platnosťou od 1.1.2013 v rozsahu podľa predloženého návrhu.“

Hlasovanie č. 42 - 	za: 37, proti: 1, zdržal sa: 5
 
p. Raši, primátor mesta - Konštatujem, že uznesenie bolo schválené, ďakujem.
- - -

Bod č. 37 
Priebežná správa o projekte Košice – Európske hlavné mesto kultúry 2013 za obdobie 17.08.2012 – 18.10.2012

p. Raši, primátor mesta - Pokračovali by sme rokovaním mestského zastupiteľstva bodom číslo 37. Týmto bodom je Priebežná správa o projekte Košice Európske hlavné mesto kultúry za obdobie 17.8. 2012 až 18.10. 2012. Pani námestníčka poprosím o krátke uvedenie materiálu. 

p. Lenártová, námestníčka primátora - Vážený pán primátor, ctený poslanecký zbor. Túto správu ste dostali myslím si, že dosť v podrobnej forme. Pán primátor ešte v svojej správe hovoril o dôležitých podujatiach, ktoré sa uskutočnili v mesiaci november. Pretože správa je iba do 18.10., asi najvýznamnejšie podujatie, ktoré bolo v tom období, bola Biela noc, ktorá mala naozaj rekordnú účasť. Určite ste sa zúčastnili aj sami, bolo 60 000 účastníkov. Naozaj fungovali aj aplikácie do smartfonov, čiže, myslím si, že aj tá orientácia bola podstatne jednoduchšia v meste. V súčasnosti všetky prípravy alebo čas príprav sa sústreďuje na otvárací ceremoniál, ktorý bude počas víkendu 19. - 20. januára. A týmto vás v mene pána primátora, vedenia mesta pozývame, aby ste sa zúčastnili jednotlivých podujatí, pretože, naozaj, vo všetkých mestských častiach budú prebiehať podujatia, ktoré sa v nedeľu popoludní po pätnástej hodine sústredia na Hlavnú ulicu, v rozpätí divadlo/Hlavná ulica a Steel aréna. A ešte chcem aj podotknúť, že námestia, ktoré sme dnes schvaľovali, námestie Jána Mathého bude otvárané slávnostne v sobotu 19.1., námestie Sándora Máraiho bude 20. januára slávnostne otvárané. Čiže aj tieto námestia sú súčasťou projektu Európske hlavné mesto kultúry. Ďakujem pekne.

p. Raši, primátor mesta - Ďakujem pekne, otváram rozpravu k tomuto bodu do ktorej sa hlási pán poslanec Kažimír, nech sa páči máte slovo.

p. Kažimír, poslanec MZ - Ďakujem pekne pán primátor. Ja len na doplnenie. Piatok mi Ministerstvo kultúry potvrdilo zmenu termínu ukončenia investičného projektu Rekonštrukcie kaštieľa. Tento termín sa mení na ďalší tzn. do 31. mája 2013. Ďakujem. 

p. Jutka, poslanec MZ - Ďakujem za slovo. Ja v podstate nadviažem na to, čo hovoril môj predrečník Kažimír. Vlastne v médiách odzneli informácie o tom, že sa nedodržia termíny dokončenia tej Kunsthalle a v prípade prestavby kasární kpt. Jaroša, vraj že boli poslané tak isto požiadavky na zmenu termínov. Že či už to k tomu došlo, vzhľadom k tomu, aby sa tie finančné prostriedky z Európskej únie neprepadli. Ďakujem pekne.

p. Raši, primátor mesta - Ďakujem pekne. Áno, všetky žiadosti o predĺženie termínov boli z hľadiska sprostredkovateľského a riadiaceho orgánu odsúhlasené. Takže tým pádom je odsúhlasené aj to, že čerpanie prostriedkov z Európskej únie môže pokračovať aj po 30.1.2012. Ak sa nikto ďalší nehlási do diskusie, uzatváram rozpravu a poprosím návrhovú komisiu o návrh uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach podľa príslušných ustanovení Štatútu mesta Košice berie na vedomie priebežnú správu o projekte Košice Európske hlavné mesto kultúry 2013 za obdobie 17.8.2012 až 18.10. 2012. 

Hlasovanie č. 43 - 	za: 39, proti: 0, zdržal sa: 3

p. Raši, primátor mesta - Konštatujem, že uznesenie bolo schválené.
- - -

Bod č. 38 
Doplnenie člena v rade školy v zriaďovateľskej pôsobnosti mesta Košice za zriaďovateľa

p. Raši, primátor mesta - Prejdeme k ďalšiemu bodu. Je to bod číslo 38 Doplnenie člena v rade školy v zriaďovateľskej pôsobnosti mesta Košice za zriaďovateľa a návrh predkladá pani námestníčka Lenártová. Nech sa páči, máte slovo a poprosím na minútku aby pán Jakubov viedol zastupiteľstvo, lebo musím odskočiť.

p. Lenártová, námestníčka primátora - Keďže v materskej škole Žiacka 18, Košice - Krásna vzrástol počet zamestnancov na počet 10, v tejto súvislosti, v zmysle metodického usmernenia, sme museli zvýšiť počet členov rady školy za zriaďovateľa a v tomto prípade sa za zriaďovateľa navrhuje miestny poslanec Mestskej časti Košice - Krásna pán Ľubomír Hake.

p. Jakubov, námestník primátora - Ďakujem pani námestníčke, otváram rozpravu k tomuto bodu. Ak sa nikto nehlási, končím rozpravu a prosím návrhovú komisiu, aby prečítala uznesenie.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach podľa príslušných ustanovení Štatútu mesta Košice a zákona o štátnej správe v školstve a školskej samospráve deleguje zástupcu mesta Košice do Rady školy pri Materskej škole Žiacka 18, Košice- Krásna, ktorej zriaďovateľom je mesto Košice podľa prílohy.“

Hlasovanie č. 44 - 	za: 42, proti: 0, zdržal sa: 1
 
p. Jakubov, námestník primátora – Konštatujem, že uznesenie bolo prijaté.
- - -

Bod č. 38/1 
Personálne otázky v komisiách MZ

p. Jakubov, námestník primátora – Pristúpime k ďalšiemu bodu. Ako doplnený bod č. 38/1 sú Personálne otázky. Nech sa páči, prosím pána predsedu finančnej komisie, pána poslanca Laskeho, aby predniesol svoj návrh.

p. Lasky, poslanec MZ - Ďakujem pekne pán námestník. Ako som v úvode už uviedol, ide o zmenu vo Finančnej komisii Mestského zastupiteľstva v Košiciach, kde odvolávam z Finančnej komisie mestského zastupiteľstva členov – neposlancov: inžiniera Henricha Kuchára, inžinierku Ivicu Bucovú, pani Boženu Koškovú a volím do Finančnej komisie MZ členov z radov neposlancov: Mgr. Martin Eliáš, Soňa Zábojová, Bc. Tokárová Janette. Ďakujem pekne.

p. Jakubov, námestník primátora - Otváram rozpravu.

p. Berberich, poslanec MZ - Ďakujem pekne. Ja mám tiež jeden návrh, odovzdám návrhovej komisii. Došlo k zmene predstavených v rámci Cirkvi bratskej a preto požiadali o výmenu zástupcu ako člena v komisii - neposlanca. Takže predložím tento návrh návrhovej komisii. Ďakujem pekne. 

p. Jakubov, námestník primátora - Ďakujem pekne, nech sa páči pán poslanec Süli.

p. Süli, poslanec MZ - Vážený pán námestník, predseda komisie navrhuje. Nevolí. To je všetko.

p. Jakubov, námestník primátora  - Samozrejme, ďakujem za upozornenie. K tomuto bodu ešte pán poslanec Lasky.

p. Lasky, poslanec MZ - Ospravedlňujem sa. Áno, iba navrhujem. Ďakujem.

p. Jakubov, námestník primátora - Ďakujem pekne, prosím návrhovú komisiu, aby prečítala návrh na uznesenie.

p. Andrejčák, poslanec MZ a člen návrhovej komisie - Takže, návrh predložený pánom poslancom Laskym. 
„Mestské zastupiteľstvo v Košiciach podľa príslušných ustanovení zákona o obecnom zriadení a Štatútu mesta Košice odvoláva z Finančnej komisie MZ členov – neposlancov: pána Henricha Kuchára, pani Ivicu Bucovú a pani Boženu Koškovú a volí do Finančnej komisie MZ členov – neposlancov: pána Martina Eliáša, pani Soňu Zabojovú a pani Tokárovú Janette.“ 

Hlasovanie č. 45 - 	za: 43, proti: 0, zdržal sa: 1

p. Jakubov, námestník primátora – Konštatujem, že uznesenie bolo schválené. Ďalší návrh personálnych otázok k tomuto bodu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach podľa príslušných ustanovení zákona o obecnom zriadení a Štatútu mesta Košice po a) odvoláva z Komisie cirkví MZ člena - neposlanca Pavla Halžu a po b) menuje do Komisie cirkvi MZ člena - neposlanca pána Františka Kaleju, Pražská 14, Košice.“

Hlasovanie č. 46 - 	za: 43, proti: 0, zdržal sa: 1
 
p. Jakubov, námestník primátora – Konštatujem, že uznesenie bolo schválené.
Prosil by som pána predsedu komisie športu, pána poslanca Sidora.

p. Sidor, poslanec MZ - Ďakujem za slovo. Za Komisiu školstva, športu a mládeže navrhujem odvolať Danielu Čikošovú, na vlastnú žiadosť. Ďakujem.

p. Jakubov, námestník primátora - Ďakujem pekne, otváram rozpravu k tomuto bodu. Ak sa nikto nehlási, končím rozpravu prosím návrhovú komisiu o prečítanie návrhu na uznesenie.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach podľa príslušných ustanovení zákona o obecnom zriadení a Štatútu mesta Košice odvoláva z Komisie školstva, športu a mládeže MZ člena - neposlanca Danielu Čikošovú na vlastnú žiadosť.“

Hlasovanie č. 47 - 	za: 44, proti: 0, zdržal sa: 0

p. Jakubov, námestník primátora - Konštatujem, že uznesenie bolo schválené. 
- - -

Bod č. 39 
Úprava výšky nájomného v bytovom dome Šoltésovej 11, 13, Košice

p. Raši, primátor mesta - A prejdeme k bodu číslo 39. Je to úprava výšky nájomného v bytovom dome Šoltésovej 11 a 13 v Košiciach. Poprosím pani námestníčku, aby uviedla materiál.

p. Lenártová, námestníčka primátora - Ďakujem pekne za slovo. Vážený pán primátor, ctení kolegovia. Bod 39 a 40 spolu súvisia. A aby sme v podstate mohli pristúpiť k obnove bytového domu Šoltésova 11, 13, ktorý je predmetom bodu 40, musíme splniť základnú podmienku čerpania Štátneho fondu rozvoja a bývania. A táto podmienka je, aby bol bytový dom v pozitívnej finančnej bilancii, čiže, aby predpis a výber nájomného boli v pluse a aby ešte ostalo 20 % na bežnú réžiu bytového domu. Momentálne táto bilancia je negatívna a z tohto dôvodu sme museli pristúpiť k zvýšeniu nájomného v bytovom dome Šoltésová 11, 13. Ide o zvýšenie nájmu o 25 %. Vychádza to na jednoizbový byt o 8,22 eur a na dvojizbový byt 13,30 eur. Je to v podstate základná podmienka toho, aby sme štátny fond rozvoja bývania mohli čerpať. Okrem iných, ešte ďalších podmienok. Ale bez zvýšenia nájomného, to nie je možné. Ďakujem. A samozrejme, ešte chcem povedať všetkým poslancom, že v horizonte 2 týždne dozadu som bola s pánom Paškom z bytového podniku osobne na bytovej schôdzi, ktorá bola zvolaná pre obyvateľov bytového domu Šoltésová 11, 13, kde sme komunikovali zvýšenie a náš zámer obnovy bytového domu. Keďže chodí aj niekoľko alebo došlo pánovi primátorovi, aj na moju adresu, niekoľko žiadostí o zateplenie bytového domu, pretože tento bytový dom Šoltésova 11, 13, je posledný z malometrážnych domov, ktoré neboli zateplené. A ešte na dôvažok sú- alebo tento dom je vo veľmi zlom konštrukčnom stave. Sú tam naozaj také, dosť významné dilatačné diery, takže bolo to odkomunikované s obyvateľmi alebo s nájomníkmi Šoltésovej 11,13. Ďakujem.

p. Raši, primátor mesta - Ďakujem pekne pani námestníčka. Otváram rozpravu k bodu číslo 39. Ak sa nikto nehlási, uzatváram rozpravu a poprosím návrhovú komisiu o návrh uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach podľa príslušného ustanovenia Štatútu mesta Košice po a) schvaľuje zvýšenie nájomného o 25 percent v bytovom dome podľa predloženého návrhu a po b) ukladá konateľovi obchodnej spoločnosti Bytový podnik mesta Košice s účinnosťou od 1.1. 2013 zabezpečiť vypracovanie zálohových predpisov nájomného prepočítaného v nadväznosti na schválené percentuálne zvýšenie a doručiť ich nájomcom. Zodpovedný v texte. Termín do 31.12. 2012.“

Hlasovanie č. 48 - 	za: 42, proti: 1, zdržal sa: 1
 
p. Raši, primátor mesta - Konštatujem, že uznesenie bolo schválené.
- - -

Bod č. 40 
Obnova bytového domu Šoltésovej 11, 13, Košice

p. Raši, primátor mesta - Prejdeme k bodu číslo 40, je to Obnova bytového domu Šoltésovej 11, 13 Košice, pani námestníčka nech sa páči.

p. Lenártová, námestníčka primátora - Ako som už hovorila, mesto Košice spolu s bytovým podnikom bude žiadať o dotáciu zo Štátneho fondu rozvoja bývania vo výške 799868,46 eur. Je to 80 percent z celkového rozpočtu. Mesto bude financovať 25 % z tohto celkového rozpočtu, a celkový rozpočet je v hodnote 999835,58 eur vrátane DPH. Na realizáciu tejto investičnej akcie bola už podaná žiadosť o vydanie stavebného povolenia a v minulom roku sa už realizoval aj projekt. Samozrejme táto žiadosť sa podáva do konca januára roku 2013 a v súlade zo zoznamom povinných príloh, ako ste si prečítali, čo je nutné všetko doložiť a rovnako je nutné doložiť uznesenie mestského zastupiteľstva o schválení, respektíve súhlase s investičným zámerom, na ktorý sa podpora požaduje, so spôsobom financovania z vlastných zdrojov mesta, potom treba predložiť žiadosť o úver, spôsob zabezpečenia požadovaného úveru, výber zhotoviteľa stavby a záväzok mesta, ktorý sa bude vyčleňovať v budúcich rokoch, finančné prostriedky v rozpočte mesta zabezpečiť pravidelné splácanie úveru počas celej doby jeho splatnosti. Ďakujem pekne.

p. Raši, primátor mesta - Ďakujem pekne, otváram rozpravu k bodu číslo 40. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach, podľa príslušných ustanovení Štatútu mesta Košice po a) schvaľuje po 1) realizáciu stavby obnova bytového domu Šoltésovej 11,13 podľa predloženého návrhu. Po 2) založenie nehnuteľnosti podľa predloženého návrhu. Po 3) predloženie žiadosti o úver a jeho prijatie so ŠFRB podľa predloženého návrhu, a po b) súhlasí v zmysle predloženého návrhu s bodmi 1, 2, 3.“

Hlasovanie č. 49 - 	za: 42, proti: 1, zdržal sa: 1
 
p. Raši, primátor mesta - Konštatujem, že uznesenie bolo schválené.
- - -

Bod č. 40/1 
Informácia o petícii

p. Raši, primátor mesta - Prejdeme k bodu 40/1. Je to doplnený bod mestského zastupiteľstva, ktorým je informácia o petícii, ktorá súvisí s projektom plánovanej nadstavby bytov nad obchodným domom Mier. Žiadosť o predloženie tohto bodu dal pán poslanec Filipko, ktorú podporil pán poslanec Lazár, pretože boli oslovení obyvateľmi. Túto informáciu o petícii som dostal aj ja, pričom bolo to 7. decembra, teda v piatok, pričom sa píše, že táto petícia neslúži na vypísanie referenda, pretože nie je postačujúci počet podpisov, ale chcú aby sme dostali informáciu o tom, čo vlastne obyvatelia, ktorí túto petíciu zorganizovali, chcú. Takže pán poslanec Filipko, poviete to vy, alebo chcete aby niekto vystúpil? Chcem sa spýtať či je všeobecný súhlas aby vystúpil? Časový limit platí pre všetkých, samozrejme. Nech sa páči, zástupca občanov, máte 3 minúty na to aby ste nás oboznámili s petíciou. Vidím, že ste ju poslali aj poslancom mestského zastupiteľstva. Poprosím vás, predstavte sa, máte slovo.

p. Gešovský - zástupca petičného výboru - Takže ešte raz. Volám sa Tomáš Gešovský, bývam na Severe odjakživa. Narodil som sa tam. Ako zástupca petičného výboru som vám prišiel povedať o čom to vlastne je. V zásade poslali sme každému z vás e-mail o tom, o čom je tá petícia, na základe čoho je tá petícia. Čiže poďme od začiatku. Na obchodnom dome Mier, ktorý sa nachádza na Mieri, v Severe, chce developer postaviť 38 bytových jednotiek v štyroch poschodiach. Tzn. keď si predstavíme obchodný dom Mier, tak na to sú plánované 4 podlažia. V zásade my občania v okolí sme proti tomuto zámeru. Už len skrz toho, že je tam prehustený priestor, sú zlé parkovacie možnosti, zvýši sa hlučnosť, zníži sa presvetlenosť ďalších budov. Tzn. bude to mať veľa negatívnych dopadov na obyvateľstvo. V zásade bolo územné konanie, kde sme tieto svoje námietky dali, ale - ako bolo povedané, tu už v bode 22, tak veľakrát všetko, čo je legálne môže prejsť, ale obyvateľom sa to nepáči. A my nemáme prostriedky na to, aby sme to nejakým spôsobom zastavili, alebo bojovali s tým. Tak v rámci toho, že nejak sme nevedeli, čo ďalej, ako to zastaviť, tak sme zvolili tú formu petície. Musím povedať, že do dnešného dňa máme cez tisíc podpisov na petícii. Ideme bránu za bránou, blok za blokom, na celom tom Mieri. Musím povedať, že komplet všetky bloky, ktoré sú tam, už boli oslovené a drvivá väčšina obyvateľstva s týmto nesúhlasí. Momentálne celý tento projekt stojí na parkovacích možnostiach, pretože to jediný legislatívny bod, kde sme dokázali developera zastaviť. A hovorí sa o tom, že veľakrát sú „uhačko“, respektíve územný plán, nedovoľuje zastaviť developera. Alebo nemáme prostriedky vy ako mesto alebo mestská časť na to, aby sme pomohli obyvateľom a podporili ich. V tomto tu je práveže rozdiel. Mesto je ad 1. - vlastníkom, spoluvlastníkom danej nehnuteľnosti, ad 2. - mesto je vlastníkom priľahlých pozemkov, kde momentálne developer uvažuje postaviť parkovisko. Jedná sa o areál, respektíve Španielskeho gymnázia, bývalej základnej školy na Mieri, kde v zásade bol návrh developera, že tam postaví parkovisko, proti čomu sú občania aj priamo dotknutých ulíc, tzn. Vodárenskej, ktorá sa pozerá na tú ulicu, aj Hlinkovu, skadiaľ je prístup a celkovo všetci obyvatelia z toho trojuholníka Vodárenská, Národná trieda, Hlinkova, sú proti celému projektu. Čiže aj proti parkovisku. Čiže máte možnosť nás týmto smerom nejako podporiť alebo vypočuť občana.

p. Raši, primátor mesta - Ďakujem pekne, za prednesenie alebo za stručné zhrnutie vašich požiadaviek. Dávam slovo pánovi starostovi Mestskej časti Košice- Sever, nech sa páči máte slovo.

p. Gaj, poslanec MZ - Vážený pán primátor, kolegovia. S daným developerským zámerom sme sa už zoznamovali asi pred dvomi rokmi. Samotná nadstavba Mier momentálne má tretí variant. Tretí variant, ktorý sa opiera o parkovacie plochy, ktoré boli v prvom v prvom variante a to je využitie školy, využitie školského dvora, ktorý by sa mal prerobiť aj na parkovaciu plochu. Prebehlo jednanie medzi investorom, medzi školou a dohody zrejme sú priaznivé pre výstavbu. Mňa však zaujíma to, aké má kompetencie Mestská časť? Žiadne. Čiže, ja by som chcel poukázať na to, že v stavebnom konaní sme prizvaní, na základe nás bolo konanie prerušené a hľadala sa iná alternatíva výstavby. Čiže ja hlavne chcem poukázať na to, že nie je správne, aby v rámci stavebných konaní, ktoré sú v tomto meste, mestská časť nemala pomaly žiadne právomoci. My sa vyjadrujeme dvomi slovami: má námietky, nemá námietky. Čiže toto je veľmi, veľmi, slabé. Ďakujem pekne.

p. Raši, primátor mesta - Ďakujem pekne. To je ale asi kompetencia aj upravovanej stavebným zákonom, predpokladám. To, kto aké kompetencie má, ktoré nemá. Čiže, to sa dá zmeniť. Viem, že sa pripravuje novela stavebného zákona. Takže cestou ZMOS,  je tu určite pán starosta Hlinka, ktorý je aktívny v ZMOS, treba potom cestou ZMOS formovať návrhy. Čiže pán poslanec Filipko, nech sa páči máte slovo.

p. Filipko, poslanec MZ - Ďakujem za slovo. Zúčastnil som sa prerokovania tohto zámeru výstavby na komisii mestskej časti, teda komisii výstavby. Pozorne som si vypočul názory občanov, argumenty investora a projektanta k riešeniu statickej dopravy výstavbou nového parkoviska na pozemku mesta Košice v areáli španielskeho gymnázia. Investor potrebuje postaviť 38 bytov, aby sa mu to podľa jeho vlastných slov oplatilo. Zdôrazňujem - investorovi sa to má "oplatiť"! Preto nechce stavať parkovací dom v rámci svojho objektu, ale niekde mimo a lacnejšie riešenie. Som presvedčený, že investor nedokáže urobiť žiadne prijateľné riešenie. Táto oblasť Mieru je už tak napätá, s akútnym nedostatkom parkovacích miest. Navyše tu hrozí to, že ak sa v budúcnosti pristúpi k vybudovaniu štvorprúdovej komunikácie Národnej triedy, môžu sa zrušiť ďalšie priľahlé miesta parkovacie pozdĺž Národnej triedy, čo môže spôsobiť ešte vážnejšie problémy. Tieto byty tam jednoducho nepatria. Územie to už neunesie bez vážnych dopadov na zhoršenie životných podmienok občanov, pokles cien v okolitých nehnuteľností, zásah do zelene a podobne. Napriek tomu, že investor A.S. Development deklaruje výstavbu multifunkčného ihriska, 27 parkovacích miest navyše. Dokonca ponúka aj výstavbu malého detského ihriska. Teoreticky napriek všetkým týmto pozitívam alebo tzv. benefitom, občania povedali - nedáme sa kúpiť. Napriek tomu, že odznelo aj na tom rokovaní komisie, že skúsme vytiahnuť z toho maximum a hľadať kompromis, napriek tomu občania povedali - že nie. A vzhľadom na to, že zákon o obecnom zriadení § 20 c 25 ods. 1 písm. d) hovorí, že poslanec je povinný najmä obhajovať záujmy obce a jej obyvateľov, tak som povinný obhajovať. A možno my všetci. Teda určite my všetci poslanci - obhajovať záujmy obyvateľov. Preto na základe toho predloženého návrhu na uznesenie teda navrhujem, aby "mestské zastupiteľstvo - teda berie na vedomie informáciu o projekte nadstavba bytov obchodný dom Mier a o prebiehajúcej petícii proti jeho realizácii." Myslím si, že ten bod 2, tak isto môžeme schváliť. "mestské zastupiteľstvo zdieľa námietky dotknutých občanov proti projektu nadstavba bytov Obchodný dom Mier a ním vyvolaných investícií. Čo sa týka bodu 3, nie som si istý, či mestské zastupiteľstvo môže zaviazať primátora, skôr nie, ale napriek tomu vás teda žiadam, pán primátor, ako štatutára mesta, aj pána námestníka, ktorý je zodpovedný za stavebné aktivity v tomto meste, aby stanovisko mesta Košice, ktoré zatiaľ vraj nebolo vydané k tomuto zámeru, aby toto stanovisko akceptovalo nesúhlas občanov zo zámerov výstavby bytov, lebo si myslím, že jediná možnosť ako zabrániť tejto neželanej investícií, je nedať investorovi pozemok na parkovisko. Ďakujem. Návrh  predložím návrhovej komisii.

p. Raši, primátor mesta - Ďakujem pekne. Čiže navrhujete, aby sme hlasovali o bode 1 a 2 z návrhu uznesenia? Pretože mestské zastupiteľstvo ako môžete ma zaviazať ku čomukoľvek. Ale nemôžete ma zaviazať k legislatívne protiprávnej veci. Čiže bod 1 a 2 navrhujete? Pán poslanec Petrvalský, nech sa páči.

p. Petrvalský, poslanec MZ - Ďakujem pán primátor za slovo. Ja len chcem jednu vec povedať, že pokiaľ chce niekto vedieť ako vyzerá zahustené sídlisko, nech sa príde pozrieť na Ťahanovce. A nepodporím nikde v meste zahusťovanie a zhoršovanie životných podmienok obyvateľov. Preto, lebo naše sídlisko týmto trpí dosť. Ďakujem pekne.

p. Süli, poslanec MZ - Pán primátor, ctené zastupiteľstvo. Predsa pozemok v škole je majetkom mesta, keď dobre viem. Takže je to jednoznačne povedané, že tomu developerovi treba povedať, že je nepredajné. A na tomto pozemku sa stavať nebude. Prišli sme o všešportový areál, zatiaľ máme problémy s tenisovou dvojhalou na Aničke, všeobecne so športom máme problémy. Netreba povoliť to, aby sa to tu zahusťovalo a postupne rad za radom odišli športoviská aj pri základných školách. Je to veľmi špatný projekt zo strany mesta. Jednoznačne treba povedať k tomu, kto tam to forsíruje, že nie je možné toto predať ani súhlasiť s tým, aby sa postavil za nejakú hojdačku, parkovacie miesto.

p. Raši, primátor mesta - Ďakujem pekne. Zo strany mesta to nikto neforsíruje. Ani neviem o aký projekt ide, ako na margo. Lebo ja viem síce, že na tých stavebných rozhodnutiach je napísané moje meno, ale nikdy to nepopisujem, lebo podpisuje to v zastúpení poverený pracovník. Bohužiaľ, tam musí byť moje meno, čo mi vadí, lebo potom si ľudia myslia, že ja tu rozhodujem o nejakých nadstavbách, prístavbách a dostavbách. Na čo nie som kompetentný z hľadiska svojho vzdelania. A to musia robiť, tí čo robia na stavebných úradoch. Teraz som dostal informáciu, že my sme dali zamietavé stanovisko, teda, že odbor referát školstva dal zamietavé stanovisko. Ale aby bolo všetko v poriadku, viete, petícia je fajn, čiže, ja potrebujem záväzné vyjadrenie mestskej časti. Pretože pre mňa je partnerom obyvatelia, ale zároveň aj mestská časť, ktorá ich reprezentuje. A tak som sa rozhodol, že tak budem postupovať. Keď mestská časť povie nie, tak nie, povie áno tak sa môže jednať ďalej. Po druhé, potrebujem aj ja vedieť, tú petíciu chcem vedieť, a to chcem vedieť tiež od mestskej časti, aká relevantná vzorka to je? Dobre? Lebo mestská časť má viac ako tisíc obyvateľov. Čiže ja sa potrebujem o niečo oprieť, pretože to c) je to, že ja tiež chcem byť svojim spôsobom aj argumentačne, aj mestskou časťou krytý. Dobre, zatiaľ sme my súhlasné stanovisko nedali. Pre mňa je rozhodujúce stanovisko mestskej časti, ktorá reaguje na potreby ľudí z danej mestskej časti. Dobre? 

p. Filipko, poslanec MZ - Ďakujem. Prepáčte, po porade s právnikmi by som navrhol zmenu slovíčka "zdieľa" v bode 2, keďže asi právne nie je veľmi vhodné. Malo by tam byť „berie na vedomie“ alebo respektíve "súhlasí". Skôr teda "berie na vedomie" tzn., že chápe, akceptuje, ťažko právne povedať, či slovo "súhlasí" je lepšie. navrhol by som teda "berie na vedomie". Ďakujem pekne.

p. Raši, primátor mesta - Dobre, ďakujem pekne. Čiže slovo „zdieľa“ sa vymení v bode 2 návrhu uznesenia slovami „berie na vedomie“. Pán poslanec Cais, nech sa páči.

p. Cais, poslanec MZ - Ďakujem za slovo pán primátor. Ja nechcem zdržiavať kolégium, ale podobný precedens sa stal na Mestskej časti KVP, kde napriek zamietavému stanovisku miestneho zastupiteľstva, sa začalo s výstavbou autoumývarky. Čiže podobný precedens, ktorý teraz pán primátor spomenul, že bude na to dbať.

p. Raši, primátor mesta – Áno, a práve kvôli tomu prípadu som povedal, že už sa takéto veci nestanú. Presne kvôli tomu, čo ste povedali. Pán poslanec Kočiš, nech sa páči.

S. Kočiš, poslanec MZ - Ja len na podporu môjho predrečníka, že som obyvateľom v tesnej blízkosti obchodného centra Galéria, kde doteraz to dopravne nie je doriešené. Takže ja by som podporil občanov v ich požiadavke. Ďakujem.

p. Raši, primátor mesta - Ďakujem pekne, uzatváram rozpravu k tomuto bodu a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie - Návrh na uznesenie predložený pánom poslancom Filipkom znie: „Mestské zastupiteľstvo podľa príslušných ustanovení Štatútu mesta Košice berie na vedomie po 1) informáciu o projekte nadstavba bytov obchodný dom Mier a o prebiehajúcej petícii proti jeho realizácii a po 2) námietky dotknutých občanov proti projektu nadstavba bytov obchodný dom Mier a ním vyvolaných investícií.“

Hlasovanie č. 50 - 	za: 44, proti: 0, zdržal sa: 0
 
p. Raši, primátor mesta - Konštatujem, že uznesenie bolo schválené.
- - -

Bod č. 41 
Prijatie daru – viacúčelové ihrisko na ZŠ Tomášikova a jeho zverenie do správy 

p. Raši, primátor mesta - Prejdeme k bodu číslo 41. Ak sa neurazíte, keďže máme pred sebou posledných 69 bodov, tak budem otvárať rovno do rozpravy. Kto bude chcieť, tak potom podáme doplňujúce vysvetlenia. Poprosím aj návrhovú komisiu, pokiaľ je to možné, a uznesenia sú jasne naformulované v materiáloch, ktoré majú poslanci, keby ste mohli povedať, že navrhujeme uznesenie tak, ako je predložené v materiáloch. Ďakujem pekne. Bod 41 Prijatie daru - viacúčelové ihrisko Základná škola Tomášiková a jeho zverenie do správy a jeho zverenie do správy. Otváram rozpravu k tomuto bodu. Ak sa nikto nehlási, uzatváram rozpravu a poprosím návrhovú komisiu o návrh uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach podľa príslušných ustanovení Štatútu mesta Košice a zákona o majetku obcí schvaľuje po a) prijatie daru podľa predloženého návrhu, a po b) zverenie nehnuteľného majetku podľa predloženého návrhu.“

Hlasovanie č. 51 - 	za: 40, proti: 0, zdržal sa: 1

p. Raši, primátor mesta - Konštatujem, že uznesenie bolo schválené.
- - -

Bod č. 42 
Zverenie nehnuteľného majetku (Nižná Úvrať) do správy CVČ, Orgovánová 5, Košice 

p. Raši, primátor mesta - Prejdeme k bodu číslo 42, podľa schváleného programu rokovania. Otváram k nemu rozpravu. Ak sa nikto nehlási, uzatváram rozpravu poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach podľa príslušných ustanovení Štatútu mesta Košice a zákona o majetku obcí, schvaľuje zverenie školského majetku podľa predloženého návrhu.“

Hlasovanie č. 52 - 	za: 40, proti: 0, zdržal sa: 2
 
p. Raši, primátor mesta - Konštatujem, uznesenie bolo schválené.
- - -

Bod č. 43 
Zverenie nehnuteľného majetku do správy MŠ Palárikova 22, Košice 

p. Raši, primátor mesta - Prejdeme k bodu číslo 43 podľa schváleného programu, ku ktorému otváram rozpravu. Ak sa nikto nehlási uzatváram rozpravu a poprosím komisiu o predloženie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach podľa príslušných ustanovení Štatútu mesta Košice a zákona o majetku obcí schvaľuje zverenie týchto pozemkov podľa predloženého návrhu.“

Hlasovanie č. 53 - 	za: 42, proti: 0, zdržal sa: 1
 
p. Raši, primátor mesta - Konštatujem, že uznesenie bolo schválené, ďakujem pekne.
- - -

Bod č. 44 
Zverenie nehnuteľného majetku v bývalej ZŠ na Charkovskej ul.1, Košice do správy CVČ, Orgovánová 5, Košice 

p. Raši, primátor mesta - Prejdeme k bodu 44 podľa schváleného programu rokovania, ku ktorému otváram rozpravu. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo podľa príslušných ustanovení  zákona o majetku obcí schvaľuje zverenie školského majetku podľa predloženého návrhu.“

Hlasovanie č. 54 - 	za: 42, proti: 0, zdržal sa: 1
 
p. Raši, primátor mesta - Konštatujem, že uznesenie bolo schválené, ďakujem.
- - -

Bod č. 45 
Zmena účelového určenia budovy na Bauerovej ulici v Košiciach 

p. Raši, primátor mesta - Prejdeme k bodu číslo 45 podľa schváleného programu, ku ktorému zároveň otváram rozpravu. Ak sa nikto nehlási, uzatváram rozpravu poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo podľa príslušných ustanovení zákona o majetku obcí schvaľuje zmenu účelového určenia majetku obce podľa predloženého návrhu.“

Hlasovanie č. 55 - 	za: 42, proti: 0, zdržal sa: 1
 
p. Raši, primátor mesta - Konštatujem, že uznesenie bolo schválené, ďakujem.
- - -

Bod č. 46 
Prenechanie telocviční na ZŠ Starozagorská 8, Košice do nájmu športovému klubu Tydam Košice ako prípad hodný osobitného zreteľa 

p. Raši, primátor mesta - Prejdeme k bodu číslo 46 podľa schváleného programu, ku ktorému otváram rozpravu. Ide o prípad osobitného zreteľa. Keď sa nikto nehlási, uzatváram rozpravu, poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo podľa príslušných ustanovení Štatútu mesta Košice a zákona o majetku obcí schvaľuje prenájom telocviční na Základnej škole Starozagorská podľa predloženého návrhu.“

Hlasovanie č. 56 - 	za: 41, proti: 0, zdržal sa: 1
 
p. Raši, primátor mesta - Konštatujem, že uznesenie bolo schválené, ďakujem pekne.
- - -

Bod č. 47 
Prenechanie telocvične na ZŠ Postupimská 37, Košice do nájmu TJ OBAL SERVIS Košice ako prípad hodný osobitného zreteľa

p. Raši, primátor mesta - Prejdeme k bodu číslo 47 podľa schváleného programu, ku ktorému otváram rozpravu. Tak isto ide o prípad hodný osobitného zreteľa. Tak isto telocvičňa. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo podľa príslušného ustanovenia Štatútu mesta Košice a zákona o majetku obcí schvaľuje prenájom telocvične na ZŠ Postupimská podľa predloženého návrhu.“

Hlasovanie č. 57 - 	za: 42, proti: 0, zdržal sa: 1
 
p. Raši, primátor mesta - Konštatujem, že uznesenie bolo schválené, ďakujem pekne.
- - -

Bod č. 48 
Prenechanie telocvične na ZŠ Postupimská 37, Košice do nájmu športovému klubu - Stolnotenisový klub STADEX ako prípad hodný osobitného zreteľa

p. Raši, primátor mesta - Prejdeme k bodu číslo 48 podľa schváleného programu, ku ktorému otváram rozpravu. Ak sa nikto nehlási do rozpravy, uzatváram rozpravu a poprosím návrhovú komisiu o prednesenie návrhu uznesenia. Tak isto je to prípad hodný osobitného zreteľa - telocvičňa.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach podľa príslušného ustanovenia Štatútu mesta Košice a zákona o majetku obcí schvaľuje prenájom telocvične na ZŠ Postupimská podľa predloženého návrhu.“

Hlasovanie č. 58 - 	za: 42, proti: 0, zdržal sa: 1
 
p. Raši, primátor mesta - Konštatujem, že uznesenie bolo schválené, ďakujem.
- - -

Bod č. 49 
Prenechanie telocvične na ZŠ Postupimská 37, Košice do nájmu športovému klubu  STAR - CLUB BOJOVÝCH UMENÍ KOŠICE  ako prípad hodný osobitného zreteľa

p. Raši, primátor mesta - Prejdeme k bodu číslo 49 podľa schváleného programu ku ktorému otváram rozpravu. Je to tak isto prípad hodný osobitného zreteľa, tak isto telocvičňa. Ak sa nikto nehlási, uzatváram rozpravu poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo podľa príslušného ustanovenia Štatútu mesta Košice a zákona o majetku obce, schvaľuje prenájom telocvične na ZŠ Postupimská podľa predloženého návrhu.“

Hlasovanie č. 59 - 	za: 41, proti: 0, zdržal sa: 1
 
p. Raši, primátor mesta - Konštatujem, že uznesenie bolo schválené.
- - -

Bod č. 50 
Prenechanie telocviční na ZŠ Požiarnická 3, Košice  pre FC LOKOMOTÍVA KOŠICE, a.s. do nájmu ako dôvod hodný osobitného zreteľa

p. Raši, primátor mesta - Prejdeme k bodu číslo 50 podľa schváleného programu, ku ktorému otváram rozpravu. Je to tak isto prípad hodný osobitného zreteľa telocvičňa. 

p. Süli, poslanec MZ - Keďže sa jedná o futbalový klub Lokomotíva Košice, chcel by som sa opýtať, že či je to v poriadku, že v areáli futbalového klubu Lokomotíva Košice alebo akciovej spoločnosti v telocvični je pneuservis a my za osobitného zreteľa im prenajímame telocvičňu. Či je to niekde v poriadku? Lebo pokiaľ chodíte smerom na Čermeľ, vpravo je obrovský pneuservis v telocvični, ktorá bola postavená v akcii „Z“ aj za mojich rúk, lebo som tam niekedy aj brigadoval.

p. Raši, primátor mesta - Ja by som sa skôr spýtal, či futbalový klub FC Lokomotíva Košice a.s., je totožný s prevádzkovateľom, a s majiteľom štadióna? Viete, aby sme zas neblokovali  niekoho, kto sa stará o detí a mysliac si, že je to majiteľ štadióna. Pani doktorka Kavečanská, neviete? To nie sú majitelia štadióna? Nech sa páči, pani doktorka.

p. Kavečanská, vedúca referátu školstva, športu a mládeže - Nie je to totožné. Tzn. tu ide o 90 žiakov, ktorí trénujú alebo teda sú to žiaci v plnení povinnej školskej dochádzky. Trénujú na Základnej škole Požiarnická, kde predpokladáme aj v blízkej budúcnosti otvorenie športových tried zameraných na futbal. Čiže nemá to spoločné s tým, čo tu bolo povedané.

p. Raši, primátor mesta - Dobre, ďakujem, to je dosť závažná informácia. Ďakujem pekne. Pán starosta Petrvalský, nech sa páči.

p. Petrvalský, poslanec MZ - Ďakujem pán primátor za slovo. Chcel by som k tomu len toľko povedať, že o osobitný zreteľ nikdy nežiada športový klub, ale riaditeľ školy, ktorý s týmto klubom spolupracuje, a vie, že v tej telocvični dlhodobo má tie deti tam. Veľa ich je a pre nich žiada ten osobitný zreteľ. Takže nie športový klub žiada zreteľ, ale osobitný zreteľ žiada riaditeľ školy.

p. Raši, primátor mesta - Áno, ďakujem pekne. Myslím, že to najdôležitejšie je, že nejde o majiteľa štadióna, ktorému platí MFK Košice. Dobre, ďakujem pekne. Uzatváram rozpravu, prosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo podľa príslušného ustanovenia Štatútu mesta Košice a zákona o majetku obcí schvaľuje prenájom telocvične na Základnej škole Požiarnická podľa predloženého návrhu.“

Hlasovanie č. 60 - 	za: 42, proti: 0, zdržal sa: 1

p. Raši, primátor mesta - Konštatujem, že uznesenie bolo schválené.
- - -

Bod č. 51 
Prenechanie telocvične na ZŠ Fábryho 44 v Košiciach do nájmu občianskemu združeniu Karate klub Union ako prípad hodný osobitného zreteľa

p. Raši, primátor mesta - Prejdeme k bodu číslo 51, podľa schváleného programu a otváram k nemu rozpravu. Tak isto prípad hodný osobitného zreteľa - telocvičňa. Ak sa nikto nehlási, uzatváram rozpravu a poprosím návrhovú komisiu o návrh uznesenia.

p. Andrejčák, poslanec MZ a člen návrhovej komisie – „Mestské zastupiteľstvo podľa príslušného ustanovenia Štatútu mesta Košice a zákona o majetku obcí schvaľuje prenájom telocvične na ZŠ Fábryho podľa predloženého návrhu.“

Hlasovanie č. 61 - 	za: 42, proti: 0, zdržal sa: 1

p. Raši, primátor mesta - Konštatujem, že uznesenie sme schválili. Ďakujem.
- - -

Bod č. 52 
Prenechanie časti priestorov v objekte zrušenej ZŠ Košická Nová Ves, Poľná 1, Košice do nájmu Arcidiecéznej charite Košice ako prípadu hodného osobitného zreteľa

p. Raši, primátor mesta - Prejdeme k ďalšiemu bodu 52 podľa schváleného programu ku ktorému otváram rozpravu. Je to prípad hodný osobitného zreteľa a je to časť priestorov v objekte zrušenej školy Košická Nová Ves pre Arcidiecéznu charitu. Ak sa nikto nehlási do rozpravy, uzatváram rozpravu a poprosím návrhovú komisiu o návrh uznesenia.

p. Andrejčák, poslanec MZ a člen návrhovej komisie – „Mestské zastupiteľstvo podľa príslušného ustanovenia Štatútu mesta Košice a zákona o majetku obcí schvaľuje rozšírenie prenajatých priestorov v objekte bývalej ZŠ Košická Nová Ves podľa predloženého návrhu.“

Hlasovanie č. 62 - 	za: 42, proti: 0, zdržal sa: 1
 
p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 53 
Prenechanie nebytových priestorov, nachádzajúcich sa v objekte Jazykovej školy na Užhorodskej ulici v Košiciach, do nájmu neziskovej organizácii Klubu Foresta Gumpa, Kvetná 16, Košice ako prípad hodný osobitného zreteľa

p. Raši, primátor mesta - Prejdeme k bodu číslo 53. Je to podľa schváleného programu, ide o prenechanie priestorov na Užhorodskej ulici v objekte Jazykovej školy pre neziskovú organizáciu Klub Forresta Gumpa, ako prípad hodný osobitného zreteľa. Otváram k tomu rozpravu. Ak sa nikto nehlási, uzatváram rozpravu a poprosím návrhovú komisiou o návrh uznesenia.

p. Andrejčák, poslanec MZ a člen návrhovej komisie – „Mestské zastupiteľstvo podľa príslušného ustanovenia Štatútu mesta Košice a zákona o majetku obcí, schvaľuje prenájom nebytových priestorov v objekte jazykovej školy Užhorodská podľa predloženého návrhu.“

Hlasovanie č. 63 - 	za: 41, proti: 0, zdržal sa: 1
 
p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 54 
Prenechanie telocviční na ZŠ Belehradská 21 v Košiciach do nájmu občianskemu združeniu Karate klub Union ako prípad hodný osobitného zreteľa

p. Raši, primátor mesta - Prejdeme k bodu číslo 54, podľa schváleného programu ku ktorému otváram rozpravu. Telocvičňa. Osobitný zreteľ. Ak sa nikto nehlási do rozpravy, uzatváram rozpravu, poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo podľa príslušných ustanovení Štatútu mesta Košice a Zákona o majetku obcí schvaľuje prenájom telocvične na ZŠ Belehradská podľa predloženého návrhu.“

Hlasovanie č. 64 - 	za: 40, proti: 0, zdržal sa: 1
 
p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 55 
Priamy prenájom pozemku pre Košický samosprávny kraj za účelom osadenia informačnej tabule z dôvodu hodného osobitného zreteľa

p. Raši, primátor mesta - Prejdeme k bodu číslo 55. Je to priamy prenájom pozemku pre Košický samosprávny kraj za účelom osadenia informačnej tabule. Tak isto dôvod hodný osobitného zreteľa. Otváram k nemu rozpravu. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v súlade s príslušnými ustanoveniami schvaľuje priamy prenájom pozemku pre KSK za účelom osadenia informačnej tabule podľa predloženého návrhu.“

Hlasovanie č. 65 - 	za: 39, proti: 0, zdržal sa: 1
 
p. Raši, primátor mesta - Konštatujem, že uznesenie bolo schválené.
- - -

Bod č. 56 
Prenájom pozemku a fontány pre MČ Košice – Nad jazerom  z dôvodov  hodných osobitného zreteľa

p. Raši, primátor mesta - Prejdeme k bodu číslo 56 podľa schváleného programu ku ktorému otváram rozpravu. Ak sa nikto nehlási do rozpravy, uzatváram ju a poprosím návrhovú komisiu, aby predniesla návrh uznesenia. Tak isto je to prípad hodný osobitného zreteľa.

p. Andrejčák, poslanec MZ a člen návrhovej komisie – „Mestské zastupiteľstvo podľa príslušných ustanovení Štatútu mesta Košice a  zákona o majetku obcí schvaľuje prenájom fontány a pozemku podľa predloženého návrhu.“

Hlasovanie č. 66 - 	za: 39, proti: 0, zdržal sa: 1
 
p. Raši, primátor mesta - Konštatujem, že uznesenie bolo schválené. Ďakujem.
- - -

Bod č. 57 
Prenájom pozemku a haly  v Jazdeckom areáli v k. ú. Terasa Univerzite veterinárskeho lekárstva a farmácie v Košiciach z dôvodov hodných osobitného zreteľa

p. Raši, primátor mesta - Prejdeme k ďalšiemu bodu 57 podľa schváleného zoznamu. Je to prenájom pozemku a haly v Jazdeckom areáli katastrálne územie Terasa, Univerzite veterinárneho lekárstva a farmácie v Košiciach, z dôvodov hodných osobitného zreteľa. Nech sa páči, otváram rozpravu k tomuto bodu. 

p. Süli, poslanec MZ - Ďakujem pán primátor, ctené zastupiteľstvo. Asi pred rokom vznikla taká veľká polemika ohľadom koňa Ardo na námestí - Orlia, Zvonárska. Chcel by som sa spýtať.  Prenájom týchto pozemkov a haly je za odplatu, dúfam? A za normálnu cenu. Nie nejakú kamarátsku, alebo nejakú inú. Lebo to, čo urobili v centre mesta, nebolo to celkom fér. Podľa mojej mienky. Keď to chceli silou mocou naspäť, nemali by nám to vôbec darovať. Lebo sme tam venovali tomu veľa času a veľa finančných prostriedkov. A teraz to tam vyzerá jak päsť na oko. Nepáči sa mi celkom tento postup. Predovšetkým to, keď darovali, mali povedať, že to dávame len 10 rokov a potom to zoberie späť. A nepáči sa mi to, že prvé bolo povedané,  že koňa za kone. Lebo vtedy sme urobili veľmi veľké gesto voči nim. A ten areál sme im prakticky skoro zadarmo dali. Keď dobre viem, nie som tým nadšený, že je to hodný osobitného zreteľa. Za nejakú trhovú cenu by som to im prenajal. Keď oni boli tak veľkorysí voči nám. To je všetko.

p. Raši, primátor mesta - Ďakujem pekne. Nech sa páči, máte slovo. Ja to len stručne zhrniem. Ja som tiež nebol šťastný, že nám Arda vzali. Pretože zatiaľ sme podobného koňa, ktorý by sa tam bol ochotný postaviť, nenašli. A nemáme peniaze na to aby sme si dali urobiť ďalšiu Myslbekovu repliku. Pôvodne nás univerzita požiadala o predaj celého areálu do ich vlastníctva. To sme zamietli, pretože už by sme nijako nevedeli na nich v prípade potreby zatlačiť. Materiál som predložil zastupiteľstvu. Každý sa ľubovoľne môže rozhodnúť, pretože aj ten názor, čo ste povedali, má svoje rácio. Lebo naozaj, ten kôň po desiatich rokoch zmizol a nemali sme šancu udržať. Ja som pánovi rektorovi odpísal, že na to, aby to mohol byť prípad hodný osobitného zreteľa, musia poskytnúť nejaké činnosti aj mestu alebo žiakom, ktoré vykompenzujú to, že to budú mať za symbolický prenájom. Ponúkli, že budú môcť deti predškolského a školského veku využívať priestory a teda aj kone, bude sa to môcť využívať pre hypoterapiu, pre mentálne, fyzicky postihnuté deti, ponuka využitia jázd z detského areálu na akcie, ktoré bude organizovať mesto alebo mestské časti. Takže je na zváženie každého z vás, či k tomuto pristúpime alebo nie. Keď áno, tak cestou referátu školstva potom dáme ponuku žiakom škôl, aby využívali tento areál bezodplatne, možno budeme mať nových voltižérov. Nech sa páči. Ak sa nikto nehlási, uzatváram rozpravu a poprosím návrhovú komisiu o návrh uznesenia.

p. Andrejčák, poslanec MZ a člen návrhovej komisie – „Mestské zastupiteľstvo podľa príslušného ustanovenia Štatútu mesta Košice a zákona o majetku obcí schvaľuje priamy prenájom haly podľa predloženého návrhu.“

Hlasovanie č. 67 - 	za: 28, proti: 1, zdržal sa: 13
 
p. Raši, primátor mesta - Konštatujem, že uznesenie bolo schválené. Ďakujem.
	(poznámka: pri ďalšom bode odznie oprava, že uznesenie nebolo schválené)
- - -

Bod č. 58 
Priamy prenájom pozemkov v k. ú. Košická Nová Ves pre NES-PAN Marada Development s.r.o. z dôvodu hodného osobitného zreteľa

p. Raši, primátor mesta - Prejdeme k bodu 58 podľa schváleného programu, ku ktorému otváram rozpravu. Ak sa nikto nehlási do rozpravy, uzatváram rozpravu a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo podľa príslušných ustanovení zákona o majetku obci a Štatútu mesta Košice schvaľuje priamy prenájom pozemkov podľa predloženého návrhu.“

Hlasovanie č. 68 - 	za: 40, proti: 0, zdržal sa: 1
 
p. Raši, primátor mesta - Uznesenie bolo schválené.
- - -

p. Raši, primátor mesta - Informácia: V bode č. 57 som povedal mylnú informáciu. Na schválenie uznesenia v bode č. 57 boli potrebné tri pätiny všetkých poslancov. Je to neschválené. Hlasovanie je zaznamenané. 
- - -

Bod č. 59 
Priamy prenájom pozemku  pre MČ Košice – Košická Nová Ves za účelom výstavby komunikácie pre peších, II. etapa pri štátnej ceste I/50 na ul. Herlianska z dôvodov hodných osobitného zreteľa

p. Raši, primátor mesta - Prejdeme k bodu číslo 59 podľa schváleného programu, ku ktorému otváram rozpravu. Ak sa nikto nehlási do rozpravy, uzatváram rozpravu a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo podľa príslušných ustanovení Štatútu mesta Košice a zákona o majetku obci schvaľuje priamy prenájom pozemku pre Mestskú časť Košická Nová Ves podľa predloženého návrhu.“

Hlasovanie č. 69 - 	za: 39, proti: 0, zdržal sa: 1
 
p. Raši, primátor mesta - Konštatujem, že uznesenie bolo schválené. Ďakujem.
- - -

Bod č. 60 
Zrušenie uznesenia MZ v Košiciach č. 253 zo dňa 21.2.2012 týkajúceho sa predaja majetku mesta Košice

p. Raši, primátor mesta - Prejdeme k ďalšiemu bodu. Je to bod číslo 60, podľa schváleného programu, ku ktorému otváram rozpravu. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v súlade s ustanoveniami Štatútu mesta Košice, zrušuje uznesenie Mestského zastupiteľstva v Košiciach číslo 253 podľa predloženého návrhu.“

Hlasovanie č. 70 - 	za: 41, proti: 0, zdržal sa: 1
 
p. Raši, primátor mesta - Konštatujem, že uznesenie bolo schválené. Ďakujem.
- - -

Bod č. 61 
Oprava uznesenia č. 413 zo dňa 17. septembra 2012 - Zámena pozemkov v k. ú. Južné mesto s Ing. Dušanom Pšenčíkom

p. Raši, primátor mesta - Prejdeme k bodu číslo 61 podľa schváleného programu, ku ktorému otváram rozpravu. Ak sa nikto nehlási, uzatváram rozpravu a poprosím návrhovú komisiu o návrh uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v súlade s ustanoveniami Štatútu mesta Košice, mení uznesenie Mestského zastupiteľstva v Košiciach číslo 413 podľa predloženého návrhu.“

Hlasovanie č. 71 - 	za: 41, proti: 0, zdržal sa: 1

p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 62 
Zmena uznesenia MZ č. 371 zo dňa 18.6.2012 – nakladanie s majetkom mesta Košice – priamy predaj podielu nehnuteľnosti – budovy a predaj nebytového priestoru pre nájomcu Igora Madára na ul. Budapeštianska č. 10, 12

p. Raši, primátor mesta - Prejdeme k bodu číslo 62 podľa schváleného programu, ku ktorému otváram rozpravu. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v súlade s príslušnými ustanoveniami Štatútu mesta Košice a zákona o vlastníctve bytov a nebytových priestorov mení uznesenie Mestského zastupiteľstva v Košiciach číslo 371 podľa predloženého návrhu.“

Hlasovanie č. 72 - 	za: 41, proti: 0, zdržal sa: 1
 
p. Raši, primátor mesta - Konštatujem, že uznesenie bolo schválené.
- - -

Bod č. 63 
Zmena uznesenia č. 399 zo dňa 17.9.2012 – nakladanie s majetkom mesta Košice - priamy predaj spoluvlastníckeho podielu nehnuteľnosti - budovy a predaj nebytového priestoru pre nájomcu  Ing. Viktora Furika - GEOVERT na ul. Budapeštianska č. 38, 40

p. Raši, primátor mesta - Prejdeme k bodu číslo 63 podľa schváleného programu, ku ktorému otváram rozpravu. 

p. Berberich, poslanec MZ - Ďakujem za slovo. Ja by som len chcel procedurálny návrh dať na prestávku po ukončení tohto bodu. Ďakujem.

p. Raši, primátor mesta - Na obedňajšiu prestávku? Dobre. Tak. Čiže padol procedurálny návrh, čiže dávame hlasovať o procedurálnom návrhu pána poslanca Berbericha na urobenie obedňajšej prestávky. Sú 2 možnosti. Buď ju urobíme, alebo ťaháme až do konca. Čiže, prosím, kto je za procedurálny návrh, prosím hlasujte, kto je za prestávku, dáva za. Kto chce ťahať ďalej, dáva proti. 

Hlasovanie č. 73 - 	za: 20, proti: 8, zdržal sa: 12

p. Raši, primátor mesta - Čiže, na to, aby návrh prešiel musí mať nadpolovičnú väčšinu. Tento návrh ju nemá. Takže pokračujeme ďalej. Rozprava k bodu 63. Ak sa nikto nehlási, uzatváram rozpravu a poprosím o prednesenie návrhu uznesenia. 

p. Andrejčák, poslanec MZ a člen návrhovej komisie – „Mestské zastupiteľstvo v súlade s príslušnými ustanoveniami Štatútu mesta Košice a zákona o vlastníctve bytov a nebytových priestorov mení uznesenie Mestského zastupiteľstva v Košiciach číslo 399 podľa predloženého návrhu.“

Hlasovanie č. 74 - 	za: 40, proti: 0, zdržal sa: 1

p. Raši, primátor mesta - Konštatujem, že uznesenie bolo schválené.
- - -

Bod č. 64 
Odplatný prevod dopravnej stavby  SO 701 - preložka cestnej svetelnej signalizácie zrealizovanej v rámci Rekonštrukcie koľajových križovatiek na ul. Čsl. armády, Košice od  DPMK a.s. do majetku mesta Košice

p. Raši, primátor mesta - Prejdeme k bodu číslo 64 podľa schváleného programu, ku ktorému zároveň otváram diskusiu. Ak sa nikto nehlási, uzatváram rozpravu, poprosím návrhovú komisiu o návrh uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v súlade s príslušnými ustanoveniami Štatútu mesta Košice schvaľuje odplatný prevod dopravnej stavby podľa predloženého návrhu.“

Hlasovanie č. 75 - 	za: 41, proti: 0, zdržal sa: 1
 
p. Raši, primátor mesta - Konštatujem, že unesenie bolo schválené. Ďakujem pekne.
- - -

Bod č. 65 
Bezodplatný prevod dopravnej stavby od firmy RASAX alfa, spol. s r.o. „Parkoviska na ulici Výstavby 3/A v Košiciach – I. etapa“, do vlastníctva mesta Košice a spôsob jeho ďalšieho využitia firmou RASAX alfa, spol. s r.o.

p. Raši, primátor mesta - Prejdeme k bodu 65 podľa schváleného program, ku ktorému otváram rozpravu. Ak sa nikto nehlási uzatváram rozpravu, poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v súlade s príslušnými ustanoveniami štatútu schvaľuje bezodplatný prevod dopravnej stavby podľa predloženého návrhu.“

Hlasovanie č. 76 - 	za: 40, proti: 0, zdržal sa: 1
 
p. Raši, primátor mesta - Konštatujem, že uznesenie bolo schválené. Ďakujem. 
- - -

Bod č. 66 
Odňatie pozemkov zo správy MČ Košice – Sídlisko KVP a následný prenájom pozemkov pre občianske združenie UzemnePlany.Sk z dôvodov hodných osobitného zreteľa

p. Raši, primátor mesta - Prejdeme k ďalšiemu bodu. Je to bod 66 podľa schváleného programu, ku ktorému otváram rozpravu. Pán poslanec Bereš, nech sa páči máte slovo.

p. Bereš, poslanec MZ - Ďakujem pekne pán primátor. Ja by som dal tak isto procedurálny návrh na prestávku. Ono to síce ide rýchlo, ale máme ešte 40 bodov, čiže to je minimálne 40 minút, plus ešte budú interpelácie, dopyty, to je ešte hodina. Takže to bude do pol tretej minimálne. Tak neviem, zvážte.

p. Raši, primátor mesta - Ja čo poviete, to zvážim. Čiže máme procedurálny návrh, ktorý splnil všetko. Je to procedurálny návrh, trochu inak naformulovaný. Hlasujeme o návrhu pána poslanca Bereša. Kto je za prestávku, bude hlasovať za. Prosím hlasujte.

Hlasovanie č. 77 - 	za: 25, proti: 12, zdržal sa: 0

p. Raši, primátor mesta - Konštatujem, že hlad vyhral.
Čiže teraz navrhujem, aby sme prečítali návrh uznesenia k bodu 66, kde sme ukončili rozpravu a potom bude prestávka, nech sa páči návrhová komisia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach v súlade s príslušnými ustanoveniami Štatútu mesta Košice, zákona o majetku obcí schvaľuje po a) odňatie majetku vo vlastníctve mesta Košice podľa predloženého návrhu a po b) priamy prenájom časti pozemkov podľa predloženého návrhu.“

Hlasovanie č. 78 - 	za: 39, proti: 0, zdržal sa: 2

p. Raši, primátor mesta - Konštatujem, že uznesenie bolo schválené.
(poznámka: vyhlásená obedňajšia prestávka)
- - -

Bod č. 67 
Zverenie nehnuteľností registra KN-C par. č. 1660/147 a 148, k. ú. Kavečany do správy príspevkovej organizácii Zoologickej záhrady Košice

p. Jakubov, námestník primátora - Vážené dámy, vážení páni, budem pokračovať v rokovaní zastupiteľstva. Bod č. 67 Zverenie nehnuteľností registra KN-C par. č. 1660/147 a 148, k. ú. Kavečany do správy príspevkovej organizácii Zoologickej záhrady Košice. Otváram rozpravu k tomuto materiálu. Ak sa nikto nehlási, uzatváram rozpravu. Prosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje zverenie nehnuteľností pozemkov podľa predloženého návrhu.“

Hlasovanie č. 79 - 	za: 33, proti: 0, zdržal sa: 1

p. Jakubov, námestník primátora – Konštatujem, že uznesenie bolo prijaté.
- - -

Bod č. 68 
Zverenie parkoviska pred areálom Zoologickej záhrady Košice do správy príspevkovej organizácii ZOO Košice

p. Jakubov, námestník primátora - Bod číslo 68 Zverenie parkoviska pred areálom Zoologickej záhrady Košice do správy príspevkovej organizácie ZOO Košice. Otváram rozpravu k tomuto materiálu. Ak sa nikto nehlási uzatváram rozpravu, prosím návrhovú komisiu o predloženie návrhu na uznesenie.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje zverenie nehnuteľnosti - stavby parkoviska podľa predloženého návrhu.“

Hlasovanie č. 80 - 	za: 34, proti: 0, zdržal sa: 1
 
p. Jakubov, námestník primátora – Konštatujem, uznesenie bolo prijaté.
- - -

Bod č. 69 
Zverenie pozemkov parciel KN-E č. 311/502 a 954/502 v k. ú. Myslava do správy Mestskej časti Košice – Myslava

p. Jakubov, námestník primátora - Bod číslo 69 Zverenie pozemkov parciel KN-E číslo 311/502 a 954/502 v katastrálnom území Myslava do správy Mestskej časti Košice - Myslava. Otváram rozpravu k tomuto materiálu. Ak sa nikto nehlási, uzatváram rozpravu prosím návrhovú komisiu o návrh na uznesenie.

p. Andrejčák, poslanec MZ a člen návrhovej komisie – „Mestské zastupiteľstvo schvaľuje zverenie nehnuteľností podľa predloženého návrhu.“

Hlasovanie č. 81 - 	za: 39, proti: 0, zdržal sa: 1
 
p. Jakubov, námestník primátora – Konštatujem, uznesenie bolo prijaté.
- - -

Bod č. 70 
Zriadenie vecného bremena na ul. Hlavná, na pozemky vo vlastníctve mesta Košice, v prospech  Východoslovenskej vodárenskej spoločnosti,  a.s.

p. Jakubov, námestník primátora - Bod číslo 70 Zriadenie vecného bremena na ulici Hlavná, na pozemky vo vlastníctve mesta Košice v prospech Východoslovenskej vodárenskej spoločnosti, a.s. Otváram rozpravu k predloženému materiálu. 

p. Süli, poslanec MZ - Vážený pán námestník, mohli by ste nám to vysvetliť konkrétne o čo ide? Je tam 15 000 štvorcových metrov, to je jeden hektár, jeden a pol hektára

p. Jakubov, námestník primátora - Nech sa páči páni Verešová.

p. Verešová, vedúca referátu nakladania s majetkom - Dobrý deň. V tomto prípade ide vlastne už o existujúce siete, ktoré sú uložené na Hlavnej ulici, a v rámci tohto sa v tej prílohe číslo 1 uvádzajú všetky vymenované parcely. Sú tu rozsahy vecného bremena, to sú dĺžky tých jednotlivých sietí, ktoré sú tam uložené v rámci ochranného, zároveň aj vrátane ochranného pásma, čiže dokopy je tá výmera, ktorá bola uložená a hodnota vecného bremena bola stanovená znaleckým posudkom.

p. Jakubov, námestník primátora - Stačí takto pán poslanec? Sú to jestvujúce inžinierske siete, a v podstate objavujeme to, čo bolo uložené. A čo de facto je zaťažené na pozemkoch. Ale tie inžinierske siete sa tam nachádzajú. Čiže na nich bolo vydané povolenie, všetko, oni sú riadne skolaudované, len majetko-právny prevod resp. obmedzenia právne prebehlo a práveže, pokiaľ tam nie je zriadené bremeno, tak pri výstavbe a najmä pri prevode majetku vzniká problém. Už sme mali takéto prípady. Stačí takto? Ďakujem pekne, ak sa nikto nehlási ďalší, uzatváram rozpravu prosím návrhovú komisiu na prednesenie návrhu na uznesenie.

p. Andrejčák, poslanec MZ a člen návrhovej komisie – „Mestské zastupiteľstvo schvaľuje zriadenie vecného bremena podľa predloženého návrhu.“

Hlasovanie č. 82 - 	za: 40, proti: 0, zdržal sa: 1

p. Jakubov, námestník primátora – Konštatujem uznesenie bolo prijaté.
- - -

Bod č. 71 
Zámena pozemkov v k. ú. Južné mesto  medzi mestom Košice a NEOMAD s.r.o. bez finančného vyrovnania

p. Jakubov, námestník primátora - Bod číslo 71 Zámena pozemkov v katastrálnom území Južné mesto medzi mestom Košice a NEOMAD s.r.o. bez finančného vyrovnania. Otváram rozpravu k predmetnému materiálu. Ak sa nikto nehlási uzatváram rozpravu, prosím návrhovú komisiu na prednesenie návrhu na uznesenie.

p. Andrejčák, poslanec MZ a člen návrhovej komisie – „Mestské zastupiteľstvo schvaľuje zámenu pozemkov podľa predloženého návrhu.“

Hlasovanie č. 83 - 	za: 32, proti: 0, zdržal sa: 9
 
p. Jakubov, námestník primátora – Konštatujem uznesenie bolo prijaté.
- - -

Bod č. 72 
Zámena  nehnuteľností  vo vlastníctve  mesta Košice za nehnuteľnosti vo vlastníctve Slovenskej republiky v správe Železníc SR

p. Jakubov, námestník primátora - Bod číslo 72 Zámena nehnuteľnosti vo vlastníctve mesta Košice za nehnuteľnosti vo vlastníctve Slovenskej republiky v správe Železníc Slovenskej republiky. Otváram rozpravu k predloženému materiálu. Ak sa nikto nehlási, uzatváram rozpravu. Prosím návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo schvaľuje zámenu nehnuteľností podľa predloženého návrhu.“

Hlasovanie č. 84 - 	za: 40, proti: 0, zdržal sa: 1
 
p. Jakubov, námestník primátora – Konštatujem, že uznesenie bolo prijaté.
- - -

Bod č. 73 – stiahnutý z rokovania
- - -

Bod č. 74 
Určenie spôsobu prevodu – priamy predaj pozemku v k. ú. Ružín

p. Jakubov, námestník primátora - Pristúpime k  bodu číslo 74 Určenie spôsobu prevodu priamy predaj pozemku v katastrálnom území Ružín. Otváram rozpravu k predloženému materiálu. Ak sa nikto nehlási, uzatváram rozpravu. Prosím návrhovú komisiu na prednesenie návrhu na uznesenie.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje spôsob prevodu nehnuteľného majetku vo vlastníctve mesta Košice podľa predloženého návrhu.“

Hlasovanie č. 85 - 	za: 40, proti: 0, zdržal sa: 1
 
p. Jakubov, námestník primátora – Konštatujem -uznesenie bolo prijaté.
- - -

Bod č. 75 
Určenie spôsobu prevodu pozemku parc. č. 5426/19 v k. ú. Terasa priamym  predajom

p. Jakubov, námestník primátora - Pristúpime k bodu číslo 75 Určenie spôsobu prevodu pozemku parc. č. 5426/19 v katastrálnom území Terasa priamym predajom. Otváram rozpravu k predloženému materiálu. Ak sa nikto nehlási uzatváram rozpravu, prosím návrhovú komisiu o návrh na uznesenie.

p. Andrejčák, poslanec MZ a člen návrhovej komisie – „Mestské zastupiteľstvo schvaľuje spôsob prevodu nehnuteľného majetku podľa predloženého návrhu.“

Hlasovanie č. 86 - 	za: 40, proti: 0, zdržal sa: 1
 
p. Jakubov, námestník primátora – Konštatujem uznesenie bolo prijaté.
- - -

Bod č. 76 
Určenie spôsobu prevodu – priamy  predaj časti pozemku parc. č. 7198/1 v k. ú. Severné mesto

p. Jakubov, námestník primátora - Pristúpime k bodu číslo 76 Určenie spôsobu prevodu - priamy predaj časti pozemku parc. č. 7198/1 v katastrálnom území Severné mesto. Otváram rozpravu k tomuto materiálu. Ak sa nikto nehlási, uzatváram rozpravu, prosím návrhovú komisiu o predloženie návrhu na uznesenie.

p. Andrejčák, poslanec MZ a člen návrhovej komisie – „Mestské zastupiteľstvo schvaľuje spôsob prevodu nehnuteľného majetku podľa predloženého návrhu.“

Hlasovanie č. 87 - 	za: 39, proti: 0, zdržal sa: 1
 
p. Jakubov, námestník primátora – Konštatujem - uznesenie bolo prijaté.
- - -

Bod č. 77 
Určenie spôsobu prevodu – priamy predaj pozemku v k. ú. Severné mesto

p. Jakubov, námestník primátora - Pristúpime k bodu číslo 77 Určenie spôsobu prevodu - priamy predaj pozemku v katastrálnom území Severné mesto. Otváram rozpravu k predloženému materiálu. Ak sa nikto nehlási uzatváram rozpravu, prosím návrhovú komisiu na predloženie návrhu na uznesenie.

p. Andrejčák, poslanec MZ a člen návrhovej komisie – „Mestské zastupiteľstvo schvaľuje spôsob prevodu nehnuteľného majetku podľa predloženého návrhu.“

Hlasovanie č. 88 - 	za: 40, proti: 0, zdržal sa: 1
 
p. Jakubov, námestník primátora – Konštatujem, uznesenie bolo prijaté.
- - -

Bod č. 78 
Určenie spôsobu prevodu – priamy predaj pozemku v k. ú. Čermeľ

p. Jakubov, námestník primátora - Pristúpime k bodu číslo 78 Určenie spôsobu prevodu- priamy predaj pozemku v katastrálnom území Čermeľ. Otváram rozpravu k predloženému materiálu. Ak sa nikto nehlási uzatváram rozpravu, prosím návrhovú komisiu o návrh na uznesenie.

p. Andrejčák, poslanec MZ a člen návrhovej komisie – „Mestské zastupiteľstvo schvaľuje spôsob prevodu nehnuteľného majetku podľa predloženého návrhu.“

Hlasovanie č. 89 - 	za: 40, proti: 0, zdržal sa: 1
 
p. Jakubov, námestník primátora – Konštatujem, uznesenie bolo prijaté.
- - -

Bod č. 79
Prevod  pozemkov v k. ú. Košická Nová Ves priamym predajom vlastníkom rodinných domov

p. Jakubov, námestník primátora - Pristúpime k bodu 79 Prevod pozemkov v katastrálnom území Košická Nová Ves priamym predajom vlastníkom rodinných domov. Otváram rozpravu k predloženému materiálu. Ak sa nikto nehlási, uzatváram rozpravu, prosím návrhovú komisiu o prednesenie návrhu na uznesenie.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje priamy predaj pozemkov podľa predloženého návrhu.“

Hlasovanie č. 90 - 	za: 39, proti: 0, zdržal sa: 1

p. Jakubov, námestník primátora – Konštatujem, uznesenie bolo prijaté.
- - -

Bod č. 80 
Prevod časti pozemku v k. ú. Južné mesto priamym predajom vlastníkovi stavby NEOMAD s.r.o.

p. Jakubov, námestník primátora - Pristúpime k bodu číslo 80 Prevod časti pozemku v katastrálnom území Južné mesto priamym predajom vlastníkovi stavby NEOMAD s.r.o. Otváram rozpravu k predloženému materiálu. Ak sa nikto nehlási uzatváram rozpravu, prosím o predloženie návrhu na uznesenie návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje priamy predaj časti pozemku podľa predloženého návrhu.“

Hlasovanie č. 91 - 	za: 35, proti: 0, zdržal sa: 6
 
p. Jakubov, námestník primátora – Konštatujem uznesenie bolo prijaté.
- - -

Bod č. 81 
Prevod pozemkov v k. ú. Terasa pre Ing. Petra Doboša

p. Jakubov, námestník primátora - Pristúpime k bodu číslo 81 Prevod pozemkov v katastrálnom území Terasa pre inžiniera Petra Doboša. Otváram rozpravu k tomuto materiálu. Ak sa nikto nehlási, uzatváram rozpravu. Prosím návrhovú komisiu o predloženie návrhu na uznesenie.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje priamy predaj pozemkov podľa predloženého návrhu.“

Hlasovanie č. 92 - 	za: 40, proti: 0, zdržal sa: 1
 
p. Jakubov, námestník primátora – Konštatujem, že uznesenie bolo prijaté.
- - -

Bod č. 82 
Prevod časti pozemku parc. č. 3909/10 v k. ú. Terasa pre Ing. Jána Spišáka

p. Jakubov, námestník primátora - Pristúpime k bodu číslo 82 Prevod časti pozemku parc. č. 3909/10 v katastrálnom území Terasa pre inžiniera Jána Spišáka. Otváram rozpravu k predloženému materiálu. Ak sa nikto nehlási, uzatváram rozpravu a prosím návrhovú komisiu o predloženie návrhu na uznesenie.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje priamy predaj časti pozemku podľa predloženého návrhu.“

Hlasovanie č. 93 - 	za: 40, proti: 0, zdržal sa: 1
 
p. Jakubov, námestník primátora – Konštatujem, uznesenie bolo prijaté.
- - -

Bod č. 83 
Predaj nehnuteľností  - pozemkov v k. ú. Košická Nová Ves pre MČ Košice – Košická Nová Ves z dôvodu hodného osobitného zreteľa

p. Jakubov, námestník primátora - Pristúpime k bodom číslo 83 Predaj nehnuteľností pozemkov v katastrálnom území Košická Nová Ves pre Mestskú časť Košice Košická Nová Ves z dôvodu hodného osobitného zreteľa. Otváram rozpravu k predloženému materiálu. Ak sa nikto nehlási, uzatváram rozpravu, prosím návrhovú komisiu o predloženie návrhu na uznesenie.

p. Andrejčák, poslanec MZ a člen návrhovej komisie – „Mestské zastupiteľstvo schvaľuje priamy predaj nehnuteľností podľa predloženého návrhu.“

Hlasovanie č. 94 - 	za: 40, proti: 0, zdržal sa: 1

p. Jakubov, námestník primátora – Konštatujem, uznesenie bolo prijaté.
- - -

Bod č. 84 
Priamy predaj pozemku v k. ú. Myslava pre MUDr. Milana Stebnického, PhD. a Ing. Emíliu Stebnickú

p. Jakubov, námestník primátora - Pristúpime k bodom číslo 84 Priamy predaj pozemku v katastrálnom území Myslava pre doktora Milana Stebnického, PhD a Ing. Emíliu Stebnickú. Otváram rozpravu k predloženému materiálu. Nech sa páči, pani poslankyňa Gamcová.

p. Gamcová, poslankyňa MZ - Dobrý deň pán námestník. Ďakujem pekne za slovo. Len som sa chcela opýtať, či tá cena je určená nejakými pravidlami? Alebo niečím takým? Pretože nedávno som sledovala a v Myslave sa pohybujú ceny za tieto druhy pozemkov za vyššie sadzby. Takže chcela by som len vedieť, že kto určuje tieto ceny? Ďakujem.

p. Jakubov, námestník primátora - Ak môžem odpovedať, stále pred tým, ako sa materiál dostane na rokovanie majetkovej komisie, tak musí byť vypracovaný znalecký posudok v tejto lokalite. A v podstate z toho sa vychádza. Nikdy sa nejde pod úroveň znaleckého posudku. Vždy sa ide smerom hore. A ďalším takým kritériom je to, že ak by v danej lokalite boli prenajímané pozemky, toto nie je zhodou okolností tento prípad, ale vždy musíme resp. sa snažíme získať za pozemok minimálne 10 násobnú hodnotu, ako je hodnota nájmu. Ale v tomto prípade ide o znalecký posudok, ktorý sa dáva vypracovávať mestom Košice. Nech sa páči, pán Kočiš.

S. Kočiš, poslanec MZ - Ďakujem za slovo. Ako člen majetkovej komisie pre pani poslankyňu, je to taký kúsok územia za potokom, ak si dobre pamätám, prakticky už v lese, takže tá cena je, mám za to, že je primeraná. Ďakujem.

p. Jakubov, námestník primátora - Hlási sa ešte niekto do rozpravy? Ak nie, uzatváram rozpravu, prosím návrhovú komisiu o predloženie návrhu na uznesenie.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje priamy predaj pozemku podľa predloženého návrhu.“

Hlasovanie č. 95 - 	za: 37, proti: 0, zdržal sa: 4
 
p. Jakubov, námestník primátora – Konštatujem uznesenie bolo prijaté.
- - -

Bod č. 85 
Priamy predaj pozemku v k. ú. Nižná Úvrať do podielového spoluvlastníctva pre ŽILINSKÚ AUKČNÚ, a.s.  a  S P Slovakia, s.r.o.

p. Jakubov, námestník primátora - Pristúpime k ďalšiemu bodu bod číslo 85 Priamy predaj pozemku v katastrálnom území Nižná Úvrať do podielového spoluvlastníctva pre Žilinskú aukčnú a.s. a SP Slovakia s.r.o. Otváram rozpravu k predloženému materiálu. Ak sa nikto nehlási uzatváram rozpravu, prosím návrhovú komisiu o predloženie návrhu na uznesenie.

p. Andrejčák, poslanec MZ a člen návrhovej komisie – „Mestské zastupiteľstvo schvaľuje priamy predaj pozemku podľa predloženého návrhu.“

Hlasovanie č. 96 - 	za: 40, proti: 0, zdržal sa: 1
 
p. Jakubov, námestník primátora – Konštatujem, uznesenie bolo prijaté
- - -

Bod č. 86 
Priamy predaj pozemkov v k. ú. Stredné mesto pre Ľudovíta Mátého – GOLDEN ROYAL

p. Jakubov, námestník primátora - Pristúpime k bodu číslo 86 Priamy predaj pozemkov v katastrálnom území Stredné mesto pre Ľudovíta Mátého - Golden Royal. Otváram rozpravu k predloženému materiálu. Ak sa nikto nehlási, uzatváram rozpravu prosím návrhovú komisiu o predloženie návrhu na uznesenie.

p. Andrejčák, poslanec MZ a člen návrhovej komisie – „Mestské zastupiteľstvo schvaľuje priamy predaj pozemku podľa predloženého návrhu.“

Hlasovanie č. 97 - 	za: 38, proti: 0, zdržal sa: 3
 
p. Jakubov, námestník primátora – Konštatujem uznesenie bolo schválené.
- - -

Bod č. 87 
Priamy predaj nehnuteľností  - domu a pozemku na Hlavnej č. 47 vo vlastníctve mesta Košice pre Alicu Grasso

p. Jakubov, námestník primátora - Pristúpime k bodu číslo 87 Priamy predaj nehnuteľnosti domu a pozemku na Hlavnej číslo 47 vo vlastníctve mesta Košice pre Alicu Grasso. Nech sa páči, otváram rozpravu k predloženému materiálu. Ak sa nikto nehlási, uzatváram rozpravu, prosím návrhovú komisiu o predloženie návrhu na uznesenie.

p. Andrejčák, poslanec MZ a člen návrhovej komisie – „Mestské zastupiteľstvo schvaľuje priamy predaj nehnuteľností podľa predloženého návrhu.“

Hlasovanie č. 98 - 	za: 36, proti: 1, zdržal sa: 3
 
p. Jakubov, námestník primátora – Konštatujem, uznesenie bolo prijaté.
- - -

Bod č. 88 
Priamy predaj pozemku v k. ú. Nižný Klátov pre Ing. Vincenta Juhása a manželku Katarínu Juhásovú

p. Jakubov, námestník primátora - Pristúpime k ďalšiemu bodu číslo 88 Priamy predaj pozemku v katastrálnom území Nižný Klátov pre inžiniera Vincent Juhása a manželku Kataríny Juhásovú. Otváram rozpravu k predloženému materiálu. Ak sa nikto nehlási, uzatváram rozpravu, prosím návrhovú komisiu o predloženie návrhu na uznesenie.

p. Andrejčák, poslanec MZ a člen návrhovej komisie – „Mestské zastupiteľstvo schvaľuje priamy predaj pozemku podľa predloženého návrhu.“

Hlasovanie č. 99 - 	za: 41, proti: 0, zdržal sa: 1
 
p. Jakubov, námestník primátora – Konštatujem uznesenie bolo prijaté.
- - -

Bod č. 89 
Priamy predaj pozemku v k. ú. Terasa pre NEOMAD s.r.o.

p. Jakubov, námestník primátora - Pristúpime k bodu číslo 89 Priamy predaj pozemku v katastrálnom území Terasa pre NEOMAD s.r.o. Otváram rozpravu k predloženému materiálu. Ak sa nikto nehlási, uzatváram rozpravu, prosím návrhovú komisiu o predloženie návrhu na uznesenie.

p. Andrejčák, poslanec MZ a člen návrhovej komisie – „Mestské zastupiteľstvo schvaľuje priamy predaj pozemku podľa predloženého návrhu.“

Hlasovanie č. 100 - 	za: 34, proti: 0, zdržal sa: 5
 
p. Jakubov, námestník primátora – Konštatujem uznesenie bolo prijaté.
- - -

Bod č. 90 
Priamy predaj pozemku v k. ú. Poľov pre Zuzanu Takáčovú

p. Jakubov, námestník primátora - Pristúpime k ďalšiemu bodu číslo 90 priamy predaj pozemku v katastrálnom území Poľov pre Zuzanu Takáčovú. Otváram rozpravu k predloženému materiálu. Ak sa nikto nehlási uzatváram rozpravu, prosím návrhovú komisiu o predloženie návrhu na uznesenie.

p. Andrejčák, poslanec MZ a člen návrhovej komisie – „Mestské zastupiteľstvo schvaľuje priamy predaj pozemku podľa predloženého návrhu.“

Hlasovanie č. 101 - 	za: 38, proti: 0, zdržal sa: 2

p. Jakubov, námestník primátora – Konštatujem uznesenie bolo prijaté.
- - -

Bod č. 91 
Priamy predaj pozemku v k. ú. Vyšné Opátske pre Štefana Špacaia

p. Jakubov, námestník primátora - Pristúpime k bodu číslo 91 Priamy predaj pozemku v katastrálnom území Vyšné Opátske pre Štefana Špacaia otváram rozpravu k predloženému materiálu. Ak sa nikto nehlási, uzatváram rozpravu prosím návrhovú komisiu o predloženie návrhu na uznesenie.

p. Andrejčák, poslanec MZ a člen návrhovej komisie – „Mestské zastupiteľstvo schvaľuje priamy predaj pozemku podľa predloženého návrhu.“

Hlasovanie č. 102 - 	za: 40, proti: 0, zdržal sa: 1
 
p. Jakubov, námestník primátora – Konštatujem uznesenie bolo prijaté.
- - -

Bod č. 92 
Priamy predaj pozemkov v k. ú. Košické Hámre pre  Róberta Fertályho a Ing. Pavlínu Fertályovú

p. Jakubov, námestník primátora - Pristúpime k bodu číslo 92 Priamy predaj pozemkov v katastrálnom území Košické Hámre pred Roberta Fertályho a inžiniersku Paulínu Fertályovú. Otváram rozpravu k predloženému materiálu. Ak sa nikto nehlási, uzatváram rozpravu prosím návrhovú komisiu o predloženie návrhu na uznesenie.

p. Andrejčák, poslanec MZ a člen návrhovej komisie – „Mestské zastupiteľstvo schvaľuje priamy predaj pozemkov podľa predloženého návrhu.“

Hlasovanie č. 103 - 	za: 40, proti: 0, zdržal sa: 1
 
p. Jakubov, námestník primátora – Konštatujem uznesenie bolo prijaté.
- - -

Bod č. 93
Priamy predaj pozemku v k. ú. Furča pre PB Capital, a.s.

p. Jakubov, námestník primátora - Pristúpime k bodu číslo 93 Priamy predaj pozemku v katastrálnom území Furča pre PB Capital a.s. Otváram rozpravu k predloženému materiálu. Ak sa nikto nehlási, uzatváram rozpravu, prosím návrhovú komisiu o predloženie návrhu na uznesenie.

p. Andrejčák, poslanec MZ a člen návrhovej komisie – „Mestské zastupiteľstvo schvaľuje priamy predaj pozemku podľa predloženého návrhu.“

Hlasovanie č. 104 - 	za: 38, proti: 0, zdržal sa: 1
 
p. Raši, primátor mesta - Ďakujem pekne, konštatujem, že uznesenie bolo schválené.
- - -

Bod č. 94 
Priamy predaj pozemku v k. ú. Opátka pre Ľudovíta Kalafusa

p. Raši, primátor mesta - Prejdeme k bodu číslo 94 podľa schváleného programu, ku ktorému otváram rozpravu. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo schvaľuje priamy predaj pozemku podľa predloženého návrhu.“

Hlasovanie č. 105 - 	za: 39, proti: 0, zdržal sa: 2
 
p. Raši, primátor mesta - Konštatujem, že uznesenie bolo schválené.
- - -

Bod č. 95 
Priamy predaj pozemkov v k. ú. Huštáky pre Doc. Ing. Juraja Kobana a Ing. Danielu Kobanovú

p. Raši, primátor mesta - Prejdeme k bodu číslo 95, je to podľa schváleného programu, ku ktorému otváram rozpravu. Ak sa nikto nehlási uzatváram rozpravu a poprosím návrhovú komisiu o návrh uznesenia.

p. Andrejčák, poslanec MZ a člen návrhovej komisie – „Mestské zastupiteľstvo schvaľuje priamy predaj pozemkov podľa predloženého návrhu.“

Hlasovanie č. 106 - 	za: 38, proti: 0, zdržal sa: 1

p. Raši, primátor mesta - Konštatujem, že uznesenie bolo schválené.
- - -

Bod č. 96 
Priamy predaj pozemku v k. ú. Južné mesto pre MP STAVEX, s.r.o. , Košice

p. Raši, primátor mesta - Prejdeme k bodu 96 Priamy predaj pozemku v katastrálnom území Južné mesto pre MP STAVEX Košice. Bod 96 podľa schváleného programu, ku ktorému otváram rozpravu. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje priamy predaj pozemku podľa predloženého návrhu.“

Hlasovanie č. 107 - 	za: 40, proti: 0, zdržal sa: 1

p. Raši, primátor mesta - Konštatujem, že uznesenie bolo schválené.
- - -

Bod č. 97 
Priamy predaj pozemku v k. ú. Južné mesto pre Bernardínu Hudáčkovú

p. Raši, primátor mesta - Prejdeme k ďalšiemu bodu to je bod 97 podľa schváleného programu ku ktorému otváram rozpravu. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo schvaľuje priamy predaj pozemku podľa predloženého návrhu.“ 

Hlasovanie č. 108 - 	za: 40, proti: 0, zdržal sa: 1

p. Raši, primátor mesta - Konštatujem, že uznesenie bolo schválené, ďakujem pekne.
- - -

Bod č. 98 
Priamy predaj spoluvlastníckeho podielu mesta Košice (2/6) na pozemku v k. ú. Košická Nová Ves pre Ing. Csaba Szűcsa a Ing. Agátu Szűcsovú

p. Raši, primátor mesta - Prejdeme k bodu číslo 98 podľa schváleného programu, ku ktorému otváram rozpravu. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo schvaľuje priamy predaj podielu mesta Košice na pozemkoch podľa predloženého návrhu.“

Hlasovanie č. 109 - 	za: 40, proti: 0, zdržal sa: 1
 
p. Raši, primátor mesta - Konštatujem, že uznesenie bolo schválené, ďakujem pekne.
- - -

Bod č. 99
Predaj primárnej horúcovodnej prípojky pre Tepláreň Košice, a.s. z dôvodov hodných osobitného zreteľa

p. Raši, primátor mesta - Prejdeme k bodu 99 podľa schváleného programu ku ktorému otváram rozpravu. Pán starosta Petrvalský, nech sa páči, máte slovo. Ide o predaj primárnej horúcovodnej prípojky pre Tepláreň Košice a.s. z dôvodov hodných osobitného zreteľa.

p. Petrvalský, poslanec MZ - Ja by som sa chcel spýtať, pokiaľ predávame komerčnej akciovej spoločnosti, ktorá vytvára zisk. A nie malý na našich obyvateľoch tým, že naši obyvatelia niečo zateplia a oni nemajú odvod, tak ešte zvýšia ceny a ešte im máme dať niečo za prípad osobitného zreteľa? To je komerčný podnik. Oni sa nezaoberajú ani mládežou, ani nerobí našim občanom dobre. Proste komerčne vyrába teplo, dodáva ho za komerčné ceny pomaly. Ďakujem.

p. Raši, primátor mesta - Ďakujem pekne pán poslanec. Máte pravdu, akurát, že nie v tomto prípade. Pretože v tomto prípade, my potrebujeme od Teplárne Košice, aby nám  kvôli projektu Európskeho hlavného mesta kultúry... viete, že je tam ten most, a išli tie potrubia cez neho. My potrebujeme, aby na vlastné náklady to celé prerobili. Aby ten most mohol byť v takom štádiu, ako ho chceme my. Preto sme vyšli v ústrety teplárňam. Lebo na vlastné náklady zrealizovala celú prekládku a celú investíciu. Čiže kvôli tomu je tento prípad. Ináč, keď si všimnete, akciovej spoločnosti TEKO sme nikdy nič v takomto prípade nedávali. Toto bola jediná výnimka. Ďakujem pekne. Uzatváram rozpravu, poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo schvaľuje priamy predaj primárnej horúcovodnej prípojky podľa predloženého návrhu.“

Hlasovanie č. 110 - 	za: 38, proti: 0, zdržal sa: 2
 
p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 100 
Predaj skleníkov LUR III – LUR VI  v záhrade Bernátovce pre neziskovú organizáciu Oáza – nádej pre nový život, n.o. z dôvodov hodných osobitného zreteľa

p. Raši, primátor mesta - Prejdeme k bodu 100. Je to predaj skleníku LUR III., IV v záhrade Bernátovce pre neziskovú organizáciu Oáza nádej pre nový život, nezisková organizácia, z dôvodov hodných osobitného zreteľa. Pán námestník, máte slovo.

p. Jakubov, námestník primátora - Ďakujem pekne za slovo. Vzhľadom na to, že v pôvodnom návrhu je návrh na uznesenie pomerne rozsiahly a zbytočne sú tam citácie, ktoré nie je potrebné aby boli v uznesení, predkladám upravený návrh na uznesenie, teda zmena návrhu na uznesenie v takomto texte: Mestské zastupiteľstvo v Košiciach v súlade s § 6 ods. 2 písm. b) a § 29 ods. 1 písm. b) Štatútu mesta Košice§ 9a ods. 8 písm. e) zákona č. 138 z roku 91 Zb. o majetku obcí v znení neskorších predpisov schvaľuje predaj skleníkov LUR III - LUR VI v záhrade Bernátovce v katastrálnom území Barca pre neziskovú organizáciu Oáza - nádej pre nový život, nezisková organizácia za celkovú kúpnu cenu 2000 eur z dôvodov hodných osobitného zreteľa, ktorým je celomestský význam predmetu činnosti neziskovej organizácie a to zabezpečovanie pomoci pre ľudí bez domova, poskytovanie sociálnej pomoci, sociálneho poradenstva a budovanie pracovných návykov ako aj zamedzenie zdržiavania sa ľudí bez domova v priestoroch s vyššou koncentráciou obyvateľov a návštevníkov mesta Košice. Predajom skleníkov tejto organizácie mesto Košice zlepší jej predpoklady na plnení zákonných podmienok na prevádzku útulkov, nocľahárni a ďalších charitatívnych činností.

p. Raši, primátor mesta - Ďakujem pekne. Čiže je to zmena návrhu uznesenia. Takže poprosím návrhovú komisiu, teda ak sa nikto ďalší do rozpravy nehlási, uzatváram rozpravu a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo schvaľuje predaj skleníkov podľa predloženého návrhu.“

Hlasovanie č. 111 - 	za: 39, proti: 0, zdržal sa: 0
 
p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 101 
Projekt výstavby bytových domov Obytného súboru Košice – Ťahanovce IV. a V. – návrh majetkovoprávneho usporiadania pozemkov

p. Raši, primátor mesta - Prejdeme k bodu 101 Projekt výstavby bytových domov obytného súboru Košice Ťahanovce IV. a V. návrh majetkovo právneho usporiadania pozemkov. Otváram k tomuto bodu rozpravu. Hlási sa pán poslanec Ihnát nech sa páči.

p. Ihnát, poslanec MZ - Vážený pán primátor. Bol som požiadaný občanom Jiři Štrajtlom, ktorý tu sedí medzi nami, aby mohol prehovoriť v zmysle rokovacieho poriadku. Čiže dávam návrh, aby tento občan mohol prehovoriť v tomto mestskom kolégiu mestského zastupiteľstva. Ďakujem.

p. Raši, primátor mesta - Chcem sa spýtať, či je všeobecný súhlas poslancov. Ak áno, tak pán občan Štrajt, nech sa páči, máte 3 minúty.

p. Šrajtl, občan mesta - Dobrý deň. Ďakujem za udelenie slova. Chcel by som požiadať predkladateľa tohto návrhu pána viceprimátora, aby tento návrh stiahol, až do doby, kedy nebude ukončené trestné stíhanie vo veci spoločnosti TH Stavbyt. V prípade, ak by pán viceprimátor sa rozhodol ponechať tieto veci a nechať o nich dnes hlasovať, tak by som požiadal a resp. poprosil poslancov mestského zastupiteľstva o to, aby hlasovali za neprijatie tohto návrhu. Krátke vysvetlenie. Od roku 2007 až do roku 2009 som tento projekt pripravoval výhradne ja, so svojimi partnermi, resp. spolupracovníkmi v Košiciach. Pán viceprimátor je v obraze, keďže prostredníctvom spoločnosti PROINST,  ktorej bol konateľom, sme veľmi úspešne spolupracovali na tomto projekte. Bohužiaľ, potom, po vstupe nového partnera došlo k udalostiam, ktorými vás nebudem zaťažovať. V súčasnej dobe okrem trestného konania je podaná žaloba na Okresnom súde Bratislava 1 v tejto veci. Môj uhol pohľadu, a na základe informácií ktoré mám ja, hovorí o tom, že tento návrh, tieto zmluvy pre mesto pre túto chvíľu neprinášajú nejaký obzvlášť výhodný benefit. A naopak, môže sa mesto v budúcnosti vystaviť riziku nejakých komplikácií. To je z mojej strany všetko. Ďakujem pekne.

p. Raši, primátor mesta - Ďakujem pekne pán Štrajtl. Ten spor a to trestné stíhanie je problém teda vás ako bývalého spoločníka? Alebo zamestnanca so súčasnými majiteľmi? Aby sme vedeli.

p. Štrajtl, občan mesta - Ja som bol päťdesiatpercentný spoločník spoločnosti TH Stavbyt. Zároveň som bol aj konateľom. Prakticky ja som vykonával celú agendu, celú činnosť okolo toho. Na začiatku existencie tejto spoločnosti som mal jedného partnera. Potom neskôr do projektu vstúpili ďalší dvaja partneri, ktorí sú vlastne dnes jedinými spoločníkmi a jedinými konateľmi. Ja som sa snažil akýmkoľvek spôsobom primäť k spoločnej nejakej normálnej dohode. Bohužiaľ, do dnešného dňa sa mi to nepodarilo. Tak som to bol nútený riešiť takýmto spôsobom. Minulého roku, vlastne zajtra, uplynie rok, odkedy vyšetrovateľ vzniesol uznesenie o začatí trestného stíhania vo veci, čo sa týka môjho podania na civilný súd v Bratislave. Tam zatiaľ sa nedialo nič. Ja v najbližších dňoch podám návrh na vydanie predbežného opatrenia, aby spoločnosť TH-Stavbyt, bolo zamedzené nakladanie s akýmkoľvek nehnuteľným majetkom. Ako to skončí, to ja neviem v tejto chvíli. A v tejto chvíli je to otvorená vec. Je to otvorená kauza, čiže pokiaľ je to živé, tak stále to riziko hrozí. Aj pre mesto. To je všetko, čo som chcel povedať.

p. Raši, primátor mesta - Dobre. Čiže je to spor vás, ako bývalého spoločníka s novými spoločníkmi.

p. Štrajtl, občan mesta - Je to spor mňa, s mojimi bývalými partnermi a spoločníkmi.

p. Raši, primátor mesta - Ďakujem pekne. Pán starosta, ja by som vás poprosil, aj keď ste sa neprihlásil, lebo pre mňa je záväzné vaše stanovisko. Toto je spor bývalého spoločníka s novými. Keď poviete, prerušíme, keď navrhnete, zastavíme, len, aby sme urobili to, čo je najvhodnejšie pre sídlisko, ako také. Nech sa páči, pán starosta.

p. Petrvalský, poslanec MZ - Ďakujem veľmi pekne. Pán Štrajtl bol za mnou neraz a o týchto problémoch mi rozprával. Takže viem o týchto problémoch. Nevedel som doteraz, že ako ďaleko to je. Hovoril že v budúcnosti, že podá trestné oznámenie na svojich bývalých partnerov. Ale pokiaľ hrozí z toho niečo, ja si myslím, že tie 3 mesiace by sme mohli počkať, kým sa to nevyvŕbi. A na ďalšom zastupiteľstve pokračovať v tomto bode. Takže je to rozumné prerušiť momentálne tento bod rokovania o tomto bode. Ďakujem.

p. Raši, primátor mesta - Dobre, čiže poprosil by som jedného z poslancov, aby dal procedurálny návrh  alebo predkladateľ.  Dobre, pán poslanec Betuš, nech sa páči.

p. Betuš, poslanec MZ - V zmysle Rokovacieho poriadku mestského zastupiteľstva predkladám procedurálny návrh na prerušenie rokovania o tomto bode.

p. Raši, primátor mesta - Dobre, ďakujem pekne, padol procedurálny návrh. Budeme rokovať o prerušení rokovania o tomto bode na základe vystúpenia občana, o ktoré požiadal pán poslanec Ihnát, prosím hlasujte.

Hlasovanie č. 112 - 	za: 38, proti: 1, zdržal sa: 0

p. Raši, primátor mesta - Konštatujem, že rokovanie o bode číslo 101 prerušujeme do najbližšieho rokovania mestského zastupiteľstva. Ďakujem pekne.

p. Štrajtl, občan mesta - Pán primátor, ja sa chcem poďakovať, a v prípade, ak by medzi tým došlo k tomu, že je to ukončené, chcem informovať.
- - -

Bod č. 102 
Priamy predaj spoluvlastníckeho podielu budovy predsadenej občianskej vybavenosti a nebytového priestoru v dome na ul. Budapeštianska 14, 16 pre nájomcu MILANO s.r.o.

p. Raši, primátor mesta - Prejdeme k bodu 102 Priamy predaj, teda bod, tak ako ho máte v programe schválenom mestským zastupiteľstvom. Otváram k nemu rozpravu. Poprosím  vás bod 102. Ak sa nikto nehlási, uzatváram rozpravu a poprosím návrhovú komisiu. 
 
p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje priamy predaj spoluvlastníckeho podielu nehnuteľnosti podľa predloženého návrhu a po druhé prevod vlastníctva priestoru podľa predloženého návrhu.“

Hlasovanie č. 113 - 	za: 39, proti: 0, zdržal sa: 1

p. Raši, primátor mesta - Konštatujem, že uznesenie bolo schválené, ďakujem pekne.
- - -

Bod č. 103 
Priamy predaj spoluvlastníckeho podielu budovy predsadenej občianskej vybavenosti a nebytového priestoru v dome na ul. Budapeštianska 26, 28 pre nájomcu Salon 212 s.r.o. (pôvodný názov SUN AVERS s.r.o.)

p. Raši, primátor mesta - Prejdeme k ďalšiemu bodu pod číslom 103 podľa schváleného programu rokovania. Otváram zároveň k nemu rozpravu. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje po 1) priamy predaj spoluvlastníckeho podielu nehnuteľnosti podľa predloženého návrhu a po 2) prevod vlastníctva priestorov podľa predloženého návrhu.“

Hlasovanie č. 114 - 	za: 39, proti: 0, zdržal sa: 1
 
p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 104 
Predaj voľných nebytových priestorov pre vlastníka bytu  v dome Mgr. Juraja Czupráka na ul. Tomášikova č. 15, 17

p. Raši, primátor mesta - Prejdeme k bodu číslo 104 podľa schváleného programu rokovania ku ktorému otváram rozpravu. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo schvaľuje prevod vlastníctva priestoru podľa predloženého návrhu.“

Hlasovanie č. 115 - 	za: 39, proti: 0, zdržal sa: 1
 
p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 105 
Predaj nebytového priestoru pre nájomcu Milana Paziča – VKUS na ul. Mlynská č. 18

p. Raši, primátor mesta - Prejdeme k bodu číslo 105 Predaj nebytového priestoru pre nájomcu Milana Pažiča - VKUS na ulici Mlynská číslo 18. Otváram k nemu rozpravu. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo schvaľuje prevod vlastníctva priestoru podľa predloženého návrhu.“

Hlasovanie č. 116 - 	za: 36, proti: 0, zdržal sa: 2
 
p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 106 
Predaj  nebytového priestoru pre nájomcu Ing. Mikuláša Fedoronka – EKOPS na ul. Hrnčiarska č. 3

p. Raši, primátor mesta - Prejdeme k ďalšiemu bodu, je to bod 106 podľa schváleného programu, ku ktorému otváram rozpravu. Ak sa nikto nehlási, uzatváram rozpravu, poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo schvaľuje prevod vlastníctva priestoru podľa predloženého návrhu.“

Hlasovanie č. 117 - 	za: 38, proti: 0, zdržal sa: 1
 
p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 107 
Predaj  nebytového priestoru pre nájomcu Ing. Martina Lacka na ul. Čapajevova č. 14

p. Raši, primátor mesta - Prejdeme k bodu číslo 107 podľa schváleného programu zastupiteľstva, ku ktorému otváram rozpravu. Ak sa nikto nehlási uzatváram rozpravu a poprosím o návrh uznesenia návrhovú komisiu.

p. Andrejčák, poslanec MZ a člen návrhovej komisie – „Mestské zastupiteľstvo schvaľuje prevod vlastníctva priestorov podľa predloženého návrhu.“

Hlasovanie č. 118 - 	za: 37, proti: 0, zdržal sa: 1
 
p. Raši, primátor mesta - Konštatujem, že uznesenie bolo schválené.
- - -

Bod č. 108 
Predaj  nebytového priestoru pre nájomcu GRAPHITES s.r.o. na ul. Hlavná č. 116

p. Raši, primátor mesta - Prejdeme k bodu číslo 108 podľa schváleného programu rokovania mestského zastupiteľstva, ku ktorému otváram rozpravu. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo v Košiciach schvaľuje prevod vlastníctva priestoru podľa predloženého návrhu.“

Hlasovanie č. 119 - 	za: 38, proti: 0, zdržal sa: 1
 
p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 109 
Predaj  nebytového priestoru pre nájomcu FARINA, s.r.o. na ul. Hlavná č. 18

p. Raši, primátor mesta - A prejdeme k bodu číslo 109 podľa schváleného programu rokovania mestského zastupiteľstva, ku ktorému otváram rozpravu. Ak sa nikto nehlási, uzatváram rozpravu a poprosím návrhovú komisiu o prednesenie návrhu uznesenia.

p. Andrejčák, poslanec MZ a člen návrhovej komisie – „Mestské zastupiteľstvo schvaľuje prevod vlastníctva nebytového priestoru podľa predloženého návrhu.“

Hlasovanie č. 120 - 	za: 35, proti: 0, zdržal sa: 3
 
p. Raši, primátor mesta - Konštatujem, že uznesenie bolo schválené. Ďakujem pekne.
- - -

Bod č. 110 
Interpelácie poslancov MZ

p. Raši, primátor mesta - Prejdeme k bodu číslo 110. Ctené dámy poslankyne, vážení páni poslanci, dávam priestor na vaše interpelácie. Nech sa páči pán starosta Petrvalský, po ňom nasleduje pán starosta Hlinka.

p. Petrvalský, poslanec MZ - Ďakujem pekne pán primátor. 2 diely interpelácie mám. Nie je tu pani poslankyňa Kyjevská a poprosila ma, aby som aj jej  interpelácie prečítal a podal. Takže prvé dve budú jej. Žiada Magistrát mesta Košice, aby sa do pripraveného rozpočtu na rok 2013 na základe požiadavky Mestskej časti sídlisko KVP, ktorú už mestská časť predkladá niekoľko rokov, zapracovala a zároveň zrealizovala rekonštrukcia cestnej komunikácie Klimkovičová ulica, na ktorej premáva MHD. Vzhľadom k tomu, že je v katastrofálnom stave a tá si každoročne vyžaduje nemalé finančné prostriedky na takzvané plátanie. By bolo určite efektívnejšie ju dať celú zrekonštruovať. Dvojka: Zároveň poukazujem na stále neopravené premostenie pri OC Iskra pod ktorým prechádza množstvo ľudí, nakoľko je tam situovaný promenádny chodník. Taktiež žiadam o rekonštrukciu od roku 2013. Verím, že nedôjde k poškodeniu zdravia prechádzajúcim obyvateľom. 

No, a teraz sú tu moje dve interpelácie. Prvá reflektuje na udalosti spred troch mesiacov. Žiadam primátora mesta Košice, aby urýchlene dodal výsledky vyšetrovania pochybenia doktora Valka v Dome sociálnych služieb na Garbiarskej ulici, ako to bolo pred troma mesiacmi sľúbené. Poprípade boli popísané sankcie voči doktorovi Valkovi,  ak boli nejaké prijaté. Po druhé: Žiadam primátora mesta, aby predložil objednávku faktúr a všetky doklady o finančných operáciách z vystúpenia britskej rockovej formácie Jamiroquai. Z novín vieme, že za koncert išlo 400 000 eur. Takže, za koncert sa mi to zdá nejaká neprimeraná suma. Písomne. Ďakujem pekne za odpoveď.

p. Raši, primátor mesta - Ďakujem pekne. Nezvyknem reagovať na interpeláciu, len to, že je niečo napísané v novinách, neznamená to, že je to pravda. Hej? Čiže len pre upresnenie. Mesto nebude stáť koncert Jamiroquai ani euro. Ale dostanete to samozrejme aj písomne. Čo sa týka pána riaditeľa Valka, dostanete to tak isto písomne. Budete prekvapený s vecami, ktoré sa zistili. A zase nie všetko, čo je napísané v médiách, je pravda. V tomto prípade to bol ďalší z pokusov, ktorý sa nestrafil do cieľa. Ďakujem pekne, pán starosta Hlinka, po ňom pán poslanec Gábor.

p. Hlinka, poslanec MZ - Obrátili sa na mňa občania písomne, čo sa týka fungovania Európskeho hlavného mesta kultúry, a to pán Rudolf Kudrík a pán František Mádaj. Odovzdávam ich písomnú interpeláciu vo svojom mene organizačnému oddeleniu, takže to nebudem pre krátkosť času tu dnes čítať. Ale chcel by som ešte upriamiť pozornosť na potrebu údržby a riešenia zanedbaných, neudržiavaných podchodov pre peších, pod električkovou traťou pri zastávke bývalé VSS, ako je Katastrálny úrad a na Južnej triede, zastávka pri Starej nemocnici, pretože tam je životu nebezpečné sa dostať, respektíve  skutočne dlhú dobu tam nebolo vyčistené a nebolo dané aspoň čiastočne do stavu, ktorý bol by únosný v súčasnosti. Chcem sa ešte zmieniť o potrebe zabezpečenia prekrytia rigóla vedľa chodníka a verejnej zelene pred Domovom pokojnej staroby na Južnej triede číslo 2, kde hrozí úraz pre peších, ako aj návštevníkov vedľajšieho kostola Ducha svätého, pri bohoslužbách. A napokon, po zbúranom objekte na Námestí osloboditeľov, ostala ešte časť obvodového muriva, hneď pri Dome techniky, a na tejto stene sa nachádza vyobrazený znak hákového kríža. Takže je potrebné túto stenu samozrejme vyspraviť a nápisy a vyobrazenia z nej odstrániť. Všetko z mojej strany. 

p. Raši, primátor mesta - Ďakujem pekne pán starosta, pán poslanec Gábor, po ňom pán poslanec Kasterko.

p. Gábor, poslanec MZ - Ďakujem za slovo, vážený pán primátor, kolegovia, kolegyne. Chcel by som upozorniť na odber vody v zimnom období na Luníku IX, lebo je po vonkajších stenách ponaťahovaný. Hrozí tam zamrznutie. Blíži sa tuhá zima. A ďalšie by som upozornil na to, že sú žiadosti na prideľovanie bytov na vlastné náklady, ktoré sú opustené, zdevastované ďakujem.

p. Kasterko, poslanec MZ - Ďakujem za slovo. Pán primátor chcel by som vás poprosiť o opravu osvetľovacieho bodu verejného osvetlenia na konečnej zastávke, nejak to vypadáva na konečnej zastávke autobusovej linky číslo 14 železničná zastávka Ťahanovce. Keď sa pamätáte, my sme na predmetnom mieste boli a do dnešného dňa je tam to kritické. To by som bol rád, keby sa to podarilo opraviť. Ďakujem pekne.

p. Raši, primátor mesta - Ďakujem pekne, pán starosta, pán poslanec Gaj, nech sa páči. Pardón - faktická pripomienka  áno pani starostka Jenčová. 

p. Jenčová, poslankyňa MZ - Ďakujem za slovo. Ja by som chcela poprosiť kolegov, že kde nesvieti svetlo, kde je cesta rozrytá a podobne, riešte to cez starostov priamo s oddelením. Lebo to je dehonestujúce hovoriť primátorovi, že kde treba opraviť cestu. A za druhé, pán primátor, rada by som oceniť rýchlosť a priebeh tohto rokovania. Lebo ja veľa pamätám. Ale 113 bodov nepamätám. A nepamätám,  aby toľko bodov o tretej už bolo. Ale oceňujem váš akčný prístup aj celého vedenia. Ďakujem.

p. Raši, primátor mesta - Ďakujem pekne. Zohľadním to pri vianočných darčekoch pani starostka, pán starosta Gaj, nech sa páči.

p. Gaj, poslanec MZ - Ďakujem pekne. Ja mám interpeláciu na pána námestníka a vzhľadom na to, že tu na nie je, tak mu to dávam písomne. Osobne.

p. Gamcová, poslankyňa MZ - Ďakujem za slovo. Vážený pán primátor, ja by som vás chcela poprosiť o stav na Hlavnej 70. Ešte z 18. júna som v rámci interpelácie sa pýtala, v akom stave je jednanie s tými reštituentmi, a či by ste mohli ma informovať o tom? Potom by som chcela poprosiť, počula som, že vznikla nejaká komisia na ochranu hrobov významných osobností. A zhodou okolností poznám pána, ktorý dlhé roky sa venoval tejto problematike, pán Halász z Technickej univerzity v Košiciach. A naozaj v svojich súkromných aktivitách sa venoval zmapovaniu významných hrobov. A má také fantastické materiály, bola by škoda, ak  by sme nevyužili tieto jeho možností a schopností a tohto pána. Ako viem, tak ani ste nenominovali do komisie, respektíve, neviem kto túto komisiu utváral. Tak to by som chcela poprosiť, či by nebolo možné? A pána námestníka Jakubova som chcela poprosiť, ešte asi pred pol rokom alebo neviem, bola som za ním ohľadom jednania pre Doc. Viktora Pirča, ktorý už niekoľko rokov sa dožaduje vysporiadania pozemkov v Myslave. A do dnešného dňa nedostal žiadne vyrozumenie. Ešte za pána primátora Knapíka sa to riešilo - a nič sa nevyriešilo. Tak ďakujem. Toľko.

p. Raši, primátor mesta - Ďakujem pekne, odpoviem vám písomne. Len tá Hlavná 70, to je pán Staroň? Dobre si pamätám? To sa rieši. A ja som ho už stretol, aj myslím, že tam sa speje k nejakému konsenzu. To je komisia na to je komisia pamätihodnosti, nie hrobov. Ale pokiaľ je niekto, kto je špecialista, viete, že čo sa týka hrobov, je veľký problém, lebo dokonca prevádzkovateľ cintorína nalepil žlté papieriky, že dá zlikvidovať hroby, ktoré sú chránené. Takže, keď nám dáte kontakt, určite v prípade hrobov čo je taká špecifická vec, tak ho oslovíme na túto oblasť. Dobre, to nie je problém. Pán poslanec Ihnát, po ňom pán poslanec Filipko.

p. Ihnát, poslanec MZ : Ďakujem za slovo pán primátor. Ja sa chcem opýtať. Pred krátkym časom mesto Košice dalo vypratať nelegálnu osadu pri teplovode, vlastne pri TEKU pri Nižných Kapustníkoch. Chcem sa opýtať, aký postup taký záverečný a naozaj razantný postup bude vykonaný a realizovaný pri Metre na sídlisku Ťahanovce a v blízkom okolí tohto sídliska  Ťahanovce? Ďakujem pekne.

p. Raši, primátor mesta - Ďakujem pekne. Ja len upresním tú formuláciu, lebo potom bývajú dosť nešťastne uvedené v médiách. Čiže mesto Košice by v živote žiadnu osadu nedalo vypratať, ale zhodou okolností, sa tam nachádzali ľudia a deti, ktoré ohrozovali svoje životy a zdravie a okrem toho ohrozovali celé mesto Košice, lebo odbaľovali teplovodné potrubie. Čiže mesto muselo zvolať krízový štáb, aby zachránilo mesto Košice a jeho obyvateľov. Pokiaľ bude podobná situácia v popisovanom mieste, tak určite budeme postupovať obdobne v súlade so zákonom. Ďakujem pekne, pán poslanec Filipko.

p. Filipko, poslanec MZ - Ďakujem za slovo. Vážený pán primátor, chcel by som vás požiadať, nepýtam písomnú odpoveď, ide len o riešenie jedného podnetu, ktorý som počul od občana v sobotu. Na Železničnej stanici - podchod, keď schádzame dole od vlaku, je pomaly dvojročná tabuľa „Vítame vás na Majstrovstvách sveta v hokeji 2011“. Možno že by sa patrilo to už aj pomaly odstrániť. Skúste to so železnicou nejako vyriešiť. Ďakujem pekne, lebo, myslím si, že už to nie je veľmi aktuálne pre prichádzajúcich turistov.

p. Raši, primátor mesta - Aj keď je pravda, že v niektorých častiach Slovenská sa  čas zastavil, ale určite požiadame železnice Slovenskej republiky. Pán riaditeľ, poprosím zapísať. Ďakujem veľmi pekne, ak nie sú ďalšie interpelácie uzatváram tento bod. Tak isto vám oznamujem, že tlačivá si môžete vyzdvihnúť u zamestnancov Kancelárie samosprávnych orgánov a dostanete ich v odpovedi do tridsiatich dní.
- - -

Bod č. 111 
Dopyty poslancov MZ

p. Raši, primátor mesta - A teraz prechádzame k bodu 111. Dávam priestor na vaše dopyty. Nech sa páči. Pán poslanec Bereš, po ňom pani poslankyňa Gamcová, nech sa páči.

p. Bereš, poslanec MZ - Ďakujem veľmi pekne. Mám dopyt na pána náčelníka Mestskej polície. Požiadal by som o odpoveď na otázky vznesené ku správe náčelníka Mestskej polície o činnosti Mestskej polície, ktoré boli vznesené poslancami Kažimírom a Berešom, ktoré sú zaznamenané v zápisnici z rokovania k bodu 4 na strane 13 a 14 zo dňa 17. septembra 2012. Ďakujem.

p. Raši, primátor mesta - Ďakujem pekne. Pán náčelník vytiahnuť si otázky a písomne dať pánom poslancom Kažimírovi aj Berešovi. Dobre? Tak, ako boli žiadané. Pani poslankyňa Gamcová a po nej pán poslanec Berberich.

p. Gámcová, poslankyňa MZ - Ďakujem pekne za slovo. Ja tiež mám dopyt na pána náčelníka Mestskej polície. Chcela by som sa opýtať, v akom stave je riešenie odťahovania vrakov? Nahlasovala som už asi pred troma mesiacmi na KVP pred Jasušovou ulicou jeden vrak a dodnes tam stojí. A my naozaj nemáme kde parkovať. Potom by som chcela poprosiť taktiež jeho, ale aj tých, ktorí - pána riaditeľa - ktorí vedia o zmluvách s Kositom. Študenti na Jedlíkovej ulici ma poprosili, je tam naozaj v strašnom stave. Tie kontajnery sú stále plné, je tam veľmi veľa rómskych spoluobčanov. Obťažujú tam tých študentov. Neviem, v akej frekvencii sa vyprázdňujú tie kontajnery. Ale naozaj je to hrozné. Ja tam chodím veľmi často a potkany tam behajú okolo tých kontajnerov. Je to naozaj hrozné vidieť. A ďalšia vec, ktorú by som chcela poprosiť je mestská zeleň na Ľudovej ulici. Približne pred číslom 20 je strom, myslím, že je to nejaká smutná vŕba, ktorá v minulosti pri blesku spadla na auto, poškodila ho súkromnej osobe. A ten strom tam stále je. Oni ho len čiastočne zrezali, ale je naozaj poškodený a treba s tým niečo urobiť kým zase nespôsobí ďalšie škody. Ďakujem.

p. Raši, primátor mesta - Ďakujem pekne, je jasné, prečo je tá vŕba smutná. Ďakujem pekne. Pán poslanec Berberich. Nech sa páči pán poslanec Berberich, máte slovo. Ďakujem pekne za promptnosť dopytu, ďakujem pekne, uzatváram bod číslo 111 Dopyty poslancov MZ.
- - -

Bod č. 112 
Rôzne

p. Raši, primátor mesta - A prejdeme k bodu Rôzne. Dovoľte mi - nechcem vám teda kaziť Vianoce, ale týka sa to najmä budúceho roku, ale považujem si za potrebné vás informovať, pretože blíži sa nám pre mesto smutné rozuzlenie, ktoré môže prísť v najbližších mesiacoch. A je to súdny spor Waltz Properties Limited proti Mestu Košice. Vy to možno poznáte ako kauzu Strelingstav. Tak veľmi krátko to ozrejmím. Len chcem, aby to tu odznelo, lebo zrejme sa tým v budúcom roku budeme musieť zaoberať. A neviem si predstaviť, ako to vyriešime. Predmetom sporu je náhrada škody z ušlého zisku, z dôvodu neplatného odstúpenia od zmluvy o dielo, na vykonanie opráv a údržby komunikácií uzavretej dňa 28.2. 1994. Spor bol začatý v roku 97 spoločnosťou Strelingstav, s.r.o., následne bola pohľadávka z tohto sporu nepostúpená na spoločnosť AGW Holding s.r.o. a následne na spoločnosť Walz Properties Limited. Vo veci, aj napriek tomu, že každé vedenie mesta podávalo odvolania, návrhu na obnovu konania a ústavnú sťažnosť, a dalo mesto aj ústavnú sťažnosť bolo právoplatne rozhodnuté, že je daný základ nároku. Tzn. že súdy určili, že škoda na strane navrhovateľa vznikla a je za ňu zodpovedné Mesto Košice. Čiže všetky súdy, vrátane Najvyššieho súdu rozhodli, že mesto Košice tu pochybilo pri výpovedi v danom čase v roku 94. A v súčasností sa vedie už len súdny spor, aby sa určila výška náhrady škody. A teraz to príde -  vo veci určenia náhrady škody ušlého zisku bolo spoločnosťou Strelingstav spracovaný v roku 2005 znalecký posudok na sumu 623.000.000,- Sk. Po spochybnení tohto znaleckého posudku Mestom Košice súd nariadil znalecké dokazovanie a súd určil spoločnosť, ktorá mala určiť výšku škody , teda oprávnenosť výšky škody, ktorá vyčíslila za obdobie od roku 95 do roku - do 31.5.2004 ušlý zisk na sumu 14,5 milióna eur, z toho úroky z omeškania 9.300.000. Čiže už súd rozhodol, že mesto prehralo a určil znaleckú organizáciu súd, ktorá to má určiť a táto určila sumu 14 a pol milióna. My sme požiadali Ústav súdneho inžinierstva v Žiline - lebo to je asi jedna z najuznávanejších autorít z hľadiska znalectva, aby nám vyhotovili vlastný oponentský posudok na posudok, ktorý predložila spoločnosť, ktorá bola určená súdom. Ten posudok je v určitom intervale trošku nižšom, ako je navrhovaná suma. Nechcem povedať v akom, lebo aj tento spor je aj o uchovaní informácií a vyčíslili nám aj celkový ušlý zisk, aký je ich pohľad na tento spor ako taký. No, čiže chcem vám povedať, že my sme požiadali súd, lebo súd už mal konať, pretože došlo k rozhodnutiu spoločnosti, my sme požiadali súdy, aby v čase minimálne 90 dní nekonal a pokúsime sa, máme právne organizácie, ktoré nás zastupujú, ktoré sú pri tomto spore dlhodobo, pokúsime sa teda prostredníctvom právnych zastúpení iniciovať rokovania s touto spoločnosťou, aby sme vedeli tú potencionálnu prehru mesta čo najviac redukovať. Otázne je, či budú ochotní, pretože v tomto postavení v ako to je, majú všetky karty v rukách. Takže, aby ste vedeli,  požiadali sme súd o odloženie konania. Právne zastúpenie bude iniciovať rokovania, aby sme vedeli, kde sa vlastne vieme pohybovať. Pokiaľ dôjde k akémukoľvek rozhodnutiu, budeme sa musieť znova zísť a porozmýšľať čo s tým. Ale, naozaj, nijako si neviem predstaviť, už aj keby to bolo len 14 000 000, z kadiaľ ich mesto dá, pretože jednoducho nemáme. Dobre. Takže budem vás informovať na najbližšom zastupiteľstve vo februári. To bude pred skončením deväťdesiatdňovej lehoty, aký je ďalší postup. A uvidíme, čo bude ďalej. Ďakujem pekne. Mrzí ma, že takto otváram bod Rôzne, ale vyzerá to tak, že totiž už nemáme sa kde odvolávať a nemáme čo posúvať. Čiže, zrejme nás to po tom roku 94, odkedy ten problém vznikol, je pravdepodobné, že to toto mestské zastupiteľstvo dobehne. Ďakujem pekne, bod Rôzne, pokiaľ má niekto niečo, pán poslanec Süli, nech sa páči.

p. Süli, poslanec MZ - Ďakujem pán primátor, ctené zastupiteľstvo. Bolo by dobré a 94. rok,  myslím, že bol volebný rok, kto odstúpil vtedy od tejto zmluvy?

p. Raši, primátor mesta - Ja myslím, že vy to viete? 

p. Süli, poslanec MZ - Ale rád by som to počul verejne. Viem, lebo som to v novinách videl, jak primátor mesta s riaditeľom magistrátu a náčelníkom Mestskej polície pochodovali a reprivatizovali alebo znárodňovali Strelingstav. Videl som to na vlastné oči. Keď sme to napádali, tak povedali, že všetko je v poriadku. Zrejme, tragédia  na tom je to, že terajší primátor, terajšie vedenie mesta, občania tohto mesto, až teraz, po 14 rokoch - 15 rokoch trpíme za to, čo jeden nezodpovedný človek vykonal za veľkého jasania, že hurá akí sme šikovní! Viete, a to nie je zrejme jediný takýto spor, kde sme to, teda, nie my,   ale vtedajšie vedenie pohnojilo. A poriadne! To sú dane za to, že sme zobrali, vtedy  mestské zastupiteľstvo odsúhlasilo pôžičky, lebo tu viacerí ľudia sedia, ktorí tam boli,  za 24 % úrok "per anno" alebo za šestnásť, a potom sa tvári, jak zachraňuje toto mesto. Takže, je to ponaučenie pre občanov mesta. Tragédia na tom je, že to splatíme niekedy v roku 2026. A ešte horšie na tom, že nielen my, ale župa je tak zadlžená, že v roku 2036 splatí poslednú splátku, za určité nezodpovedné kroky. Pre populizmus, že hurá  poďme, to opravme to teraz, to je všetko. Doporučujem každému prečítať jednu dobrú knihu Ako sa starať o základné prostriedky. Nie naraz všetko, lebo potom dlho nič nebude. A o 10 rokov po životnosti, zase bude ten istý problém, ktorý teraz máme. To sa týka dopravy, tepláreň a všetkých vecí. Ale nikto asi nečíta, lebo ja, chcel by som tu Lenina, že: učiť sa, učiť sa, učiť sa. To nieí náhodou.

p. Raši, primátor mesta - Ďakujeme, pán poslanec Gaj. To som úplne nepochopil. Pán poslanec Gaj, nech sa páči.

p. Gaj, poslanec MZ - Ja by som sa chcel verejne poďakovať mestu, pánovi primátorovi za to, že promptne sme išli dole do skladu a sme vybrali starú vianočnú výzdobu. Cez víkend sme ju opravili a už svieti na Mieri, od dvadsiateho piateho. Čiže to bolo veľmi rýchle, promptné, ďakujem.

p. Raši, primátor mesta - Ďakujem pekne, dúfam že pri tej inštalácii nikoho tá elektrika neroztancuje. Pán poslanec Ihnát nech sa páči.

p. Ihnát, poslanec MZ - Ja, pán primátor, chcem sa poďakovať naozaj oddeleniu správy komunikácií, pánovi Cichanskému za promptné riešenie problematiky na sídlisku Ťahanovce. Či už poklopov,  alebo ďalšej spolupráce. Tá spolupráca je výborná. Ďakujem veľmi pekne.

p. Raši, primátor mesta - Ďakujem pekne. Ja by som bod Rôzne ukončil, zároveň s ním aj celé Mestské zastupiteľstvo. 
- - -

Záver rokovania

Primátor mesta Košice Richard Raši skonštatoval, že program XIV. rokovania  mestského zastupiteľstva sa vyčerpal. Uviedol, že na ďalšom riadnom XV. rokovaní sa stretnú 11. februára 2013. Poďakoval sa poslancom MZ za celoročnú konštruktívnu spoluprácu, poprial im krásne sviatky v kruhu rodiny a pozval ich na vianočné trhy, ktoré prebiehajú až do 23.12. a taktiež ich pozval aj na oslavu Silvestra, ktorý sa tradične oslavuje na Hlavnej ulici. 
Vyhlásil XIV. rokovanie Mestského zastupiteľstva v Košiciach za ukončené.

             Ing. Pavol Lazúr     					MUDr. Richard Raši, PhD., MPH
riaditeľ Magistrátu mesta Košice				         primátor mesta Košice

Zápisnica vyhotovená dňa 10. 01. 2013
Zapísal: A. S. Partner a Blanka Lukáčová, Referát samosprávnych orgánov MMK

Overovatelia zápisnice:

MVDr. Anna Jenčová  ..............................................................	Podpísala dňa: 18.01.2013

Ing. Miloš Ihnát  .....................................................................	Podpísal dňa: 14.01.2013

Obsah

1	Úvod rokovania, K programu rokovania
4	Overovatelia zápisnice, Návrhová komisia
5	Pokračovanie rokovania o bode č. 6 z XII. rokovania mestského zastupiteľstva zo dňa 18. 6. 2012: Zmena termínu plnenia časti B) uznesenia mestského zastupiteľstva č. 1098 zo dňa 12. apríla 2010, Projekt energetického zhodnotenia odpadu pre mesto Košice MODERNIZÁCIA SPAĽOVNE
5	Pokračovanie rokovania o bode č. 15 z XIII. rokovania mestského zastupiteľstva zo dňa 17. 9. 2012 - Stratégia stabilizácie a rozvoja DPMK, a.s.
7	Pokračovanie rokovania o bode č. 51 z XIII. rokovania mestského zastupiteľstva zo dňa 17. 9. 2012 „Nakladanie s majetkom mesta Košice – priamy predaj pozemku v k. ú. Brody pre SLOVNAFT, a.s.“
8	Informácia o plnení úloh vyplývajúcich z uznesení MZ od XII. rokovania MZ
9	Informácia primátora mesta o svojej činnosti od XIII. rokovania MZ
12	Správa o činnosti Útvaru hlavného kontrolóra
14	Doplnenie uznesenia MZ č. 119 zo dňa 19.9.2011 - Doplnenie predmetu činnosti obchodnej spoločnosti TEPELNÉ HOSPODÁRSTVO, spoločnosť s ručením obmedzeným Košice
15	Správa o odpovediach na interpelácie a dopyty poslancov mestského zastupiteľstva, ktoré  boli  prednesené na XIII. rokovaní MZ dňa 17.9.2012
17	Zabezpečenie úverových prostriedkov určených na vyrovnanie časového nesúladu medzi príjmami a výdavkami bežného rozpočtu
20	Návrh VZN mesta Košice o miestnom poplatku za komunálne odpady a drobné stavebné odpady na území mesta Košice
21	Návrh VZN mesta Košice o miestnych daniach
23	Návrh zmien VZN mesta Košice č. 70 o dani za užívanie verejného priestranstva
25	Návrh zmien VZN mesta Košice č. 98 o miestnej dani za vjazd a zotrvanie motorového vozidla v historickej časti mesta Košice a o režime užívania historickej časti mesta Košice
27	Návrh zmien VZN mesta Košice č. 104 o dani za ubytovanie
28	Prerokovanie protestu prokurátora  a návrh na zmenu VZN mesta Košice č. 78/2006 o čistote a o verejnom poriadku
28	Návrh na zrušenie VZN mesta Košice č. 33/1996 o zimnej údržbe
29	Návrh VZN mesta Košice o zmene názvu námestia Námestie nádeje
29	Vzdanie sa členstva v BPMK
31	Návrh VZN mesta Košice o určení názvu ulíc - Na Kope I, Na Kope II, Na Kope III, Na Kope IV, Na Kope V, Na Kope VI, Na Kope VII, Na Kope VIII, Na Kope IX a Na Kope X
32	Návrh VZN mesta Košice o určení názvu ulice – Bahýľova
32	Návrh VZN mesta Košice o určení názvu námestia - Námestie Sándora Máraiho
33	Informácia o preskúmaní územnoplánovacej dokumentácie mesta Košice
33	Nový Územný plán mesta Košice – návrh postupu zabezpečenia
37	Vypustenie časového obmedzenia platnosti územno-plánovacej dokumentácie vo VZN mesta Košice č. 40
37	Vypustenie časového obmedzenia platnosti územno-plánovacej dokumentácie vo VZN mesta Košice č. 46
38	Vypustenie časového obmedzenia platnosti územno-plánovacej dokumentácie vo VZN mesta Košice č. 48
38	Vypustenie časového obmedzenia platnosti územno-plánovacej dokumentácie vo VZN mesta Košice č. 49
39	Vypustenie časového obmedzenia platnosti územno-plánovacej dokumentácie vo VZN mesta Košice č. 53
39	Vypustenie časového obmedzenia platnosti územno-plánovacej dokumentácie vo VZN mesta Košice č. 54
39	Vypustenie časového obmedzenia platnosti územno-plánovacej dokumentácie vo VZN mesta Košice č. 57
40	Územný plán zóny Košice - Barca, Zmeny a doplnky 2011
40	Zmeny a doplnky Územného plánu zóny – Krásna nad Hornádom 2011
41	Zmeny a doplnky Územného plánu zóny – Lorinčík 2011
41	Zmeny a doplnky Územného plánu zóny – Kavečany 2011
42	Rozšírenie predmetu podnikateľskej činnosti v zriaďovacej listine príspevkovej organizácie Zoologická záhrada Košice – Kavečany
42	Zámer postupu usporiadania vzájomných vzťahov Mesta Košice so spoločnosťou MFK Košice a.s. a spoločnosťou KF MC a. s. Košice
49	Tarifa DPMK, a. s. pre mestskú hromadnú dopravu s platnosťou od 01. 01. 2013 - zmeny a doplnenie
52	Priebežná správa o projekte Košice – Európske hlavné mesto kultúry 2013 za obdobie 17.08.2012 – 18.10.2012
54	Doplnenie člena v rade školy v zriaďovateľskej pôsobnosti mesta Košice za zriaďovateľa
54	Personálne otázky v komisiách MZ
56	Úprava výšky nájomného v bytovom dome Šoltésovej 11, 13, Košice
57	Obnova bytového domu Šoltésovej 11, 13, Košice
57	Informácia o petícii
61	Prijatie daru – viacúčelové ihrisko na ZŠ Tomášikova a jeho zverenie do správy
61	Zverenie nehnuteľného majetku (Nižná Úvrať) do správy CVČ, Orgovánová 5, Košice
62	Zverenie nehnuteľného majetku do správy MŠ Palárikova 22, Košice
62	Zverenie nehnuteľného majetku v bývalej ZŠ na Charkovskej ul.1, Košice do správy CVČ, Orgovánová 5, Košice
62	Zmena účelového určenia budovy na Bauerovej ulici v Košiciach
63	Prenechanie telocviční na ZŠ Starozagorská 8, Košice do nájmu športovému klubu Tydam Košice ako prípad hodný osobitného zreteľa
63	Prenechanie telocvične na ZŠ Postupimská 37, Košice do nájmu TJ OBAL SERVIS Košice ako prípad hodný osobitného zreteľa
63	Prenechanie telocvične na ZŠ Postupimská 37, Košice do nájmu športovému klubu - Stolnotenisový klub STADEX ako prípad hodný osobitného zreteľa
64	Prenechanie telocvične na ZŠ Postupimská 37, Košice do nájmu športovému klubu  STAR - CLUB BOJOVÝCH UMENÍ KOŠICE  ako prípad hodný osobitného zreteľa
64	Prenechanie telocviční na ZŠ Požiarnická 3, Košice  pre FC LOKOMOTÍVA KOŠICE, a.s. do nájmu ako dôvod hodný osobitného zreteľa
65	Prenechanie telocvične na ZŠ Fábryho 44 v Košiciach do nájmu občianskemu združeniu Karate klub Union ako prípad hodný osobitného zreteľa
65	Prenechanie časti priestorov v objekte zrušenej ZŠ Košická Nová Ves, Poľná 1, Košice do nájmu Arcidiecéznej charite Košice ako prípadu hodného osobitného zreteľa
66	Prenechanie nebytových priestorov, nachádzajúcich sa v objekte Jazykovej školy na Užhorodskej ulici v Košiciach, do nájmu neziskovej organizácii Klubu Foresta Gumpa, Kvetná 16, Košice ako prípad hodný osobitného zreteľa
66	Prenechanie telocviční na ZŠ Belehradská 21 v Košiciach do nájmu občianskemu združeniu Karate klub Union ako prípad hodný osobitného zreteľa
67	Priamy prenájom pozemku pre Košický samosprávny kraj za účelom osadenia informačnej tabule z dôvodu hodného osobitného zreteľa
67	Prenájom pozemku a fontány pre MČ Košice – Nad jazerom  z dôvodov  hodných osobitného zreteľa
67	Prenájom pozemku a haly  v Jazdeckom areáli v k. ú. Terasa Univerzite veterinárskeho lekárstva a farmácie v Košiciach z dôvodov hodných osobitného zreteľa
68	Priamy prenájom pozemkov v k. ú. Košická Nová Ves pre NES-PAN Marada Development s.r.o. z dôvodu hodného osobitného zreteľa
69 	Priamy prenájom pozemku  pre MČ Košice – Košická Nová Ves za účelom výstavby komunikácie pre peších, II. etapa pri štátnej ceste I/50 na ul. Herlianska z dôvodov hodných osobitného zreteľa
69	Zrušenie uznesenia MZ v Košiciach č. 253 zo dňa 21.2.2012 týkajúceho sa predaja majetku mesta Košice
70	Oprava uznesenia č. 413 zo dňa 17. septembra 2012 - Zámena pozemkov v k. ú. Južné mesto s Ing. Dušanom Pšenčíkom
70	Zmena uznesenia MZ č. 371 zo dňa 18.6.2012 – nakladanie s majetkom mesta Košice – priamy predaj podielu nehnuteľnosti – budovy a predaj nebytového priestoru pre nájomcu Igora Madára na ul. Budapeštianska č. 10, 12
70	Zmena uznesenia č. 399 zo dňa 17.9.2012 – nakladanie s majetkom mesta Košice - priamy predaj spoluvlastníckeho podielu nehnuteľnosti - budovy a predaj nebytového priestoru pre nájomcu  Ing. Viktora Furika - GEOVERT na ul. Budapeštianska č. 38, 40
71	Odplatný prevod dopravnej stavby  SO 701 - preložka cestnej svetelnej signalizácie zrealizovanej v rámci Rekonštrukcie koľajových križovatiek na ul. Čsl. armády, Košice od  DPMK a.s. do majetku mesta Košice
71	Bezodplatný prevod dopravnej stavby od firmy RASAX alfa, spol. s r.o. „Parkoviska na ulici Výstavby 3/A v Košiciach – I. etapa“, do vlastníctva mesta Košice a spôsob jeho ďalšieho využitia firmou RASAX alfa, spol. s r.o.
72	Odňatie pozemkov zo správy MČ Košice – Sídlisko KVP a následný prenájom pozemkov pre občianske združenie UzemnePlany.Sk z dôvodov hodných osobitného zreteľa
72	Zverenie nehnuteľností registra KN-C par. č. 1660/147 a 148, k. ú. Kavečany do správy príspevkovej organizácii Zoologickej záhrady Košice
73	Zverenie parkoviska pred areálom Zoologickej záhrady Košice do správy príspevkovej organizácii ZOO Košice
73	Zverenie pozemkov parciel KN-E č. 311/502 a 954/502 v k. ú. Myslava do správy Mestskej časti Košice – Myslava
73	Zriadenie vecného bremena na ul. Hlavná, na pozemky vo vlastníctve mesta Košice, v prospech  Východoslovenskej vodárenskej spoločnosti,  a.s.
74	Zámena pozemkov v k. ú. Južné mesto  medzi mestom Košice a NEOMAD s.r.o. bez finančného vyrovnania
74	Zámena  nehnuteľností  vo vlastníctve  mesta Košice za nehnuteľnosti vo vlastníctve Slovenskej republiky v správe Železníc SR
75	Určenie spôsobu prevodu – priamy predaj pozemku v k. ú. Ružín
75	Určenie spôsobu prevodu pozemku parc. č. 5426/19 v k. ú. Terasa priamym  predajom
76	Určenie spôsobu prevodu – priamy  predaj časti pozemku parc. č. 7198/1 v k. ú. Severné mesto
76	Určenie spôsobu prevodu – priamy predaj pozemku v k. ú. Severné mesto
76	Určenie spôsobu prevodu – priamy predaj pozemku v k. ú. Čermeľ
77	Prevod  pozemkov v k. ú. Košická Nová Ves priamym predajom vlastníkom rodinných domov
77	Prevod časti pozemku v k. ú. Južné mesto priamym predajom vlastníkovi stavby NEOMAD s.r.o.
77	Prevod pozemkov v k. ú. Terasa pre Ing. Petra Doboša
78	Prevod časti pozemku parc. č. 3909/10 v k. ú. Terasa pre Ing. Jána Spišáka
78	Predaj nehnuteľností  - pozemkov v k. ú. Košická Nová Ves pre MČ Košice – Košická Nová Ves z dôvodu hodného osobitného zreteľa
78	Priamy predaj pozemku v k. ú. Myslava pre MUDr. Milana Stebnického, PhD. a Ing. Emíliu Stebnickú
79	Priamy predaj pozemku v k. ú. Nižná Úvrať do podielového spoluvlastníctva pre ŽILINSKÚ AUKČNÚ, a.s.  a  S P Slovakia, s.r.o.
79	Priamy predaj pozemkov v k. ú. Stredné mesto pre Ľudovíta Mátého – GOLDEN ROYAL
80	Priamy predaj nehnuteľností  - domu a pozemku na Hlavnej č. 47 vo vlastníctve mesta Košice pre Alicu Grasso
80	Priamy predaj pozemku v k. ú. Nižný Klátov pre Ing. Vincenta Juhása a manželku Katarínu Juhásovú
80	Priamy predaj pozemku v k. ú. Terasa pre NEOMAD s.r.o.
81	Priamy predaj pozemku v k. ú. Poľov pre Zuzanu Takáčovú
81	Priamy predaj pozemku v k. ú. Vyšné Opátske pre Štefana Špacaia
81	Priamy predaj pozemkov v k. ú. Košické Hámre pre  Róberta Fertályho a Ing. Pavlínu Fertályovú
82	Priamy predaj pozemku v k. ú. Furča pre PB Capital, a.s.
82	Priamy predaj pozemku v k. ú. Opátka pre Ľudovíta Kalafusa
82	Priamy predaj pozemkov v k. ú. Huštáky pre Doc. Ing. Juraja Kobana a Ing. Danielu Kobanovú
83	Priamy predaj pozemku v k. ú. Južné mesto pre MP STAVEX, s.r.o. , Košice
83	Priamy predaj pozemku v k. ú. Južné mesto pre Bernardínu Hudáčkovú
83	Priamy predaj spoluvlastníckeho podielu mesta Košice (2/6) na pozemku v k. ú. Košická Nová Ves pre Ing. Csaba Szűcsa a Ing. Agátu Szűcsovú
84	Predaj primárnej horúcovodnej prípojky pre Tepláreň Košice, a.s. z dôvodov hodných osobitného zreteľa
84	Predaj skleníkov LUR III – LUR VI  v záhrade Bernátovce pre neziskovú organizáciu Oáza – nádej pre nový život, n.o. z dôvodov hodných osobitného zreteľa
85	Projekt výstavby bytových domov Obytného súboru Košice – Ťahanovce IV. a V. – návrh majetkovoprávneho usporiadania pozemkov
87	Priamy predaj spoluvlastníckeho podielu budovy predsadenej občianskej vybavenosti a nebytového priestoru v dome na ul. Budapeštianska 14, 16 pre nájomcu MILANO s.r.o.
87	Priamy predaj spoluvlastníckeho podielu budovy predsadenej občianskej vybavenosti a nebytového priestoru v dome na ul. Budapeštianska 26, 28 pre nájomcu Salon 212 s.r.o. (pôvodný názov SUN AVERS s.r.o.)
87	Predaj voľných nebytových priestorov pre vlastníka bytu  v dome Mgr. Juraja Czupráka na ul. Tomášikova č. 15, 17
88	Predaj nebytového priestoru pre nájomcu Milana Paziča – VKUS na ul. Mlynská č. 18
88	Predaj  nebytového priestoru pre nájomcu Ing. Mikuláša Fedoronka – EKOPS na ul. Hrnčiarska č. 3
88	Predaj  nebytového priestoru pre nájomcu Ing. Martina Lacka na ul. Čapajevova č. 14
89	Predaj  nebytového priestoru pre nájomcu GRAPHITES s.r.o. na ul. Hlavná č. 116
89	Predaj  nebytového priestoru pre nájomcu FARINA, s.r.o. na ul. Hlavná č. 18
89	Interpelácie poslancov MZ
92	Dopyty poslancov MZ
93	Rôzne
96	Záver rokovania